
FlatU ca fait zanmi; 
Qa la pagra, yd ca metU so zaffai. 

ViriU ca fait zennemi; 
M4, so bagage ca taqui la laimoai. 

PREFACE 



Mo che compatriote yd la, 

A pou zbte, oune so, mo fait Atipa. A pas 
franco non> a oriole. Qa qui gassd rdgue franco 
landans, yd wa pddi yd temps ; et pis, a pas 
pou ga li faite. 

Zbte savd, nous patois la, a pronnoncd qui 
ga toute. A Id-sous li, pou kinbd, si ou wld paU 
nous langue, kou li divaite paid, kou oune vrai 
criole. A pou ga, dd au tois mot lessd yd 
fanmi, pou prend nous pa. 

Ainsi, touted, qudlaeent grave, ca pronnoncd, 
kou o di calotte. 

Nous bin savd lit francd ; md, nous beaucoup, 
pou ca comprendne li. A pou ga, qui kou mo- 
yd la, soutout, mo dcrit. Li gain si tant di qui- 
chose yd beinsoin savd. 

Nous pas content lit, Cayenne; pou qui ga? 
Qa rang, qui pou ca comprendne francd la,* li 

padonnabe; md, bte rang la, pou quiga, live pas 
pouvd entr£ la so tite? 

Gadi toute jounal y£ fait, landans peye la, 
pou instrit nous, y& pou ca vive, passd bouquet 
guimanmin. Degnd la, fbce y<i rongnein li, 
jodla, li pas pi grand, qui oune feille chou. 
Titalhd, li hdmouri zeclai. 

Si mo charade moceau, a pas qui michan- 
ceU ; a poujoud; a pou fait zbte lit Atipa. Ca, 
di zote, live la pou ca anpprendne engnin, yd 
wa anmisd toujou qui li. 

Cayenne, 17 Janvid 1885. 

Alfred PARE POU. 

Ounejou, jedi, cete la beautemps, Atipa, 
oune ovri6 mine d'6, te ca fait so pronmein- 
nade, la lavance; li contre, que oune di so 
zanmi, li pas te wai dipis longtemps. 

— Kin ! me to, Bosobio, dit Atipa, que 
content. Qui nove? Li gain oune siec, mo pas 
wai to ; cote to te flea? 

— Mo te Sainnemari, reponne Bosobio ; la 
Couriege; ga ahie mo rive Cayenne, que 
oune bateau tapouye. Bateau la mette quate 
jou, pou vini; aussi, mo fatigue, kou oune 
bete. Dipis gnanpoint vape enco, mo millo 
vini pa te ; mo ca rive pi vite. Pale mo di 
temps di Vovoni ; to songe, coument nous te 
ca fait joli voyage? Et to, cote to soti? 

— Mon anmihouomme, reponne Atipa, mo 
soti prospete, Oyapoc. Nous renire, kou to, 

que oune bateau tapouye ; me, nous te ca des- 
cendne; ventt6 bon; nous vini, en oune jou. 
Mo Cayenne dipis houite jou. 

Toute peye gain oune cote, moune gain lha- 
bitoude di roussemble, tout le jou. Oune rang 
ca vini, pou fait zaffai ; oune rang ca vini, 
pou pronmeinnein. Cayenne, §a la lavance, a 
la, pou alle, bonmantin, si ou beinsoin oune 
moune, oune ovrie mine d'6 soutout. 

— En nous done la Sazi, kioe oune pice, 
dit Bosobio ; li gain, si longtemps, nous pas 
prend oune v& ensembme. 

— A §a meinme mo te ke offri to, reponne 
Atipa ; a mo qui wa peye. 

De zanmi ye la pati, pou cabaret Sazi qui 
6b6 lavance la. 

Atipa a oune n&gue Oyac. Li di Gatebois ; me, 
li lesre en ville, pitit donmestique, cote so mou- 
che. Toute moune connaite li. Li save toute 
zaffai Cayenne. L6 li t6 jonne, li fait oune 
voyage, en France, qu6 so mouche. Ye rete 
quec temps en France. 

Qa oune negue qui content cause, di toute 
quichose; di zaffai France, soutout. So zanmi 
ye save, li tealle en France, ye ca prend plesi, 
pou coute li, 16 li ca pal6. Ye save, li pou ca 
ment6. Ye toute gain confiance en li. 

£a oune g6re solide, r£sonnabe. Li ca tra- 
vaille, kou dife. Magre cinquante bonne an- 
nein,ye souhete li caba, a pas toute negue, qui 
pouve fait li wai oune point. 

Quand li te pitit, li te alle la l6cole ; me, 
so tete pas te, pou zaflfai ye ca montre la 
chefre. Li entre nanne, li soti bourique. 
§a pitit moceau quichose li anpprendne, 
a jousse, pou ye pendne li, si li touche 
papie. Faut pas crai, pou ca, li ca oune 
sotte non ! 

So nom, di vrai, a Lorime. Foce Ji content 
atipa, toute so zanmi c' appele li, Atipa. Nom 
laretepouli. 

Li ca bin prend so coup 1' sec, kou toute . 
moune ; me, li pas tafiato. Meinme, quand li 
contre, que oune maite dileau ye la, so plesi a 
di charade li. 

Bosobio li, ca oune negue Riacoubo. Li ca 
sosso. Anvant mine do, li pas te jain vini 
Cayenne. Michant pitit negue, plein que mal 
ki6, gros vente. Li pas fouti souppote oune 
coup T poing di Atipa. Ye contre, si souvent, 
la place, Atipa prend li, enanmitie, bin qui 
Bosobio pi jonne passe li. 

Ye cappele li, Bagasse. So gros vente la, fait 
ye bailie li nom, Bosobio, la place. Souvent, 

pou charade, y6 ca doumand6 li, si ca era- 
paud qui souffl6 li. 

Pou so pa, li pou ca crache la-sous dileau 
canne la. Quand locasion presente, li ca prend 
so kiwawa bin; me, a pas ga y6 c'appel6, 
oune captainne dileau non! Pou bo di pa- 
pie, a noai que blanc, oune so, li ca wai 
la-sous. Savanne, cote li leve, si loin, quijouq 
atho, l6cole penco rive la. 

L6 de zanmi y6 la entre la Sazi. 

— Qui ca to ca prend, doumande Atipa? 

— Compe, reponne Bosobio, tout <ja to wle; 
me, pas gros bois la. La danbois, nous ca boai 
li assez. De jou, nous gain, pou pass6 Cayenne 
la, en nous proflte, pou tintin ote quichose. 

— De labsinthe, coumande Atipa, tout fo, 
pou Sazi tende. 

Ye prend oune tabe obo lapote. 

De ote negue entre, en meinme temps, que 
ye. Negue ye la prend oune tabe, pas loin di 
Bosobio. Oune di ye te gain lai doc to. Li 
te ca pal6 f ranee, oune so. Li dit so canmarade : 

— Eh bin ! qu'est-ce que tu prenez ? de ra- 
nter ou de la punch ? 

— Anme, reponne canmaradela. 

Li doumande done, de anme yanne. 

— To tende negue la, dit Atipa. A ?a qui 

ea kioe mo, que ye la. Ou pas save oune 
langue, ou wle pal6 li, ou wle fait cranne. Li 
pas gain quichose mo rhai passe ca. 

— Ou ca criole, pale done ou langue, 
passe ou massacre france. 

— Mouche Sazi ca negue, li wa comprend- 
ne ou. Mo pa, mo bin pas save grand qui- 
chose; me, si mo te wle pale france, mote 
wa pale li, mie qui ca. Mo leve que blangue, 
mo alle en france, mo tend6 pale france. 

— To wai, Bosobio, nous criole pas gain 
regue, kou france; nous ca pal6 li, kou 
nous w r le. Me, france a ote bois; a pas toute 
chin toute chate, qui ca pale li bin. Blangue 
ineinme qui ga blangue, li gain ca qui ca 
croche france, kou negue qui la la. 

— Lo mo t6 la chefre, mo te coumence 
connaite so zaffai. Mo ca assoure to, a zin 
qu6 croc qui landans. Qa mo ca songe 
moceau, ca latique, quesyntasse. Pou syntasse 
la pa, fre ! si to pas save li, to pou ca jain pale 
france. Gremeci bongu6, landans nous lan- 
gue, nous pas beinsoin okioupe di syntasse. 

— A qui ca, doumande Bosobio, a latique, 
que syntasse ? a pronmie foai, mo ca tende 
pale di ca. 

— Mon anmi houomme, reponne Atipa, mo 

pas connaite ye assez, pou fait to la detail. 
Mo rinq save syntasse la, ga langue ye ca 
pale la conseil, qu6 la tribinal. 

— Latique la, <ja palo m6decin : Quand 
moime bin malade; si li tate so pou, li soucouy6 
so tete, et pis li dit, moune la, a latique di la 
mo; compe, pas la peinne enc6. 

— Docte pa, a pas toute moune, qui ca 
comprendne so langue. L6 li bailie to papie, pou 
ph6macie, mo defendne to comprendne oune 
mot. Quand li doumande, axonge, $a saindoux; 
qiiand li ecrit, tisane albumineuse, ca tisanne 
blanc dise. Coumentguiabeto wle comprendne 
ca langage la ? 

— A pou ca, ditBosobio, li gain oune tas 
di zaffai, mo pou ca comprendne ni la tribinal, 
ni la ph6macie la. 

— La chefre te gain mathicmatique aussi, 
dit Atipa ; m6, ca la, a zaffai, pou compte. Li 
bon, pou la banque, pou tres6, cote qui gain 
beaucoup soumaqu6, pou compte. 

— Mo che, chaque langue gain so pa segret. 
Nous meinme, quand nous ca pale, est-ce 
blangue France ca tende nous, kou ye wle? Si 
to wle mare ye meinme, pale moceau argot. 

— Coument ye ca pale argot, doumande 
Bosobio ? 

— To pasconnaite argot, reponne Atipa? 
Mo te blie to ca negue enbas; a langage beif, 
que baguise, oune so, zote connaite, bo ]a. 
' — Cayenne, toute pitit moune save pale 
argot. M6 oune facon : 



Togo Qaga ounegou negud engan basga. 

— Qui ca mo dit to ? 

— Orho, fre ! reponne Bosobio ; to langue 
la, a pas blangue, oune so, li ca mare non ! 

— Et ca la enco, continoin Atipa : 

Mosso cassa lessd dronsson missi. 



— A qui ca mo ca tende la meinme, dit Bo- 
sobio ; mo pas comprendne ye oune. 

— Oune ote jou, dit Atipa, mo wa esplique 
to ga. To qui ca criole di peye, to pou ca 
tende, jouge blangue? 

— Cote blangue pou ca tende, engnin 
engnin ditout, meinme, ca quand negresse ca 
joure ye compangnin. To save, coument ye 

langue ca route; 16 la, pou blatigue, ca kin- 
gueyanga meinme. 

— Blangue pas connaite, nous langue, et 
ye wle dit, nous pas save pale. Si ce vrai ! 

— Oune jou , oune Ventmeinnein ye la, te wle 
arimo, pace mote doumande moceau dileau. 
Li crai, moceau, en criole, a kou en franc6, 
quichose ou pouv6 coupe. 

— Li pas save, moceau, ca inp£. Franc6 ca 
dit, inpd, pou toute quichose; nous meinme ca 
dit moceau, pou toute zaffai. Quand a quichose, 
pou coupe, nous ca dit, d6 foai, bi; kou oune 
bi dipain. Gad6 wai, si nous ca dit, oune 
bi dileau ? D'ab6 nous pou ca dit, bi, pou qui- 
chose y6 ca boai, nous ca pale bin. 

— Blangue te wa wle nous dit aussi, un 
peu, du pain, du viz. Non, nous pas beinsoin 
pointi nous bouche, kou tambou crapaud, pou 
pale conca. Nous langue bon, kou li fica. 
Nous wa dit, dipain, douriz, coument li pi 
millo, la nous zor6. 

— Nous pou ca dit, doupain, ni diriz ; y6 
wa croche nous zore, pas vrai? 

— Mo tende angle, mo tende potigue ; ca 
france, oune so, qui ca bailie so co, ca mis6 
la, pou pronnonce U. 

— A kou R; si nous ca dit, pale pou parler; 

nous pas moune Martinique, pou ga; nous pas 
divoce, que R la. Nous ca separe, que li, lafin 
di mot, oune so. Tout patout, ote cote, nous 
ca choesi. Quand li chouite, nous ca prend 
li, quand li trop dou, nous ca lesse li. 

— Li gain cote, nous ca metteli, passe f ranee 
meinme. Gade, jorne, crabasse. Gade, H as- 
pire ye la, presse y6 toute, ?a R la nous 
bouche. 

— Et pis meinme, toute lette qui dou, pou 
pronnonce, nous pas wl6 y6; franc6 pouv6 
gade ye pou li ; a pas landans nous criole la 
y6 wa vini. 

— Blangue content tend 6 nous dit, tombela 
dileau, kiouboume; frappe oune lapote, bam. 
Li gain, ca zaffai la, la so langue aussi ; m6, li 
pou ca pal6 conca, tant pis pou li. Nous criole 
pi chouite, passe so langue. 

— Et pis, nous criole ca change, que temps, 
kou toute langue. Moune jounein jodi, pou 
ca pale vie vie la, enco, caqui te ca dit, zouq 
pou jouq la; chitron, pou citron la ; jorange, 
pou zorange la. Ye bin fe. Li pas temps, pou 
nous lesse li ? 

— Que ye regue, li gain ca qui wle fignole 
criole la tr6pe. Ye ca mele franc6 que li, si 
tant, ala fin, nous pou cacomprendneengnin. 

— A conga, f 6ce blangue wle range ye france 
la ; atho la, a pi pitit moceau moune, qui ca 
pale li bin. 

— Ye lesse nous tranquille, que ye regue. 
Est-ce doe, que divaite, ga meinme la ; est-ce 
docte, que doct6, ga meinme la; est-ce mento, 
qu6 menti, ga meinme la; est-ce to, qu6 toai 
ga meinme la ? 

— Ditout meinme. reponne Bosobio. 

— Et pis, continoin Atipa, est-ce li gain 
r6gue,pou dolo moune? Provic ye comprendne; 
a pas ca, oune so, to beinsoin ? L6 nous ca 
cause conga; 16 nous gain moune, pou dolo; 
est-ce li gain langue, qui millo, pou ga, passe 
criole? 

— To wai, Bosobio ; crai mo, crai oune 
sotte, pas jain fait, kou negue qui la la ; pas 
pale oune langue, 16 to.pas connaite li. Mo 
save, aussi, a pas to lhabitoude. Fait kou mo ; 
lesse france, pou blangue, pou ga qui anpprend- 
ne li, pou ga qui ca comprendne li. 

— A pas conga, mo wai, mouch6 Badoudou, 
pas comprendne franc6; li alle, ouq la Ma- 
touri, gasse couleve te, pou voye en France, 
pace y6 te doumand6 li coleopte? 

— A pas conga, oune mouche, ici la, prend 
cannon, all6 a bo, gass6 compliment, pace 

captainne golette la t6 chage di compliment 
pou li? 

— Li gain ote pitit n6gue, mo ca wai sou- 
vent, 16 ye mette ye soulie, ye paletot, ye cha- 
peau di cote ; ye prend ye badine la lanmain, 
ye crai roai pas ye maite. Si to tende, cou- 
ment ye ca croche france. Je je, je je ca 
tombe. L6 la, ye ca fait mo ponne. 

Quand li dit ga; ye tout le de prend ari: 
kia ! kia ! kia ! 

Ye leve, que ari la; Atipa appele Sazi, li 
peye, et pis ye soti. 

— Mo ca monte bo di la case, dit Atipa, et to ? 

— Mo c'alle, bo di la-sous la place, reponne, 
Bosobio, fait oune commichon. Courage ! 

— Si to contre, qu6 quec negue Oyac, dit 
Atipa, anvant ye separe, dit ye, mo Cayenne. 

Atipa prend chimin so case. 



Digitized by VjOOQIC 



Digitized by VjOOQIC 



11 



Dimanche, kou lhabitoude, Atipa deseendne, 
fait oune tou, bo di lavance. Li contre, que 
Wacapou, oune 6te zanmi mine d'6. 

— Me to, fre ! dit Atipa. Cote to soti? 

— Mo soti la Mannan, reponne Wacapou ; 
la Enfin. Nous ca rinte T6, la-bas la. 

— Janmains! dit Atipa, pas dit conca done? 
quand ou ca fait To conca, travail la meinme 
chouite. 

— Pas pale comp£, rouprendne Wacapou ; 
et to, cote to soti ?En nous decolle quichose la 
Dipi. 

— En nous done, dit Atipa. To wai, mo 
mill6 alle la Sazi. Li gain massogan trope, 
laDipila;m6, ca pou ca fait engnin. Pou 
oune foai, en nous, toute meinme. Mo pa, 
a Oyapoc mo soti. 

Y6 pati, pou Dipi. L6 ye rive. 

— En nous prend ca tabe, qui au fond la, 
dit Atipa, ca oune bon place. 

Ye prend tabe la, et pis ye doumande de 
vfemouth. 

Obo ye, de massogan te ca boai ye divin. 

— Qa consommachon divin, blangue la ca 
fait, dit Atipa, li beaucoup meinme. So pra- 
tique ye la, ca boesson rouge la, a ye tisanne. 
Dipis to wai divin la-sous tabe, to pasbeinsoin 
doumande enco, qui moune qui la. 

Wacapou, ca oune negue arada; li di 
Sainnemari. Li grand ; taille, kou oune he- 
kioule. Li pas te connaite Cayenne beau- 
coup. 

Mo crai, li que Bagasse, ye maite te ca fait 
bois, anvant Jibe. L6 blangue voye la commis- 
sion, la toute quakie, pou prend nom patron- 
nonmique, li gain oune tas maite, qui bailie 
ye negue, nom di ye mekie. 

Feso bois ye la bailie, balata, rose male, 
wacapou, bagasse. 

Gaboto ye la bailie, misainne, lecoute, foe. 

Soucrie Pouague ye la bailie, nom ye ma- 
chine vap6, piston, volant. 

— Otejou, dit Atipa, mo vini, la Sazi, qu6 
Bosobio ; a pas de ari nous ari. 

— Diquiga zote ari conca, doumande Waca- 
pou? 

— Di oune n6gue, reponne Atipa, qui te ca 
pale, france. Fr6 ! si to te tende, coument li 
ca sabre bete la. 

— Zote divaite ari meinme, dit Wacapou : 
N6gue qui kou mo ye la, zote fica tranquille, 
tende; zote pas save ni a, ni b; fait kou mo, 
pale zote criole. 

— Pas vrai, compe, dit Atipa? Nous criole 
si douce. 

— Qa voyage la, dit Wacapou, a bo di 
Sainnemari mo wle alle;ligain longtemps mo 
pas wai mo fanmi, et pis mo papa malade. 

Ye pas r6te longtemps la Dipi. Ye charade, 
pitit moceau, la-sous negue ca croche france 
ye la, et pis ye cause di ote quichose. 

— En nous la degrad, dit Atipa. Mo bein- 
soin achete mange. To pas gain engnin ca fait 
jodla, vini doujenein' que nous. Mo femme 
pas save to Cayenne, li wa content di wai to. 

— Mo binfach6, reponne Wacapou ; mo pas 
prouv6 jodla. Nous wa doujenein, ensembme, 
oune ote jou ; mo pronmette Auguisse di alle 
doujenein que li. 

Ye appele Dipi, Wacapou peye vemouth 
ye la, etpisy6 soti. 

L6 y6 riv6 la degrad . 

— To pas trouve, doumande Wacapou, li 
gain moune beaucoup, la lavanc6, bonmantin 
la? 

— Oui, mo trouve ca, r6ponne Atipa. A 
n6gue plac6 ye la, qui devide cayenne. Li gain 
aussi, oune tas di ote moune, qui ca vini, pou 
flannein. 

— Mo connaitie oune mouche, ye te c'appele 
Potignin, quite ca vini, tout le jou, ici la, 
pou cause, que n^gresse ye la. Apre, lite c'all6 
la gouvelment, temps di mouche Loubo, ra- 
conte tout <ja ca pass6 en ville. 

— Mo connaite oune ote, y6 c'appete B6nade, 
qui ca vini, pou fait n6gresse jour6 li ; ga so 
pl6si. Tosav6, chaque moune caprend sopl6si, 
cot6 li ca trouv6 li. 

— Qa oune n6gresse, gros gibene, inso- 
lent, -qui ca habill6 li, pi bin. Negresse la ca 
vend6 vianne qu6 posson, la larie. Qui moune 
qui pas connaite li ? 

— En France, la th6iate, li gain La Reine 
des halves. Qa la, comp^a lareinne dilavanc6. 
Pou dix sou, oune so, li ca fait zaffai blangue 
la. 

— Oune jou, mo wai ga ; fr6 ! a t6 la conm6die. 
Ca pas pitit dent mo bailie. Zaffai la t6 drole : 

Massogan la, sodat la, t6 ca tomb6, kou la 
fimein. Mo ari, jouq mo manqu6 malade. 
Neinnein d6grad la c'appele ga, oune paletot, 
en taffetas di cinq sou. 

— Li gain moune, qui ca vini la lavance* 
kou nous conga ; pou gass6 canmarade, pou 
prend oune coup Y sec, la Sazi, au bin, pou 
mang6 oune biftec, la Dipi. 

— Li gain oune rang, qui ca vini grand bon- 
mantin. Qa maite dileau ye la. Quand Sazi ca 
lovri so lapote, oune tas, qui la ca anttendne, 
ca entr6, pou d6coll6 mabrouya. Y6 pas sav6 
coument gros bois la, ca s6che y6 ponmon, 
quand y6 ca boai li, grand bonmantin conga, 
anvant y6 mang6. 

— A vrai ga zaffai la, doumand6 Wacapou ? 

— Coument, to ca doumand6 mo, si ga vrai, 
r6ponne Atipa; roumaque bin, la place, 
toute negue to wai ca enfL6, a ga qui ca boai 
ye boujaron, anvant y6 mang6. 

— L6 negue te ca enfle, beaucoup beau- 
coup, Sainnemari la, mo te, la Tout-hasa, 
que Brignasque oune bon blangue; mo ke 
mont6 qu6 li enco ; mouche Dovi, oune sour- 
gin, vini visite negue ye la. Li d6fendneboai 
croc, anvant ou mang6. Cout6 mo, pas jain 
fait ga bete la. 

— Faut pas to crai, toute pratique Sazi ye 
la, ca nous compangnin negue, oune so. Li 
gain toute facon moune landans. Ou ca wai 
blangue, negue, milate, coolie, jouq negresse. 
Qa ye la, kou Massogan, a divin ye content ; 
a que dileau r6sin la, ye ca reinte ye nanme. 
Ye c'appele y6 bouteille, pi tit pote la, pou 
moune pas comprendne. L6 femme prend y6 
caca poule conga, ca vilain meinme. 

— Heinbin ! gade, si cete blangue te ca 
pale, li te ke dit, clients Sazi. Pratique, pi 
chouite, pou dit; a ca mo te ca dit, Bosobio, ote 
jou la. Aussi, vive nous criole. 

— Magre tout ca moune to ca wai la degrad , 
atho la, longtemps, li te ca gain pi beaucoup ; 
crique nove pas te gain lavase, kou jodla. 
Toute cannon bitachon teca vini landans, pou 
debaqu6 la Lapij6te, au bin la Takio. 

— Negue Tonn6granne, que Mousseneri, 
quand y6 ca vini Cayenne, dipis ye d6couvri 
Matabo, la pointe palicou la-bas, y6cadit, m6 
montangne Lamorie. L6 y6 beinsoin routrou- 
nein toute souite, 161a, ca montangne Lapijote, 
paceli te ca vend6 lamorie aussi. Y6 ca des- 
cendne vite, que restant pedant, y6 ca fait y6 
provijon, la Lapij6te ; et pis, dipis pitit mon- 
tant, touch6 y6 couyara, do, y6 ca pati. 

— Ca Sazi qui remplac6 Takio ; m6, Takio 
t6 encoin larie la. Sazi pas engnin, obo 
Takio ; so pratique bess6 beaucoup. Temps 
di Takio, meinme, negue bitachon te ca vini, 
si tant, monpe Bois, qui te riv6, tout n6ve, di 
France, t6 c ? all6 la, §ass6 y6, meinnein la 
leglise. 

— L6 la, monp6 te gain mise meinme, 
pou anpprendne negue cantique. A ca temps 
la, y6 16 ca chant6 : 

Goute, gouU Takio , gouU la Lapijote. 

— Dipis crique bouch6, pratique Lapijote 
bess6 aussi. Li t6 ca vend 6, si pitit moceau, 
quand li mouri, so fanmi c6de cabaret la. 
Jodia, ca Dipi qui la. Anchin moune, qui t6 ca 
boai la Lapijote ye la, ou pou ca wai y6 enc6 
ditout,laDipi. 

Wacapou , qui te ca ignore toute ca 
detail y6 la, t6 content di anpprendne y6 ; pou 
zaffai di Cayenne, li tedraite, kou oune negue 
nove. 

Ca mine d'6 , qui meinnein li en ville. 
Dipis toute negue less6 y6 batis, pou all6 la 
plage, li fait kou toute moune. 

Pendant Atipa t6 ca racont6 li, lhis- 

toai cli lavanc6 la, li t6 ca cout6 abo, 
sans dit engnin. Temps en temps, li t6 ca fait 
oune pitit sine di tete , pou fait Atipa 
comprendne ga t6 ca interess6 li, et pis, pou 
engag6 zanmi la di continoin. 
L6 Atipa r6t6 pal6 moceau. 

— A cot6 nom di lavanc6 la soti, dou- 
mand6 Wacapou ? 

— Comp6, r6ponne Atipa, a zaffai dipisbon- 
g\x6 t6 gendanme bois la Matouri. Otefoai, 
d6gradt6la grand savanne;6bod6grad,t6 gain 
oune posse sodat, y6 t6 c'appel6, posse avanc6. 
Moune savanne t6 s6par6, di moune en ville. 
L6 moune 16 call6 la d6grad, y6 t6 ca dit, 
nous c'all6 la lavanc6. Blangue change 
d6grad la di place, nom lavanc6 la souive li, 
jouq icila. 

— Comp6, nous cabli6 c6; li k6 midi, li temps, 
pou mo<jass6 doujenein. Mo femme caanttend- 
ne mo, atho la. Posson ca bailie bal, grond6 
sou, mo k6 all6 achet6 d6. Vini qu6 mo. 

L6 ou gade pac posson la, chia ! Li pas 
gain chimin, pou passe; posson tout patout. 

Coutine Zoseph te riv6, en meinme temps, 
que oune tas ote pech6. Posson I6caille t6 ca 
fait chin, kou posson limon. Jouq lanmantin 
li te gain. Quand ou gade zouie pitit guiole 

inentade, ou bouche ca coul6. 

Magr6 toute ga posson la, si ou tende train 
moune ca fait, pou gain oune, ou wa crai 
ye ca bailie li, pou bon kio. 

Ou tend6bo rici, mouohe Guioustave, mou- 
che Andr6 ; bo la-bas, mouche Zoseph, mou- 
che Louis. Gad6 si poteau lhanga la, ca rou- 
min. 

Pecho z6 la, fica abo, kou foie la plat, ou 
wa dit, y6 sourdo. Ye pou ca boug6. Temps en 
temps, ye ca longe posson bailie ga moune ye 
wle. 

Atipa jite oune coup l'oueil, ote bo pac la, 
li wai Pie ; li dit : 

— Bon, m6 mo compe Pie, la-bas. Ea nous 
trouv6 ii, mo k6 gain posson. 

Ye trabesse ote bo; Atipa doumand6 d6 
grond6, qui gras. 

R6son pou vend6,r6son pou acheto. Pie, 
faut bailie liga; li ca s6vi bin, toute moune 
qui ca doumand6 li posson. Li bailie Atipa 
d6 grond6 toute souite; enco d6 gros papa 
grond6. 

Atipa pey6 Pie, et pis y6 pati. 

Jouq atho mo ca song6, coument gronde y6 
la t6 gras. Mo all6 peche souvent, qu6 pecho 

beautempsy6la, mo pas jain kinb6 grond6 qui 
pi gras. 

— Magr6 ga mise nous ca wai la, pou gain 
posson, dit Atipa, pecho y6 la t6 fronts all6 
trouv6 l'mai, dipis nous ca vot6 la, pou d6- 
fendne Chinois y6 la pech6. To wai betise con- 
ca. Aussi, faut l'mai t6 boai tafia grainne 
wara, anvant li t6 bailie y6 r6son. 

— Sans Chinois y6 la, tois qua di temps, 
gnanpoint posson Cayenne. Fr6! y6 f6, pou 
kinb6 posson ; a chef pecho. Qa oune quichose, 
oune so, y6 ca fait di mal. L6 y6 entr6, la oune 
pripri, y6cacrocro li toute. Y6 pou ca less6, 
oune pitit prapra meinme. Qa moune qui 
ambichon trope. Y6 draite kou fronmi man- 
gnoc; cot6 y6 pass6, ou ca wai y6 trace. 

— Vendo degrad y6 la crai, moune ye ca 
fait preference, gain rouconnaissance pou y6. 
C6t6 ga ? 

— Oune jou, pitite di oune pech6 y6 la, t6 
lamis6, pou oune betise qui passe, la pac 
roai, la th6iate. Ni mouch6 Loubo, ni monpe 
ye la, qui ca mang6, so pi belle posson, pas 
fait ounedemache, pou li. Blangue bailie li 
lageole. Poutant, est-ce li gain, oune jonne 
homme qui pi bon, qui pi tranquille pass6 li? 

Anvant ye prend chimin case. 

— En nous wai si li gain vianne jodla, dit 
Atipa. Li gain si longtemps, a gibi£, oune so, 
mo ca mange; si vianne beaucoup, mo wa prend 
oune live. 

Pou alle la bouchourie, ye passe landans 
lhanga, cote moune ca kinbe kio, cafe que 
chicolat la. L6 ye rive, la mitan lhanga la. 

— To wai ici la, montre Atipa, neinnein 
Vitoai ga pronmie femme, qui vende kinte- 
kid, tout chaud, la cannari. 

— Tout le bonmantin, li te ca vini,que oune 
grand cannari, plein que calou, que danban- 
gnan, pou vende. Li fait ga commece la, si 
longtemps, qui nom Vitoai calou, te rete pou 
li. Toute moune te connaite li ; oune di so pi- 
tite, t6 tambou la lamilice. 

— Mo pas connaite danse lamilice la, dit 
Wacapou? 

— Qui moune qui dit to ga danse, reponne 
Atipa ; mo dit to, li te tambou la lamilice. Si 
c6te danse, mo te wa dit to, li te tambougnin. 

— To wai, negue la, flea tranquille, tende ; 
pas fait blangue France, que mo. Si to pas con- 
naite criole, anpprendne li. 

— Lamilice a te oune mangne sodat, li te 
gain, otefoai. Y& te c'appele ye, pou charad6, 
sodat cassave; pace a te moune Cayenne, 

oune so, qui t6 landans, kou franc-tiro conca. 
Y6 te la, poumont6la gade, encasdibeinsoin. 
Blangue p6 lesse fisi, la nous lanmain; oune 
jou, ye soupprime y6. M6, nous pas pi mauv6 
pass6 toute moune. Blangue pou ca divinein, 
<ja treso di bont6 negue gain la so ki6 ! Oune 
jou, oune jou, fisi la gain, pou rouvini. 

— Lamilice te joli. So tambou y6 la, t6 ca 
batte : 

Penga cd, penga cb. 

— Toute pitit moune, t6 ca couri d6i6 ye. 

— Mo te ca dit to, Vitoai, calou, <ja pron- 
mie femme, qui vini vend6 ici la. Qa temps la, 
lite gain oune6tevi6 n^gresse, qui t6 ca vende 
wara. Qa 1& te ca fait oune tounein,latoute!6- 
cole, anvant li riv6 la lavanc6. 

— To sav6, coument pitit moune content 
wara. Pou ca bo la pa, ye draite, kou agouti. 
Aussi, ye t6 c'appel6 femme la, neinnein 
Agouti. Ye te crai li content wara kou y6. 
Li pas gain oune pitit fi mass6, qui pas t6 con- 
naite li. 

— Oune negresse P6ve, t6 ca vend6 mat6t6, 
que douriz kiokio aussi, 16 la. 

— Li t6 gain oune ote vi6 femme, temps di 

Vitoai calou, qui t6 ca vend6 labte nannan ; 
m6, a bonmantin, oune so, y6 t6 ca wai 11, la 
lavance. Apr6 midi, li t6 c'all6 divant ma?a- 
sin g6n6ral, en bas lotogone la. C6t6 oune 
vi6 negresse, larhaut f6, y6 c'appele Clai. 

— Toute moune cannon passage, t6 k6 
boai labfe nannan, cot6 li, anvant y6 ba- 
qu6. 

— Apr6 ga neinnein y6 la, n6gue placfe vini 
beaucoup la d6grad ; ca negresse, to ca wai 
y6 la, vini ca vende caf6, qu6 chicolat. 

Pendant Atipa t6 ca racont6 Wacapou, toute 
5a zaffai di calou, wara, qu6 labi6 nannan la, 
y6 16 ca mach6, b6 di bouchourie. Y6 contr6 
qu6 oune femme, Atipa connaite. 

— Coum6 Zabeth, bonjou, dit Atipa. Est-ce 
ou toujou cot6 madanme Ball6? 

— Non comp6, r6ponne femme la. Madanme 
la pas te jain content, di mang6mo t6ca pot6, 
pou ga soumaqu6 li t6 ca bailie mo bonman- 
tin, Ounejou, mo ditli : Madanme, mo t6ca 
r6t6 la ou s6vice, pace mo te content ou. A pas 
pou ou soumaque non. Ou pas jain content, 
prend oune 6te cousougnin. Mo prend mo chi- 
min, mo all6. 

— Li crai mo pas save, dit Atipa, li te ca 
mange, toute gige poule li ca bouilli. L6ye 

doumande li, oti gige la? Li ca reponne, a 
poule Sourinam, ye pas gain gige. 

— Et pis a conga negresse ye la fica 
meinme; la degrad, ye toute ca monte la-sous 
ye taiteche; taiteche y6 la pas jain bon. Oune 
jou, li te trope, mo oblige dit oune, descend- 
ne la-sous madanme la. 

L6 y6 riv6, la bouchourie, li t6 gain train 
enco, pass6 la pac posson. 

Tois moune t6 ca vend6 vianne : mamzelle 
Hemi, mamzelle Mikilo, etpis oune vi6blan- 
gue, oune popote. 

Qa mamzelle Hemi, mamzelle Mikilo, oune 
so, ou ca tende. Li t6 gain, au moins, cent 
negresse ca rh6l6, en meinme temps. A pou 
mouch6, Gautri, a pou mouch6 Wacoune, a 
pou Directo. Gad6, si poteau bouchourie la ca 
roumin, a conga d6 femmeye la ca r6ponne. 

— Qa mouche ye la, dit Atipa, a gros tete 
di peye; 16 ye dit, fete Qaide que Vitalou, 
Lacote ye la, pas engnin; si ye wle, y6 wa 
fait ca qui pi belle, ye reson; ye rein solide. 
Me, pou qui ga y6 pou ca fait ? Toute moune t6 
wa profite. 

— Quand to wai ga mouche ye la, pou ca 
gain vianne, a pas nous qui wa gain. L6 
mouche ye la ca bailie doujenein, ye ca vini 

y6 meinme, la degrad. Oueil rhonte oueil; 16 
la, y6 ca bailie ye vianne. 

Temps en temps, vendo y6 la ca p6s6 purie 
live vianne, y6 ca long6 li, sans pal6, bailie 
oune negresse. Qa la ca prend so vianne, li ca 
pey6, et pis li c'all6 . 

Si oune gain malho, pas content, si li 
gnanni dit : Mamzelle, a zos, oune so, ou bailie 
mo ; y6 ca rhal6 vianne la, di so lanmain, et 
pis bonsoai. 

L6 Wacapou wai, conga ; li dit : 

— Doumande vi6 blangue la done ! 

— D6fendne! reponne Atipa. A vianne peye 
ici, oune so, mo ca mang6. To pas wai, a 
vianne 6te peye, li ca vend6. Qa vianne la, a pou 
sodat qu6 popote. Et pis, to crai mo bli6 Rog6 
qui t6 ca vende beif mouri la ? Est-ce mo sav6, 
<ja la, cote so vianne la soti? 

— Pisse mo pas pouv6 gain, ga vianne mo 
wle, en nous. Mo mill6 mang6 posson, pass6, 
vianne potigue. 

Jou la, d6grad te plein que mang6 : man- 
touni , cranmangnoc , topinambou , patate, 
tayove touca, gnanme peye negue, cribiche, 
mifrais,pou fait engoue; mangue saint mi- 
chel, c6rossole, babadine; kiouri; cannon po- 
tigue te rive. Mo, pou cafini, si monommein, 

3 

tout 5a li t6 gain. Jouq piment; vend6 pi- 
men t la degrad, quichose ou t6 pou ca wai, 
6tefoai. 
L6 ye pati di d6grad. 

— To wai tracas, dit Atipa, pou gain 
mange. Moune ca vende ye la, a ye zanmi, 
oune so, ye ca bailie vianne, que posson. Faut 
to gain potection, anvant ye gade to. Quand 
ye pas connaite to, pas la peinne to dou- 
mande. 

— To wai mamzelle Hemi la, 16 li te ca 
vende cochon : canmarade, mo dit to! faut tote 
leve bonmantin, pou gain vianne. A pou ga y 
negresse d6grad ye la, bailie li oune nom. 

— Cayenne a conga ; dipis to ca fait au bin 
vende oune quichose, ye ca bailie to, nom qui- 
chose la. 

- — Dit mo nom la done, doumand6 Waca- 
pou ? Mo pas connaite li. 

— Mo pou ca dit to li non, compe, r6ponne 
Atipa. To gui61eplaiplai, to wa alleroupete li, 
5a pou mo mise wa ret6. Et pis, si mamzelle 
Hemi, pou ca bailie toute moune vianne, li 
pas pi mauve pou ga ; ga oune femme qui ca 
travaille. To wai li la, pas joue que li. 

— Temps di mouche Hinnique, blangue te 
mette, la degrad la, oune bois y6 c'appele 

dichet, draite kou la treso conga, pou toute 
moune te pouve gain posson que vianne. M6, 
zaffai Cayenne, pou ca dour6. Bois la pas fait 
quinze jou. Enco meinme, li te gain train, 16 
di bois la, kou ath6 la. Gendanme meinme, 
qui ga gendanme, pas te pouv6 empech6 
moune y6 la rh6l6. 

— Quand mo dit to, zaffai Cayenne, pou ca 
dour6; mo pou ca ment6. Gad6 toute grand 
soci6t6 y6 fait pou 1'6, pou bacaillau, pou dife, 
otiy6? 

— Qa preference to wai la degrad la, la 
magasin meinme, to ca wai li. A conga moune 
Cayenne fica. 

— Case, la mokie politique, la mokie magasin, 
qui 6b6 grand savanne la, a ga zaffai la, y6 ca 
fait landans. 

— Mo connaite oune mouch6, ye roufis6 di- 
vin, pace li pou ca vot6, pou moune di case la. 

— Ye pied tabe beau range, coument to 
wl6 ga magasin y6 la dour6? To pas wai cou- 
ment y6 tomb6. 

— Li gain oune ote gros madanme, la grand 
larie. Li ca gade ou, kou ounebeif michant, 16 
oucaentr6, la so magasin. D6 jou, li millo dit, 
gnanpoint, passe li I6v6, pou bailie ou, ga ou 
cadoumande.Qa moune y6 la ca vini riche, qu6 

To, que ote zaffai ; m6, ga pas que comm6ce. 

— A pas sotte ga, compe? A pas en France 
to ca wai ga zaffaila, ditoat; y6 wa chavir6 
toute magasin la pitot, pass6 y6 less6 to all6, 
que to soumaqu6. 

— A Jojo, oune so, mo ca tire. L6 to entr6, 
la so magasin caba, fr6 ! a ackete to wa achete. 
So bouche si chouite. To wa beau sembl6 
chouette, li ca fait to wai, gnanpoint moune 
qui joli, kou to. L6 n6gresse y6 la soti la Jojo, 
ye toute crai ye joli. A pou ga, toute madanme 
y6 la, content all6, la so magasin. Qa qui all6, 
rinqpou nouri oueil, y6 oblig6 achete. 

Y6riv6, qu6 causement la,jouqb6 di Vitalou. 

— Poule ca mange mi, so kio la pou Y bois, 
dit Atipa. Mo ca songe, mofemme ca anttendne 
mo, ath6 la. Mo c'alle; courage! 

Wacapou reponne li bonjou, et pis ye se- 
par6. 

Atipa gain oune comp6 la Moussen6ri y6 
c'appel6 Dorilas. Li t6 teinmoiu mariage di 
Dorilas. Ye zanmi kou zongue que lachai. 

Kou Bosobio, Dorilas a oune negue pitit, 
faibe, macanki, 

Qa n6gue bitachon qui pas less6 ye batis 
pou all6 la plac6, y6 ra. Dorilas, a oune di y6. 
Li pas wl6 tend6 pal6 di mine d'6. Pit&te, a 
pace cannon plac6, pas pass6 beaucoup, la so 
larivie. 

Et pis so quakte pas gain T6. Tete larivie 
la, pou ca soti larhaut assez. Qa moune qui fait 
prosp6tion b6 la, gagrinat, oune so, y6 trouv6. 

Dorilas a moune qui sav6, qui vrai richesse 
di oune peye, ga plantage, ga batis. Jouq atho 
plac6 penc6 tent6 li. So bitachon 6b6 crique 
Paganmou. Li gain poaive, gnanme peye 

negue, girofe, patate qu6 dinde, ga frit mou- 
ehe K6kove pote Cayenne la. 

Quand Atipa Cayenne, li gain lhabitoude, di 
alle passe, de au tois jou Moussen6ri, qu6 li. 
De foai y6 ca vini la pointe Palicou, pech6 
croupia ; De foai ye ke lachasse la Map6ribo. 

L6 crabe sou, que grand'maree, y6 ca 
mette ye calinb6, y6 c'all6 la Paganmou, kinbe 
crabe. Crabe Pagamou ga pronmte crabe di 
nous peye. 

Qa foai la, Dorilas te trouve Cayenne, en 
meinme temps, que Atipa. Jou li wai Waca- 
pou la, so apre midi, li contre que Dorilas la- 
sous crique; li invite li, a doujenein, pou len- 
dimain, a midi* 

Lindi, jou di doujenein la, Atipa vini la- 
vance, bonmantin, casse mange. So femme te 
pou ca vini, la degrad, souvent; a li te ca 
fait provijon. 

Atipa a moune content cause tout patout. 
Qa, mett6 que temps li pedi, pou gain tois pa- 
rassi tout maigue, quand li prend chimin so 
case, lijte midi, Atoujou, la larie traveste, li 
ca passe. 

Kou li rive cote li separe, so la veille, que 
Wacapou la, li wai Dorilas ca vini gasse li. 

— A qui §a qui mis6 to conga, doumande 

Dorilas ? li midi pass6, a di jodi to femme ca 
anttendne to. 

• — Et mo meinme, a de faim mo faim. Mo 
vente ca fait kioume, caba. 

— A canmarade qui tade mo, reponne 
Atipa. 

Atipa ca ret6 b6 di bois crobeau, la-bas, la 
larie tois case. L6 li rive que, Dorilas, di- 
vant Danmion la. 

— Mo che Dorilas , dit Atipa , mo pas 
trouve zaffai c'alle vite, Cayenne. Dipis nous 
ca vote la, mo pou ca wai changement. Au 
contrai, zaffai c'allepimal. Li gainoune tas 
popote, Chinois, Arabe^ toute guiabe; ye pou 
ca fait ye fait engnin. Li gain ca mo ca con- 
tre, la Jarie, enbas parasol. To wai quichose 
conga ? 

— Sodat cas6me, quilibekou nous, pas gain 
droai mache que parasol, popote gain droai. 

— Gad6 mo case, li a de pas la la ; me, 
gnanpoint chimin. Faut nous passe jouq 
la-sous crique. Oune mauve pitit boute larie 
conga, pou cr6ve, est-ce a grand zaffai §a ? 

— Soumaque ye vote, pou achete la Direc- 
tion la, pas te ke pi bin employe, pou leve 
quakie bois crobeau la? Enco, y6 pas te bein- 
soin si tant. 

— L6 ye change, toute larie y6 la di nom, 
yd. crai, ye fait grand quichose. Mapi6co ! 

— Enco, qui nom ga? Ye ca bailie oune tas 
nom nous pas connaite. Li gain, ici la, oune 
larie travesie, qui pou ca trabess6 engnin di- 
tout. Vrai larie travesie la meimme, ga qui ca 
trabesse Cayenne, la mitan la, ga qui ca passe 
divant I6glise la, ye bailie li oune 6te nom. 

— Nous gain larie bataillon, larie sabe 
noai, d6 larie toute moune connaite; blan- 
gue pas wle y6. Li semble, ga nom ye la, a pou 
negue, oune so, ye faite. 

— Mo crai, au contrai, ye t6 divaite bailie 
larie, nom toute moune connaite. Nom di 
peye, pass6 ga nom y6 c'all6 gass6 jouq en 
France, qui nous pas connaite. 

— Nom Lallouette la bon ; ga la fait nous di 
bin. Me, pi beaucoup di ote ye la, ye te pouv6 
lesse ye, cot6 ye t6 fica. Nous pas beinsoin 
connaite ye. 

— . Oune micipal y6 la, qui ga mo compan- 
gnin, li pou ca comprendne grand quichose 
la-sous papie, t6 fronte wle bailie, larie, nom 
di oune mouche qui pas fait engnin pou nous 
peye. Ni li, ni so pitite, ye pas fait engnin. Pi 
au contrai, a y6 qui cause, qui peye la tomb6 
conga. La conseil, gaari, oune so, ye ari mi- 

cipal la. So zanmi meinme foutant di li. 

— To wai, mo larie la wa toujou rete que 
so tois case. Li semble ou la danbois. Ye wa 
kioe ou landans, la nouite, pessonne pou ca 
vini la ou soucou. 

— Faut prend patience, dit Dorilas. Guidi- 
guidi pas mare pagra ; a qu6 patience, ye qa, 
plimein dise. 

— Aganmandit : Vitementbon^doucement 
bon. Ye pas pouvefait toute, di ounecoup. Di- 
pis nous ca volU, ye tire tete, ye tire travaux ; 
y6 range college; otezaffaiyela, wa vini apre. 

— Pas fait n&gue Pouague la qu6 mo, re- 
ponne Atipa. Pou qui ca to ca dit, volte? 

— Ortho, compe, reponne Dorilas, a conga 
mo tende negue ye la ca dit. 

— A pas conca, dit Atipa ; ga negue qui ca 
dit, volte, y6 pas save pal6, ca vote pou dit. 

— A conga mo tende oune negue Croueye 
ca doumande so cate sMectd. Y6 pas save pale, 
ye ca briga, pou paroaisse. 

— Compe , binhere saint Jean-Baptisse. 
Poule pas gain dileau, pou li boai, canna 
gain, pou li lav6. Oyapoc pas gain oune boug 
meinme, Pou ague gain de. Jou negue Pouague, 
vini plein cannon, trouve blangue ye la, a 
oune di ye, mo tende, ca pale di so cate sdlectd. 

— Et pis, a pas ga rnoune ye la, qui tire 
tete,quetravaux. A pas ye, qui range college. 
Y6 pas te wl6 ga. En ye quality di candidat 
negue, y6 pas t6 wl6 college leve passe ca ; 
pace ye save a blangue, oune so, qui pouve 
voye ye pitite en France. Si nous pas com- 
prendne qui ga, ga wl6 dit, tant pis, pou nous. 

— Pou tete la pa, jou ye vote, ni mai, ni 
vie depite la, y6 pas wai ye oueil, la conseil. 

— £a qui la, ath6 la, au moins, gain cou- 
rage di so lopignon. Jou ye vote lecole, pou 
bitachon, li pas te wle ; li vini, toute meinme, 
vote conte. Li te li, oune so, qui vote conga, 
ga pou ca fait engnin. 

— Mo tend6 jodla, li wl6 place gouveno ; ye 
nommein li done. Si li pas save engnin, di 
zaffai conseil, li connaite zaffai jadin toujou. 

— A kou jou, sodat kioe oune di nous y6 
la, est-ce mai la roumin di so case. Sodat te 
wa kioe nous toute, conga, que ye sabe, li te 
pou ca dit, oune mot. A ote tjui rouclanmein, 
qui fait train, la conseil, pou ga zaffai la. 

— Qa sodat la, te gain chance meinme. Ye 
fait la conm6die, pou li, la cazeme; criole 
pl6d<5, pou li, la tribinal. Qa bonnho cronmou 
gain, toute zoseau pas gain li. 

— To wa beau dit, ga to wl6, pou mo pa, 

mo trouve zaffai pou ca mache ditout. Si faut 
nous anttendne jouq nous mouri, anvant di 
wai moceau changement, li pas nocessai, 
nous vote. Anttendne, anttendne, potigue ca 
prend peye. 

Obo pont Kiedo Guiamant la, ye contre que 
Couille. 

— Kin! Couille, dit Atipa, mo content di 
wai to ; to pote bin ? 

— Conca, reponne Couille, dipis d6 au tois 
jou, mo gain la rime, que oune coup Y vente 
qui ca malmeinnein mo; otement, mo bin. 

— Dipis douze jou, mo Cayenne, continoin 
Atipa, mo ca gass6 chasso y6 la, pou all6 fait 
oune patie di chasse, to ga pronmie mo ca 
contra. 

— Est-ce la chasse ca bailie atho la ? 

: — Pas beaucoup, fre, reponne Coulle. Faut 
to all6 loin, anvant to fait oune coupT fisi. 
Pou bo rici la pa, proche Cayenne la, pas la 
peinne. To pou ca wai oune quiquivi enco. 
Tout lejou, sodat la-sous pitit zoseauye la, 
que coup 1' fisi, tow ! tow ! 

— Qui jou tok6 la chasse, doumande Atipa ? 

— Dimanche, reponne Couille ; si to wle 
vini, nous wapousse jouq Matouri. A b6 la, 
oune so, nous pouve fait quichose. 



Digitized by VjOOQIC 



— 44 — 

— D'acc6, dit Atipa, mo ca vini. Si la cl6che 
bois, Cacalapapie la, te la toujou, nous t6 
entr6 prend oune coup l'sec. 

— Et 6te b6 la, montre Couille, li gain oune. 

— Enwa, mo fi, dit Atipa, mo mal que ca 
moune y6 la; mo pou ca entr6 pas. Nous te wa 
all6piloin; me, jodla, mo presse. Dimanche, 
k qui lh6 nous wa pati ? 

— Grand bonmantin, reponne Couille, k 
cinq kihd. 

— Ce ca, courage, fre! dit Atipa. 
L6 li passe la-sous crique qu6 Dorilas. 

— Veilleto pied, dit Atipa;. a ici la, moune 
y6 la ca jit6 canavant. Atb6 la, y6 pou ca 
anttendne ne vh6 enc6, y6 ca jite, grand jou. 

L6 y6 trounein pitit larie voltai la, pou riv6 
la case, ye wai Vellong, l&-sous so galerie, ca 
fait oune quat6ze, qu6 oune negue. Oune tas 
moune te la, ca gad6. 

Hipp! Dorilas r6t6 aussi. Li wle mel6 la 
zaffai houomme ye la. 

Coument mo ca pale ou la, Vellong, to6s6 
li, hein ! Si so oueil te ga flsi, Dorilas te tombe 
caba. 

— A qui §a mo Atipa, ca wai la? Zaffai 
cabrite, a pas zaffai mouton,dit Atipa, que c61e. 
To pas connaite moune y6, la to pas save 

coument ye brit vini, efcto wle mette to dissel 
landans. To wl6 pousse dife; en nous, en 
nous vite. 

Li rhale Dorilas di tas moune ye la, sans 
ca, mauv6 zaffai te rive Dorilas. 

— M6, mo crai to fou, dit Atipa; mo pas 
content wai moune ca gasse train conca. Dan- 
bois ou pas connaite, ou ca dronmi la c6mi- 
kie, tend6. 

— Vellong houomme, pou so c6 ; to te ke 
wai coument li te k6 travailleto. Oune mi- 
chant pitit negue macanki, kou to; to te ke 
save si gouyave gainve. To pas assez meinine, 
pou so oune bouch6e. 

— To wai li la, ga oujie houomme qui bon ; 
mo connaite li, a mo vo6sin. Me, li gain so jou ; 
si to pedi to chimin, to tomb6 la so batis, a 
pas moune qui wa pale to, a to oueil qui wa 
wai. 

Enfln, li te temps, pou y6 te riv6 la case. 
Femme Atipa te c61e, di wai ye en routa, pou 
doujenein; me, a cause di Dorilas li, calmein 
moceau. 

Pou femme la, pasbabi6, Atipa mette toute, 
14-sous dos mise li wai, pou gain posson. 

— A conga li flea, dit femme 14, a so lhabi- 
toude. Quand li contre, qu6 canmarade, li ca 

bli6, si mo la case, ca ^attemdne li ; f6ce li con- 
tent pal6. Li wa pal6 jouq li wa pale tobiot6. 

— M6, tois parassi, dit Atipa, fait nous 
oune pimentade, vite. 

— Mo fait lafoufou bannanne, que oune 
chouguie calou, ditfemmela. 

— C6 bon, r6ponne Atipa, ye pas tr6pe. 
Nous wa mange tout le de. Dorilas a mo 
nachon, a gor6, kou mo, li content calou. 

— To gain graisse; to gain citron? To save, 
mo pou ca mange pimentade sans citron; sou- 
tout touflfe li bin. 

— Oui, r6ponne so femme. 

Negresse la alle la cougine. Li fait oune. 
bon dife, qu6 so wawari ; la d6 coup, pimen- 
tade la faite. 

Dipis posson la kioui, ye tremp6 cassave, 
et pis ye mette k tabe. Pronmie bouch6e Atipa 
prend, graw ! li mod6 ouneroche landans cas- 
save la. 

— Zado di mo co, dit Atipa que c616! acot6 
to prend ca cassave la, li doumand6 so femme? 

— A mo coume Jeannette, reponne femme 
la, qui ced6 mo d6 ; a bon cassave. 

— Cote to wai, a bon cassave ?a, rou- 
prendne Atipa. A cassave Kourou, y6 plein 
que sabe. 

Dorilas t6 bailie ye, moceau bon couac 
Mouss6n6ri. 

— Bailie nous couac Dorilas la, dit Atipa ; 
toute souite. 

Femme la pot6 couac Mouss6neri la. 

— To wai, Dorilas, dit Atipa, cassave Ma- 
couria, que Kourou, mo pou ca mang6 ye. Qa 
di larhaut Macouria, bo di zor6 frai la, enc6 
passe ; me, cadi en bas la-bas, bo di Vigu6, y6 
plein qu6 sabe. 

— N6gue Kourou ye la wa beau vante ye 
cassave, a pas mo qui wa mange li pas. 

— A draite Kou negue Oyapoc. Cote ye 
pale, di ye couac, rague pou ca pouss6 la, 
enco, pace li jorne. Coulo la, pour ca dit en- 
gnin. 

— Mo save ye couac bon vrai ; m6, li pas 
millo pass6 ca di Mousseneri, que Oyac. Tout 
patout, ye pouv6 gain couac jorne, si ye plants 
mangnoc jorne, pas vrai comp6? 

— Mo bin crai, reponne Dorilas; mo meinme, 
mo mill6 mo couac blanc la, mo pi habitoue 
qu6 li. 

— Li gain plac6, continoin Atipa, a couac 
potigue ye ca bailie. Li pou ca plein ou vente. 
Li faite que zabapain gnanme, qu6 toute 
guiabe. Pou to, compe, mo pou ca mang6 li. 

mangnoc la, oune so, qui landans. P6p6te ye 
la ca tire toute farine la, pou fait lempois. Mo 
pas content li ditout. Li gain negue qui con- 
tent li; a negue qui pas connaite bon couac. 

— A kou vianne, li gain moune ca mange 
toutef agon bete: couachi, capiaye, caiman, leza 
te; ye wa mang6, jouq tete chin qu6 gnanme. 
Kou en France, ye ca mang6 grounouille, chou- 
val. L6 di laguie, y6 mang6 jouq rate; ga 
bete ye la, ca bailie ou mauve malade. Mo 
pa, mo pou ca mange ye; mo papa defendne 
mo. 

Ye dessfe moulon, conseve gingembme, no- 
gat coco, ranmikin que saucisson. Atipa te 
wle coupe saucisson la, mince, kou papie a 
lette conga, Dorilas dit, so pa, ga a la n6gue 
li ca mange li. 

— To pas save, dit Atipa, a que nanne y6 
ca fait li en France. 

— Orho, compe, reponne Dorilas; oueil 
pas wai, ki6 pas fait mal. 

— Jou nous wa contre Cayenne enc6, dit 
Atipa, a oune bougnon waranouswa mange, 
au bin oune pimentade atipa. Qa mo roum6de 
la; pas pitit atipa blanc la non t li gain vb. 
Qagros, quijorne la, atipa cannal la mienme.. 

— Et de au tois coqui crabe faci, dit Dorilas ; 
pimentade lamorie, que pimentade caliaha 
nous ca fait bitachon la, ye chouite. 

— Cote to ca mette oune bon croupia? To 
songe mouche Guiariiant, la Palicou? Quand 
croupia t6 ca bailie mienme, 16 la, li ca rhele : 
quel awantaye ! Et oune bon chibe ? 

— Pas pale, comp6, rouprendne Atipa. Et 
oune bon douriz safra? Nous wa mange ca to 
wle, a pas mange, qui manque. 

— L6 mo ca tende ye ca dit, peye la pas 
gain mange, ye ca fait mo ponne. A pas peye 
la, qui pas gain mange, a pitit moceau, nous 
pitit moceau landans ; a zaffai qui pou c'alle 
draite. Jodla, nous toute la place, a qui moune 
ye wle qui plante mangnoc? A qui moune ye 
wle qui casse mange ? Nous pas pouve couri et 
pis gratte nous pied, en meinme temps. 

— Si coolie teca vini toujou, ounejou, oune 
jou, to te wa gain oune qu6 to. Nous mein- 
me t6 wa pouve gain oune, pou secl6 nous 
batis, pendant nous la place. L6 nous descendne 
Cayenne, au moins, nous t6 wa trouve cas- 
save; m6, blangue pas wley6 vinienco. Faut 
pas compte la-sous y6. Faut pas pale meinme 
di ca enco. Pou mo pa, mo langue paisse, 
me, mo z6re pas dou. Nous wa all6 conca, 

4 

kou bongue wl6. L6 gnanpoint chin, chate ca 
lachasse. 

— Mo pas save, meinme, pou qui ga moune 
y6 la ca kinbe la-sous coolie j6 la conca. Ye ca 
roumasse,toute nous soumaqu6, pot61ay6peye. 
Etpis, gadega zaffai blangue ye la te wlefait, 
qu6 Vitalou, pou coolie jamme coupe ye la. 

— Longtemps, a nouste ca travaille, pou 
blangue. Jodla nous libe, nous pas pouve gain 
pessonne, pou id6 nous. Qui ga to wle fait? 
A conca, temps la ca mache. A pou nous prend 
li, koulica vini. 

— Pou negue ote peye pa, koulmann, ba- 
gou, mo pas crai y6 wa vini, ici la, enc6. 
Blangue ye la ca fait y6 sotte, y6 pas wle 
chinois. Gade qu6 oueil, ga la Chinois ye wa 
tomb6. Mo pas trouv6 y6 mauvC; ye ca chari6 
vive, aussi bin qui rous. Comp6! nachon qui 
ca bouilli douriz chouite. 

— Y6 ca dit, chinois ca fait magasin trope. 
Pou qui ga, ye ca bailie ye paten te? Chinois pas 
moune di peye. Li ca vini pou travaille late, a 
pas pou fait commece. Li pas pouv6 foce ou 
bailie li patente. 

— Califounie la-bas, peye repiblique, kou 
nous pa, a pas patente, oune so, y6ca roufise 
ye; ye ca couri ye meinme. 



Digitized by VjOOQIC 



— 51 — 

— L6 mo ca tend6 ye ca dit, blangue pas 
pouv6 travaille late, la nous peye, mo pou ca 
crai ga. Mo wai blangue travaille en France, 
li aussi dou qui nous; a precaution pou prend, 
pronmte temps : Pas boai cr6c, pas travaille 
la sol6. 

— Y6 ca gad6 la-sous p6pote y6 la. Est-ce 
ou pouv6 joug6 travail, la sous y6? De moune 
qui passou, content boai, tout fatigue, qu6 y6 
mis6 lageole. Et pis, faut chimin, pou voy6, 
tout 16 jou, bailie blangue y6 la, farine qu6 
divin, jouq 16 y6sav6 mang6couac qu6pimen- 
tade, kou nous; jouq 16 y6 vini sobe, kou 
nous. 

— Blangue vini anvant nous, ici la. Pron- 
mte temps, y6 t6 ca travaille, la batis, cote a 
cote, qu6 negue. A temps qui chang6, qui fait 
nous, oune so, r6te la batis. 

— Li gain milate di peye qui ca dit, sans 
divin, qu6 dipain, y6 pou ca vive; a pas vrai 
ga. Blangue meinme, a pas toute, qui ca boai 
divin. Li manque frit, ici la, pou fait boesson, 
pou boai? Chaque peye gain so boesson que so 
mange. Si ga conga, titalho, nous meinme 
wa dit, faut dipain qu6 divin pou nous vive. 

— Moune ici la ca plainne gnanpoint vian- 
ne; m6, compe, chimin loin, calou dou la pied, 

gnanpoint chimin, gnanpoint pont, L6 moune 
Sainnemari ca meinnein beif ; quand beif ye la 
pas mouri, di fatigue, la chimin, y6 ca neye 
landans crique. Coument y6 wle nous gain 
vianne? Pou qui ga y6 pou ca fait chimin, qu6 
p6pote ye la ? 

— Macouria qui a d6 pas la la,faut cannon, 
pou pass6 so pitit larivie la. Li gain danbois, 
li gain p6p6te, landans peye la, gouvelment 
pas pouve roupare ni la digue, ni pont; p6- 
p6te ye la, la, ca flannein. Est-ce li manqu6 
late landans peye la, pou fait brique, pou 
range pont? 

— Qa qui ca empech6, toute travail ici la 
mach6, a chimin gnanpoint. D'abo gnanpoint 
moune beaucoup, faut li gain chimin, pou alle 
tout patout, pou moune, qu6 denree, pouve 
riv6 Cayenne, tout 16 jou, quand y6 wl6. 
Gnanpoint peye quica lev6, sans chimin. 

— To wai, compe, toute mang6 bon pou 
mange ; me, toute quichose pas bon pou dit. 
Ki6 pas pagra, tende. Si nous pal6, ye wa 
sav6 passe nous; et pis, to save, miraille 
gain z6re. 

— Si mo coute to, dit Dorilas, causement la 
pou ca flni jodla. Gad6, dipis nous a tabe la, ni 
to femme, ni mo, nous pas pouve dit oune mot. 

A to, oune so, ca pale. Mo ke pati dimain, faut 
mo fait mo commichon, apre midi la meinme. 

— To reson, compe, reponne Atipa, li temps 
pou * nous soti. Lexanne dit mo, ye ke vote 
simainne ca vini, mo beinsoin wai moune 
vote ye la. 

Ye 16 ve di tabe. L6 ye ca soti. 

— Ou wa bo ou femme qu6 pitit moune ye 
la pou mo, dit madanme Atipa; mois prochain, 
si bongue wle, mo wa vini wai zote. 

— Pas casse ki6, coum6, reponne Dorilas, 
nous ke anttendne ou. Mo femme wa content. 

Negresse qui gain belle pitite. Ou ca wai 
aussi, y6 t6t6 bon dilaite; y6 pas couambou, 
kou pitit massogan, qui tete bibon ye la. Y6 
pas jain gain mal machoai. Wara pou ca fait 
maripa, ye bon, kou ye papa Dorilas. 

Ye soti ensembme. La larie demare, ye 
separe; Atipa descendne en ville. 

IV 



L6 Atipa lesse Dorilas, li alle wai de au tois 
canmarade. 

Li cause moceau, tout pa tout, que moune 
vote ye la ; li anpprendne Neinanmoin ca fait 
propaganne a f6ce, pou fait vote, pou pitit 
mouch6 la toujou. Li dit, ce bon; faut di- 
main mo wai Neinanmoin. 

Anvant li rentre la so case, li alle cot6 
Timothee, oune negue qui chaud pou vote. 
Atipa bin que li; li baptise oune pitite di 
Timothee. 

Timothee ca rete la larie Provence. Dipis 
Atipa rive, ye coumence cause di vote la, et 
pis causement la tombe, la-sous zaffai pop6te. 

— To wai, dit Timothee, coument zaffai 
coumence mete landans peye la ? 

— Pas pal6, compel reponne Atipa. A pas 



Digitized by VjOOQIC 



— 56 — 

ga mo caus6 que Dorilas, 16 nous te ca douje- 
nein la non ? Zaffai grave, mo che Timoth6e ; 
aussi, faut dimain, sans faute, mo wai Nein- 
anmoin. 

— Ath6 la, a p6p6te, oune so, ye wl6 voy6. 
Mo tende ye dit, meinme, y6 ke double ye qu6 
redivisse. Li gain oune blangue, qui vini di 
France, espres pou ga. Ye crai toute moune 
ke prend r6divisse ye la. Ye fronte ca dit, 
faut ye marie ici la. Nous pas doumande ga 
moune ye la. A coument pou nous fait? L6 
dileau tr6pe, pou crapaud, qui ga to wl6 li dit? 

— Z6re pas pouv6 rhaute passe tete. Est-ce 
nous pouve alle, en France, batte Minisse? 
Mouche ye voy6, en France, pou briga queli 
la, pas f6, tant pis pou nous. Li pas wle ni 
coolie, ni p6p6te. A qui $a li wle ? 

— Enc6, est-ce a bin vrai, li pas wlep6p6te? 
Discou li fait, gouven6 li soutouni, toute ca 
dit nous ga pas vrai. Zaffai range, pas gain 
cass6 oueil. To wai, landans ga zaffai la, li 
gain oune angui enbas roche; et faut nous 
veille li oui , pace a oune angui trem- 
blant. 

— Au bou di compte, p6pote pas pouve ret6, 
ici la conga, sans fait engnin pou nous. Peye 
la, a pas di y6. Ye pas la, pou plante denr6e, 

pou fait travail habitant ca fait. Titalho,ye wa 
voy6 ye, la place aussi, alosse. 

— Mo save blangue ca dit, a ye qui fait la- 
guie que Ceperou, roai inguin, qui t6 larhaut 
fo la ; a y6 qui couri holland6, qu6 potigu6 ; 
m6, peye la, a pas di ye, oune so ; ye pas pouve 
mette nous derho, pou popote. 

— Popote la, pou fait travaux. Apre, nous 
wa wai. Jouq atho, ye penco fait meinme, 
oune mauve pitit chimin di fe, pou alle sous 
T vent. Lo nous pale di crique, pou fouille ; y6 
ca reponne gnanpoint popote, gnanpoint sou- 
maque. 

— Est-ce a vrai ga? Si gnanpoint souma- 
que, pou qui ca, li gain, si tant di bidget 
conca? Pitete y6 ke dit, faut vende nous, pou 
fait soumaque. Toute bidget ye la, pas meinme 
la? Paquet soti la tete, li tombe la z^paule, a 
pas mfeinme cote li c'alle. Quand ye bailie de 
p6pote, pou netti6 larie, faut pey6, pou qui ga 
?a? 

— Me, ouneingegnoriv6. Ye pas fait li vini, 
pou bon kid. Faut ye trouv6 soumaqn6, qu6 
bras, bailie li, pou li travaille. Li meinme, faut 
beaucoup soumaqu6, pou peye li. 

— Dipis temps ingegno ca mange soumaque, 
tout patout, la place, sans fait engnin, y6penc6 

gu6ridiy6. Qa la coumence plainne, r6gisse 
pas a jou ; a qu6 mis6, ye rend6 li so case qu6 
so s6vice. Qui ga direct6 ca dit, di tout ga? 

— Qa qui t6 gain s6vice la, t6 crai a di li, a 
so bagage. Li ca fait mo song6, oune vi6 mou- 
ch6, qui t6 la Ladouanne. Li te prend case la, 
pou so pa. Dimanche conga, directd t6 oblige 
fronmein lapote, pou enipeche li vini. 

— Chef ladmistration y6 la, pas ici pou dis- 
pite, qu6 ye compangnin. Y6 toute ga n6gue 
maite; ye divaite mache d'acco. 

— 6te ca vini rinq pou touch6 soumaqu6. 
L6 mois flni,y6 alle la tr6so, bacannaco ! Y6 pou 
ca okioup6, si negue ca mouri di faim, si zaffai 
peye la, pou c'all6. Y6 pas wle meinme wai 
n6gue que oueil. L6 ou pou ca mange chin, ou 
pas divaite boai so bougnon. 

— Ye ga pagra, nous ga laimoai. Li gain 
ote, ye ga mange blie ; quand ye fait d6 jou, 
ici la, y6 ca soue ye bee, kou poule, et pis do. 
Binh6re, 16 ye pas monte la-sous peye la enco. 

— Ou save peye la plein que negue, pou qui 
ga ou ca vini landans ? Rete en France done, 
cote qui gain blangue, oune so. Oune foai 
ye achete belle case, bailie ye, pou ye flca> 
palo flni ; a pas ye zaffai apre, si ote pauve 
guiabe ca rete landans case en paille. 

— L6 ye pas wle fait engnin meinme, peye 
la, pas jain gain engnin. Titalho, gade qu6 
oueil, ye ke ecrit Minisse : 

« Mouche, gnanpoint mateiaux Cayenne, 
« pou fait case, pou range d6bacad6. Pitit 
« moceau bois te Lorapi que la Tois calbetla, 
« y6 fini. L6 ou ca voye r6divisseye la, voye 
« aussi, bois, qu6brique, pou nous fait y6 case. 
« Me, pont y6 la, a vie bois nous oblige achete, 
« pou roupare y6. » 

— Comp6, dit Timothee, y6 paspouv6 ecrit 
Minisse ga zaflfai la . 

— Qui ca to ca dit, rouprendne, Atipa; tout 
lejou, y6pouca boai Minisse, so dileau oueil, 
conga ? 

— Oune ing6gno, Minisse t6 voy6, dit, li 
gain pi einconnonmie, pou less6 popote cou- 
che, la y6 hanmac, la zilet, pass6 y6 voy6 y6, 
la Tois calbet, fait bois. To wai travail? 

— Commandant zilet la, tende ga, dit : A ga 
maladie te ca doumand6. Tois calbet la, te ca 
embete licaba; li mett6 toute popote, ca change 
roche zilet y61a, di place. Dipis temps la, a ga, 
oune so, y6 ca fait. 

— So compangniny6la, mett6y6 pa popote 
ca fait jadin, ca plants bouquet. M6, pou tra- 
vail serie, anttendne! 

— Magre tout ca, si to wai, lette, papi6, 
qui ca vini, chaque bateau, la penitencie ye 
la, to meinme wa pe ; 16de, cont6de, desode. 
Toute ga lette y6 la, y6 c'appele ca : admistre. 

— Oune commissai, wai ca zaffai la, li te 
wle fait oune live di toute lette, di toute 
regloument ye la. Li mouri trop vite. Nou§ te 
wa wai quichose qui drole landans. 

— Mo connaite oune coumandant zilet la ; 
quand li roucouwai, oune 16de, li tepou cafait 
engnin. Li te ca dit, ote bateau la, ke pote 
cont6de; et ca 16 vrai. 

— Qix coumandant la jouq la ote peye, mo 
crai, ath6 la. Oune peye qui loin passe France; 
ga oune blangue qui te drole. 

— Oune jou, mo wai li achet6, landans oune 
lencan, la bireau Lodonnato la, lapeau vente 
oune pop6te, qui te gain potre la-sous. 

— Li te wle achete aussi, pou prend lapon- 
che, calice di oune monpe, qui te mouri. L6 
monpe ye la wai conca, ye pousse, l^t»sous 
calice la, pou empeche li gain li. 

— Lesse nous done que to pal6 p6p6te, dit 
Timothee. A qui guiambelle nous guiambelle? 
ye zaffai pou ca rougade nous. 

— Qui ca, rouprendne Atipa. Tout ga, qui 
landans peye la, ca rougade nous. P6pote wle 

entre la paradis, magre 16 saint; ye wle nous 
pey6 pou tr6te ye, au camp; et pis, to ca dit, 
ca pou ca rougade nous? To pas mill6, tende. 

— Au camp la, toute moune ca mette oueil 
la-sous. Coolie, pop6te, vie moune ; toute, 
a landans ye ca vini. Toute quaki6 wle mett6 
y6 vie moune landans. Est-ce li pouve prend 
toute moune, cot6, cote, ye soti? 

— Pou ca, mo crai si moune riche, y6 la, t6 
mette ensembme, ye te wa fait oune lhopital, 
pou vi6 moune. A conca moune riche, ca less6 
ye nom, la oune peye. Oune foai gouvelment 
te wa gain case la, li te wa okioupe di li. 

— Qui ga to ca dit, reponne Timotliee? Qa 
peye jalou la. De moune pas jain d'acco, pou 
fait engnin, to ca pal6 di fait lhopital. Lo 
moune riche ye la, fait belle case, pou ye rete, 
est-ce y6 ca souge pauve qui vie? 

— To reson, compe, rouprendne Atipa. A ca 
mo meiume cawai. Mo pas jain wai d6, mette 
d'acco, pou fait meinme oune chimin place. 

— Mo pou ca pale, di negue riche ye la 
non ? Nous pas pouv6 doumand6 y6, oune so, 
toute quichose. Ye wai blangue 0^116 en 
France, que ye soumaque, y6 pou ca fait 
engnin, ye meinme ca caille. 

— Me, Vitalou, to pou ca crai, co.ument so 

ctecouvete Sainnemari la, mett6 beaucoup sou- 
maqu6 la treso. Me, Qaide, li achete bateau; 
li fait case, pou lave linge. Si moune te prend 
yo bin, y6 te wa fait passe ga. Ye pas moune 
ingrat. Y6 ca wai blangue ca kioul6; ye 
meinme pou ca vance. 

— A pou ga ye ca dit, nous peye malhore; 
li pas grain, bon quichose, kou en France. 
Pas cout6 ye, comp£, ca pas vrai. A moune 
qui alle kiouqu6 ye nein, de jou, en France, 
qui ca pal6 conga, pou vant6. Ye pas connaite 
engnin di France. Mo pa, mo r6te six zan, en 
France ; mo alle tout patout ; mo ke pale to 
zaffai France. 

— L6 guiabe gain so reson, faut bailie li li. 
Mo save en France joli. Li gain bon quichose 
beaucoup; m6, toute zaffai pas vini conga, 
en France, la de jou ; et pis, faut to gain cinse, 
pou vive la ga peye la. Pauve ovrie, qui ca 
travaille, kou nous y6 la, pou gain ye la vie, 
to pou ca doute coument ye la mise. 

— Mo pou k6 pale to, di moune riche; y6 
ca vive bin, la toute peye. M6, pauve ye la, 
nous posichon belle, obo ca di France. Y6 ca 
mouri di faim, y6 ca mouri di frai. Faut sou- 
maqu6, toute la jounein, la ye lanmain. 
Gnanpoint engnin, pou bon kio. Chaque pas, 

to ca contr6 moune, sans bras, sans jamme, 
sans oueil, ca doumande laumonne. Toutpatout 
gain gade-champete ; malhor6 ye la pas pouve 
ni la chasse, ni la peche. Est-ce nous peye gain 
mise conga? 

— Si moune France, t6 connaite nous peye; 
si ye te gain soumaque, pou pey6 y6 passage, 
y6 toute te k6 divide Cayenne. 

— Ici la, tout ca to mett6 la late ca vini, 
sans soin. Joug6 si nous te gain charoue, 
oune pi tit arai meinme? Frit ca fait chin : 
mangue, mouche Feycinet poteye Ja; sapoti, 
zavoca, pomme cannelle. D6 frit kou y6 pou 
ca jain gain, en France. 

— La-bas la, y6 pomme chawchaw, ye pas 
vale pas; y6 peche, y6 poai, ye prime* oune, 
pou ca proch6 nous frit. Magre ca, ye ca compt6 
y6, la sous pied, pou moune pas volo ye; y6 
rho di prix. 

— Nous danbois gain, oune tas di grainne 
bois, kou maripa qu6 conmou; nous ca gain ye, 
sans soumaqu6. Jondef qui ga Jondef, y6 pas 
gain en France. 

— D6loenne, oune habitant Kourou, t6 
dit : oune bon wara, kiou fend6, mill6 pass6 
toute frit France. Comp6, li t6 r6son. 

— Bete qui la danbois, quand frai qu6 la 

neige dit, me nous, y6 pas gain engnin, pou y6 
mange. L6 la>comp6, veill6 to co. Loup derh6, 
tout patout, ca gasse moune. 

— Si to vir6, b6 di mang6 atho, qui ca to 
k6 wai? Vianne qu6 dipain, oune so, dipis 
bonne annein, jouq saint Silvesse. 

— Possonpauve ca mang6, limanne, melan, 
rouget ; ici la, ga pou chin, oune so, to wa 
mett6 y6 la dife. Y6 ca dit to, blangue France 
pas content posson, Coument to wl6 li content 
posson? li pas connaite li; a mauve posson, 
oune so, li gain. Nous machoran, nous coco, 
nous coumarou, si y6 te gain y6, a gros tete, 
oune so, qui t6 wa mange ye. 

— Y6 divin pas gain, oune grainne resin 
landans. Y6 ca fait li, que toute guiabe. 
Divin nous ca boai, ici, a divin moune riche 
ca boai, en France. Ye oblig6 voy6nous bon 
divin; sans ga, li t6 wa trounein landans 
navi, anvant li rive. 

— Toute ye zaffai, pou mange, gain zingr6- 
dient landans. Y6 saindoux, ga souif, pou 
gress6 roue cabouret. 

— Nous pouv6 gain dib6, fronmage, sain- 
doux, qui mill6 pass6 y6pa. Nous gain dilaite, 
nous gain cochon. Si nous pou ca fait y6, 
nous meinme, tant pis^pou nous. 

— Et linge? ga pas landans, oune magasin 
detail, to k6 trouve ginga qu6 calicot, a six 
sou, oune m6te, kou Cayenne. Faut to achete, 
tas linge, pou chauflfe to c6. Ici la, de chimise 
ginga que d6 kilote gros ble, oune so, ca fait 
to oune annein. 

— Atho, et bois, pou to chauffe dife? To ca 
peye oune mauve pitit paquet bois, pas pi 
gros qui mo coup Y poing, quaranne sou. 

— Bitachon, quand frai bare pauve y6 la, 
conca, a landans paille, ye ca foure j6 c6, pou 
dronmi. Cayenne pou ca fait frai ; nous pou 
ca achete bois, pou chauflfe dife. 

— Toute denree to pouv6 plante, ga souma- 
qu6. Sans pal6 di oune tas ote ye less6, dipis 
longtemps, roucou, fait grainne la sec, la sol6, 
oune so, voye en France, li bon. 

— Mangnoc, si nous t6 ca travaille li bin, 
li t6 pouve bailie lempois, pi beaucoup enc6. 
La-sous quate pangnin mangnoc, nous pouve 
tire d6 pangnin cispa. 

— Cafe, cacao, sec la sole, ye prix ca I6v6 
tout le jou; sec la-sous boucannein, ye pas si 
bon. A kou lacolle machoran, seclalomme, 
mill6, passe la sol6. 

— Toute bois maho ye la, a soumaqu6; 
ye lapeau bon pou fait code. Nous pas bein- 

5 

soin gass6 ranmie. Moucou-moucou, a pou 
coupe, oune so, fait sec, voye en France. Ye 
ca gasse tout ga, que flambeau, pou fait papie; 
gnanpoint. Ye oblige ca rap6 bois sapin, pou 
fait papie. Jouq bagasse canne, noiis pouve 
vend6; li bon pou fait papie. 

— M6 pariabrava, y6 ca doumand6 li, en 
France. Zozeau rempaille, papillon; ye ca 
doumand6 tout ga. Dipis C6nidet que Bataille 
mouri, moune ye la pou ca okioupe dit ga 
enc6. Saint Pr6, Lomba, ye penc6 mouri; pou 
qui ga y6 fica, sembl6 ye pedi la canmougue? 

— A canne, oune so, pou nous lesse; so 
colonnie tombe; blangue ca plants betterave 
tr6pe, la ote peye. 

— Li gain cote wangue qu6 pistache ca vini 
passe ici la? Toute potage jadin, nous gain 
y6, nous pouv6 gain y6. 

— R6sin, blangue ca fait so cranne qu6 li, 
bon kio; li ca vini tout patout. Mouche 
Chapy fait divin caba, a kourou, et bon divin 
enc6. 

— Tabac pa, a pas pou pale. Qa mouch6 
Vauquelin fait, to wa crai mo si to wle, 
heinbin ! to te pouv6 par6 laplie, en bas ye 
feille. 

— Voesin connaite toute ga zaffai denree 

y6 la; si li te wle ecrit, li t6 pou ca beinsoin 
copi6 Guizan. 

— Cote to ca mette bois, atho ? Rose male, 
wacapou, balata, pou pont, pou case. L6 blan- 
gue pale di fe, li crai li dit grandquichose. F6 
pas engnin 6b6 ga bois ye la. 

— Cede, bagasse, pou fait coque cannon. 
Chawari, nangoci, bois rouge, pou ye croube. 
Angelique, pou qui g61ette. 

— Grignon, pou planche. Cajou, pou mebe. 
Bois violet, kio derho, pou cabouret. Wapa 
gras, pou barte. Mo pou ca fini, si mo nom- 
mein y6 toute. 

— Et dileau coul6, pou fait moulin mach6; 
pou fait scierie ? est-ce li manqu6 ? Est-ce nous 
beinsoin alle gasse machine vap6, en France? 
Dileau Paul Dounez la, a de pas, la la, li ca 
coul6 pou bon ki6. Moune ici crai, en France, 
y6 caprend oueil trabesse tout ca zaffai y6 la. 

— Rague crapaud, qui 5a rague crapaud, 
en France, a gros mouche. Ye ca roumass6 
li, mette la case, landans pote. To pas wl6mo 
Mo boul6, 16 mo ca tend6 moune cadit, gnan- 
point engnin ici la ? 

— Nous peye pas jain prete soumaqu6, pou 
fait so zaffai. Pessonnepas jain fait souscrip- 
tion pqu nous; a nous qui ca bailie 6te, tout 

le jou. Trembement di te f vent qui ca chavire 
Martinique ye la, nous pas connaite ye. Cho- 
lera, nous pas connaite ca. Lapicote, la fleve 
jorne, a 6te ca pote ye bailie nous. 

— To comprendne, blangue pou ke vini 
pale to, mise di so peye; li pou ke dit to, lipi 
mauve, passe nous pa. Si to coute li, to wa 
crai, en France, a que I'd ye ca fait case. 

— Qa criole qui ca pale mal di Cayenne ye 
la, Qa pou vante, mo dit to. Qa pou fait kou 
blangue. Mo connaite ga qui rete de jou, en 
France; 16 ye rouvini, di joue joue, ye pas 
connaite engnin di nous peye enco. Meinme 
nous langue, y6 ca fait semble ye blie li. 

— Li gain <ja qui wai atipa, ye doumande : 
Ca s'6caille-ti> ou ga se plume-ii ? 6te wai con- 
mou, ye dit : Comment appelez-vous cette 
graine la? A pas zaffai pou fait ou rhonte 
non? 

— Bon zos pou ca tombe la gui61ebonchin. 
Landans ca moune qui ca critique nous peye 
ye la, li gain ca qui plein qu6 soumaque, qui 
gain moyen. A pas, pou peye la, ye ca rete 
Cayenne. 

— En France, y6 c'appele ye n^gue, ye 
pas content ga. Belle milatresse ye la, pas 
wle tende y6 appele y6 negresse. A pas sotte 

ga ? D'abo ou di race negue, est-ce ye pouve 
appele ou blangue? et pis, est-ce negresse 
que railatresse, ye toute pas meinme la ? 

— Quand bongu6 fait moune, ye toute t6 ga 
negue. Li meinnein ye lav6, landans oune 
grand dileau, qui frai. Qa qui lave y6 c6, 
ye vini blangue. Qa qui p6 dileau la, ye kiou- 
qu6 y6 lanmain, oune so, ye ret6 negue. A 
pou ga, to wai, a nous mitan lanmain, oune 
so, qui blanc moceau.' 

— Bongue meinme, a te pas milate ; est- 
ce so peye a peye blangue; so manman, 
a t6 pas milatresse? Arabe, espangnol, y6 
toute pas milate ; ye toute pas race coinga ; 
est-ce ye pas moune, toute meinme ? 

— To save, blangue France pou ca distingue 
kou nous, cape, milate, mistife. D'abo, ou pas 
ca blangue, pou ye, ou ca negue. Est-ce nous 
beinsoin fait anttenchon la-sous ca betiso la? 

— Blangue pas connaite nous. D6 negue li 
gain, en France la, a la-sous ye blangue wle 
jouge nous. Enc6, ou wa dit a pi vilain negue 
ye la, oune so* qui c'alle en France. 

— Mo meinme, 16 mo te en France, pitit 
massogan te ca couri deie mo. Enc6, 16 la, li 
paste gain negue, en France, beaucoup kou 
ath6 la. 

— Ounejou, oune massoganpas appel6 mo, 
boule de neige; mo reponne li : boule di con- 
conme; mo kinbeli, la so ventreche, si ye pas 
terhale li, di mo lanmain, mo te touffe li. Mo 
pas fache pou ga, ye sotte. 

— Coument criole pouve dit, nous peye pas 
bon ? toute mouneca fait ye posichonlandans. 

— Oti criole qui fait ye fotine la ote peye? 
gnanpoint. Li gain ca potigue meinnein jouq 
la Lamazone, gasse Yb ; nous ca anttendne To 
la toujou. Ye pas save potigue, ca nachon la, 
a roai coquin? 

— Icila,acondouite,ouneso, nous beinsoin. 
Meinme ga qui pas sav6 pal6, ga <l u i P&s save 
lit, ni ecrit bonbon, ca riche. 

— Ounejou, mo te divant oune magasin, 
mo tende oune ca dit : Mouchd Hdrau, en avez- 
vous de la bonne beurre ? Li mouri riche. 

— Oune ote rougouwai oune prince la- 
sous so ladigue Pouague; li dit : Mon prince, 
cette digue est mbtoc-mbtoc. Li mouri riche 
aussi. Mo pas save, si ga mot la qui entre trop 
f6, la z6re prince la, jouq atho, li sourdo. 

— Oune ote reponne oune compliment di 
gouven6 conga : C'est une supposition, Mon- 
sieur le Gouverneur, etc., etc. Li mouri popietai. 

— Ounejou, mo te landans oune noce; mo 

wai oune fait chimin, la lap6te, pou fait entre 
danme, et pis li dit : Laissez entrer le sexe 
feminine. Gade que oueil, li wa mouri riche 
aussi. 

— Oune ote alle, en France, la oune pitit 
peye qui gain bon dileau, pou chawawa, la 
Ouriage; li dit popietai lhotel la, so mekie $a 
liberal. Li riche aussi 

— Oune te c'appele toute so locatai femme 
ye la, so locatrice. Li mouri riche. 

— Li gain, oune tas ote, mo pou ca songe. 
Ye travaille, ye honnete, peye la bon, ye 
oblige rive. Qa qui decourage, pace peye la 
tombe, atho la, tant pis pou ye. Bongue bon 
maite, peye la wa lev6. 

— Aussi, compe, quand to tende moune 
riche ca pale, di all6 vive, en France, pas gad6 
la-sous ye ; soumaque la ca foutant di ye. Ye 
pas millo, tende ! 

— Ye gain bon temps ; bon temps ca fait pa- 
gra maqu6. L6 ye en France, pou qui <ja ye ca 
doumande cassave qu6 oalou ? L6 ou pou ca 
mange chin, ou pou ca boai so bougnon. 

— Li gain 6te qui dit pass6 ca. L6 pitit 
moune ca joue que so catin, li ca casse li. A 
conca ote alle, en France, joue que ye catin ; 
catin la cass6, y6 song6, ici la gain couac 



Digitized by VjOOQIC 



— 72 — 

qu6 pimentade, hipp ! to gade y6 rouvini. 

— Li gain <ja qui c'alle, pace y6 trouv6 ye 
pas assez gros mouche ici la. To crai ye pi 
gros mouche, en France? Ye gain to. La-bas 

, la, pessonne pas connaite ye. 

-7- Li ta caba, dit Timoth6e; r616 soupe 
que nous. 

— Mo femme bouilli tois poucici que oune 
chougute zharicot. L6 to femme wa save, a 
que mo to soupe, li pou ca dit engnin. 

— Mo ca rete, reponne Atipa. 

— Femme ho! appele Timothee? 

— Eti houomme, reponne so femme. 

— Est-ce mange la kioui ? 

— Oui. 

— Heinbin ! en nous mange. Atipa ca di- 
nein que nous. 

Madanme Timothee mette couv6; et pis y6' 
mette a tabe. 

Pendant dinein la, ye cause di oune tas 
'dizaffai. Timothee trouve negue y6 la, mal 
f6, ca lesse ye bitachon conga, ye toute, pou 
ailelal'&. , 

Atipa fait li comprendne a gaye wawai, 
tant qui Yd la wa doure. Jounein, bitachon 
trop pitit moceau, pou ye lesse place. 

Quand ye fini soup6. 

— Que tout ea, nous mange meinme jodla, 
dit Timothee. 

— Qui, gareponne Atipa, tois poucici que 
oune chouguio zharicot, pou nous tois, to, to 
femme, que mo, a mange ga ? Heinbin ! compe, 
to pas wai cot6 moune mange. 

— To tend6 pal6 di L6m6. A t6 captainne 
la; m6 aussi, milate la t6 fo. L6 li soti la pe- 
che, li, oune so, ca rhal6 so cannon, mett6 a 
te. Li pas t6 ca mange, la achette, kou nous 
conga ; achette te trop pitit ; cet6 landans te- 
rine, li t6 ca trempe so couac. L6 li flni mang6, 
li boai dileau, to pouve compt6 li gain quate 
poucici, kou nous pa y6 la, qui pass6. 

— C6t6 to ca mette Batelme, atho ? Li te ca 
mange six doconnon, pou so kinbe kio. 

— A oune balata to u ca coupe mo la, dit 
Timothee, que ari. 

— Ditout meinme, reponne Atipa. Toute 
moune Cayenne save ga. 

— Li te gain oune blangue, Pouague, qui t6 
fo aussi pou ga; y6 te c'appele li, mouche 
Bouillo. Quandyeinviteli,adoujenein conca, 
li ca prend oune lavoument, la veille. Compe! 
mo dit to, si to boucannein pas chage que 
vianne, pas Ja peinne to invite li ; so compan- 
gnin t& ca invite li, pa plesi di wai li mang6. 

— A mange qui t6 divaite kioe li aussi ; 
jou li mouri, mo t6 all6 achete zouti, la grand 
magasin, divant lavance la, mo tende pitit 
blangue la ca dit, li mouri di oune fausse in- 
digestion. 

— Mouch6 Bouillo la to drole meinme ; li 
alle Pouague tabli oune bitachon; anvant li 
coup6 batis, li d6pens6, toute so soumaqu6, pou 
fait oune belle chimin d6grad. L6 chimin 
d6grad la flni, li oblig6 bandonnein. 

— Apasli, oune so, qui fait ga zaffai la, 
Cayenne. Mo wai, la place, employe fait ta- 
blissement, que casedimi-chapente, anvant y6 
prospete, quand y6 fait trou prosp6tion, a 
sabe, oune so; y6 baqu6 pou Cayenne. 

— Li dix ho, compe; mo c'alle la case. Jouq 
oune 6te jou. 

Li dit Timothee que so femme bonsoai, et 
pis li soti. 

Lendimain mardi, a nevhe, Atipa fll6 tout 
draite, bo di Sazi, pou wai Neinanmoin. Li 
sav6 16 Neinanmoin ca pech6 n6gue y6 la 
conga, pou vote, abo la, li ca mett6 so tranmail. 

Moune Cayenne, kou Neinanmoin y6 la 
conga, mo pas beinsoin fait z6te ye potr6, zote 
connaite ye assez. 

Quidit,quifait.Litrouv6Neinanmoinla-sous, 
ca fait oune discou,baille oune negue Comonbo. 
L6 negue la pati, Atipa all6 invite li, k prend 
oune coup Tsec, quichose lipou ca roufls6. Ye 
all6 prend oune tabe, et pis y6 coumence caus6 : 

— Mo te sav6, dit Atipa, mo t6 wa trouve 
ou ici la ; a ou bireau. Ye dit mo, nous ke vot6 
simainne ca vini, et ou catravailletoujou, pou 
pitit mouch6 la. Mo trouve ga zaffai la pas 
draite ditout. 

— Oil sav6 mo ga goussouri ; mo pas ni pou 
li, ni conte li ; mo la, pou ga qui bon. M6, mo 

, trouv6 li temps, pou nous chang6 li. 

— Ye pou ca joue que vote, conga. A oune 
zaffai qui gain dange; li draitekou flsi, la lan- 
main pitit moune. 

— Zote meinme la, qui ga zote te pouve 
anttendne di mouch6 la. §a qui te anvant li 
la, paste bon; enc6, li te pi f6. Li pas faiten- 
gnin; a pas ga la qui wa fait quiehose. Li pas 
jain okioupe di zaffai; z6te tir6 li conga, 
di so magasin voye, en France. A oune 
mauv6 s6vice z6te rend6 li. 

— Li pas capabe, gain engnin di Minisse. 
Li meinme avoue ga ; jodla, li pas gain zin- 
t6ret enco, landans peye la, a pas ath6 la, 
li wa roumin so co. Oune foai ou cannon 
goue, la-sous la vase caba, cote ou wle alle 
eng6 ? auille nous peye 16 ve, li ca tomb6 tout 
16 jou, pi beaucoup. 

— Gade so compangnin milate, ye nommein 
la Martinique, la Gouadeloupe; ye toute ca 
fait ye possibe. Pou soutouni lecole, la y6 
peye, ye fait jouq loterie, pou gain soumaqu6. 

— Nous pa la pa, bin au contrai, ga moune 
li ca soutouni, ga ou ca fait petition pou ye, a 
ye qui wl6 fronmein college. Est-ce ou crai 

pitit moune Cayenne wl6 vini, kou ou, grand, 
sans save lit, sans sav6 6crit? 

— Jouq atho, si mouche Schoelch6 pas 
pale, engnin pou ca faite, ici la. Pou qui ga 
nous gain criole, en France, alosse? 

Neinanmoin bisqu6, kou oune tawarou, di 
tende <ja palo la, li rhele oune coup, que c61e : 

— Coument? 

— Coument, coument la dileau, r6ponne 
Atipa, la-sous meinme ton la. Lesse mo pale. 
Mo connaite zaffai Cayenne autantqui ou. Pas 
prend mo, fait negue Comonbo, ou t6 ca pr$- 
ch6, titalho la. Pas fait mo kio boul6 ! 

— Oui, mo dit, mouch6 Schoelche, zote pas 
content la, a li, oune so, qui ca fait pou 
nous. Gr6meci bee jaquot qui fait totie mang6 
grainne balata. Sans li, nous pas t6 gain 
meinme vote la. Qa qui ca dit, li vi6, li pas 
connaite nous zaffai y6 la, pou qui ca ye pou 
ca fait quichose pou nous ? Pou qui ca ye pou 
ca fait d6cor6 Paul ? 

— Si mouche Schoelche t6 wl6 okioupe di de- 
corachon, longtemps, Paul te gain la croai. 

— Oti 6te blangue ou ca prend , pou ou zanmi 
y6 la, qui content nous, assez, pou fait ga? 

— Pronmie zote voy6 ? en France la, Mi- 
nisse, pas jain dit, li bon. Li pas jain dit, ga 

la bon aussi.. Nous toute ca wai li pas 
pouve, et pis ou wl6 nous continoin con<ja? 
Auill6 nous monte, nous ca descendne ! 

— Tout ga moune ou ca mett6 la conseil 
y6 la, a pas pou nous, y6 ca entr6; a lhonn6 
y6 ca gass6. Beaucoup ca entre, pou fait y6 
zaflfai. Quichosequilaki6 gnanme, acouteau, 
ouneso, qui save li. Ou pas connaiteyelidee; 
dent pas kio. Qa qui content nous y6 la, ye 
pitit moceau. 

— Si ou pas wai, pi mauv6 zaffai passe ca, a 
pace dipis crapaud, ca pot6 lakio la, blangue 
rend 6 coup, tend6. Si cet6 temps oune te ca 
dit : bongu6 fait mo mouri, anvant mo wai 
y6 riche la, ou t6 ke wai travail. 

— Oune tas y6 oeuil grand lovri la sous 
bidget la. Titalho, zaffai ke pi faciie que li, 
pass6 que la banque. L6 nous wai y6 bailie 
oune madanme, oune pension 3,000 francs; 
so houomme pas t6 fait engnin ; nous dit : 
conseil wa chang6 tout ga. Enwa ! Atho la, 
16 y6 pas trouv6 soumaqu6, 6te c6t6, hipp ! di 
ye ca vire b6 di conseil. 

— Qa qui ca pale, di gros jounein nous wa 
gain, oune jou la, y6 cafoutantdinous. Moune 
pou ca nipointimo, ni car6 mo dent. Nous 
jounein pou ca monte, pass6 ga. Au contrai, 

nous ca pi malhore; toute soumaque la ca 
pass6, pou mange, oune so; nous mill6 gain 
pitit jounein et wai mang6 bon mache. 

Toute ga r6son ye la, t6 calmein Neinan- 
moin, moceau. 

- Qui moutto to wle nous mette la place 
mouch6 la, doumand6 Neinanmoin, que la 
peinne? Nous pas gain confiance landans 
tout §a blangue ca mache que nous y6 la. 
Pou bo la, to r6son. 

— Pou conseil y6 la, pitit Delmosa ca con- 
traie mo lidee. Souvent, li ca fait mo prend 
nioune mo kid pas content. Li gain <ja, mo 
iravaille pou ye, y6 fait mo fait la geole. 
Mo oblig6 doumande 6te sement, pou nous 
pati, an van t mo travaille pou ye. Si y6 man- 
que sement la, fiofio la, pou oune coup. 

— Li gain ca nous oblige bailie 16de, di fait 
gouven6 visite, anvant nous nommein y6 ; a 
Mondese qui conseille nous qa. Mo ca wai tout 
?a que chagrin. 

— Li pas manqu6 .moune, rouprendne 
Atipa, landans ou pati la meinme, qui pouv6 
fait mi6 qui mouche la. Ou moune ye la cou- 
mence fatigue; ye beaucoup t6 vir6 caba, bo 
di oune qui mouri la. Li pas t6 vaut grand 
quichose ; me, toute meinme, li te millo. Qa 

quivire ye la, pou qui ga ye pou ca gas?6 
oune ote. Mo ca dit ou, moune pas manqu6. 

— Akou conseil ye la; coument y6 compose 
la, qui ca ye pouve fait di bon? president la 
meinme, ca rouconnaite, li pas la so place. 
D6gn6 conseil la, me ga li dit : 

« Vous persistez, messieurs et chers colle- 
guesy a me maintenir au fauteuil de la prdsi- 
dence, je ne puis que vous remercier de cet 
honneur auquel fai cependant bien peu de 
titres. » 

— Li gain landans, qui ca mo compangnin. 
Qui 5a ye ca wai la-sous papie? Pas grand 
quichose. A pou ga, ye toujou ca vote, zaffai 
qui pas landans zint6ret peye la. Ye toujou di 
lopignon di ye maite au bin di ye vo6sin, 
meinme quand voesin la penc6 pale. 

— Ote wle fait discou, jouq Sainnemari, la 
commission qouatz, ye langue mel6. Ye pas 
sav6 qui ga ye wle. Jodla, y6 ca dit, oune 
facon ; dimain y6 ca dit, oune 6te. 

— D6gne gouveno la; ye pas connaite li, ye 
toute couri la degrad gass6 li, ou wa dit a 
quichose ye te appele, kou divin messie 
conga. Poule gasse pangnin couvri li. Quinze 
jou apre, dent la scie vire; 16 sodat la cou- 
menc6 roumin ye, ye pas wle li enc6. 

— S6nat6 zote ca doumande la ; blangue ca 
peye oune moune caba, qui pou ca fait engnin, 
ou crai y6 wa wle peye de, pou bon kio conga ? 

— Au contrai, ye trouve oune nous gain 
la tr6pe. Ye te tireli caba ; y6 songe bongu6, 
pou nous, ye roumette li. Chaque foai pou 
vote, a meinme mise la. Ye wai a meinme la 
nous ca rouvoye, y6 ca pale dimette li derho. 
Ou crai si li te vaillant, ye te wa pale conca? 
Si ote pas te la, pou soutouni li, longtemps, 
nous pas te gain enco. 

— Pitit mouche la, pas pouv6 dirig6 so 
moune ye la. Pagaye lanmentin, chakin y6 
papa, chakin y6 manman ; conseil y6 la c'alle, 
kou cannon en drive, sans gouvenage. 

— Coument to wl6 nous fait, doumande 
Neinanmoin ? Li gain ga, nous nommein, ye §a 
entrouprouno, y6 te bon ; y6 pas wle r6t6 ; mo. 
meinme ca wai, li gain beaucoup qui mauve 
landans. Nous popos6, de au tois di ote pati 
la, ye pas wl6 acepte. 

— Coument ou wle ye acepte, reponne 
Atipa; ou ca pal6 pal6 sement. Tete la pas 
bon, y6 pas pouv6 fait ca s6ment la ; crai mo, 
a tete la, pou coumence change. 

—Mouche la,ga ou poteg6; li oblige passe, pa 
ou volont6, sans dit engnin. Gad6 degn6 vote 

6 

la, ou mele so moune qu6 moune monp6 ; ou 
pas sav6, en France, li ca vote conte monp6? 
D'abo li pas dit engnin, pou mo, ga oune cou- 
teau cacao ; ou sav6, ga couteau la fo, passe 
couteau mouch6 Zid6. 

— L6 mouche la ca pale, di sacrifice li ca 
fait, pou peye la; coument lienviewailileve, 
pessonne pou ca crai, pace y6 save, li pou ca 
okioupe di nous. La-sous papi6 qui ca vini 
di France, nous ca rinq wai li membme di 
bireau, la lassembtee moune qui wl6 detrit 
case, que lapoude y6 la ; ca moune ye c'ap- 
pele, en France, annachisse y6 la. 

— Y6 trouv6 case ca doure trope; faut 
casse y6, qu6 lapoude. Ye compangnin blan- 
gue pe y6 ; atho, a qui ga, a nous pa ? 

— Landans redivisse gain ga moune y6 la. 
Poule habitouegratte; mette li la-sous roche, 
li wa gratt6 aussi. Si y6 vini Cayenne, ou 
pitit case, larhaut savanne la, flamb6. Lo 
blangue wai li ca okioupe, rinq di ga moune 
y6 la, coument ou pas wl6, y6 voy6 y6 bailie 
nous? Pisse li content ye, pou qui ga, li pou 
ca fait ye vot6, en France, pou li ? a pas oune 
reson ga ? 

— Li ca d6conseille toute moune qui wle 
vini travail ici la. Li pas wle wai paye la 

change. Auille di fait connaite bonte di nous 
peye, 16 li pale, a pou dit li malsain, jouq pes- 
sonne pas pouv6 vive landans. 

— Ou wai, mouch6Neinanmoin, qu6 fati- 
gu6 ou moune y6 la fatigu6 la hein ! Si 6te 
pati la, t6 save gouvenein so cannon, li t6 cha- 
vir6, ou pa caba; d6gn6 vote la, si, auille di fait 
oune toisienme lisse, di prend candidat qui 
pas bon, li te vot6 qu6 mounc, qui vire ye 
la, li te jit6 ou enbas nette. Gad6 que oueil, 
oune jou, a ca qui k6 rive. Et meinme, si 
Bonnan que Isope te la, longtemps, §a t6 
faite. 

— Enwa! r6ponne Neinanmoin, qu6 cranne; 
tant qui mouch6 la, wa wle ret6, nous wa 
Yot6 pou Ji. Nous sav6 li pas fo ; m6, li gain 
pou li rete la, quand meinme ; place la, a 
di Ji. 

— D'abo a conga ou ca pale, dit Atipa, qu6 
cranne aussi, li bon; en ! A conga? place la, 
a di li. Mo save ravet pou ca gain reson di- 
vant lapote poulaille; a ou qui fo. Qa feille ou 
gain, pou fait negue ye la vote la, et li bon 
meinme ! 

— Heinbin ! en nous toujou; cayacou dit : 
couri oune jou, pas engnin. Temps longue, 
a lavie qui coute. L6 bois tomb6 la-sous totie, 

li ca gade wai, si <?a mombain. Patience! 
Nous wa wai ga, pi ta; lagute veti,pouca 
prend vie moune la case ; ou pas pitit grignon 
enc6, $a ou ca coumande. 

Apre §a parole ye la, Atipa 16ve, li peye 
Sazi et pis li soti. 

VI 



Jedi,apre midi, Atipa soti, pou all6 fait oune 
tou; li contre que Arial, la larie d6mar6. 
Arial te habill6 que so levite. 

— M6 to, fr6! dit Atipa, cote to c'all6 belle 
conca? Dipis to ca feille tayove la, laros6e 
pou ca touch6 to. 

— Mo ke wai danse, la sabe noai, r6poime 
Arial. Qa r<)ai, di oune convoai ye la, qui 
ca bailie oune grand lerole, pou so fete. Si to 
pas gain engnin pou fait, vini que mo. 

— Mo ca vini, dit Atipa ; en nous. Mo cha- 
peau tout cabosse, ga pou ca fait engnin. 

Dipis de au tois jou, y6 te ca chante oune 
pitit chant6 Cayenne. Atipa, pas t6 sav6 pou 
qui moune ye fait li. L6 y6 pati pou danse la. 

— A qui chante, doumande Atipa, mo ca 
tende pitit moune y6 la ca chante, la larie la ? 

— Mo crai, reponne Arial, a pou oune gen- 
danme cabrite, .qui malade, ye ca voye, en 
France. Qa divaite vrai, pace 16 pitit moune 
dit to, dimain j6di, dimain jedi vrai. 

— Mo penco tende chante la. A coument li 
ca dit? 

— Me li, dit Atipa, li la-sous lai, all6 dada : 



AlU, alU, moucM Z&db, 
Pas r6U pi longtemps encb, 
Prend Neinanmoin, pou conseilU, 
A ga, oune so, qui U manqui. 

Si Bois wU alU qu4, to, 
Bailie li passage, la to bateau, 
Nous pas wtt wai ladmistration, 
Rougouwai Idde di goupillon. 

Fait yS passi to la tisanne, 
To tite beinsoin bon caiaplanme, 
L6 to gu&ri, mo che captainne, 
Crai mo, pas rouvini Cayenne. 



— To wai travail, dit Arial! pitit moune 
Cayenne ca pal6 oui ! 

— Mo tende pale di gendanme la ; pes- 
sonne pas t6 content li. A pou ga, ye fait 
chante la. To wai li la, Minisse ke fende so 
zore. 

— Est-ce negue y6 la, doumande Atipa, ca 
joue cate beaucoup atho la? Mo ca doumande 
to ca, pace mo save, to ca oune chef ye la. 

— Enwa ! compe, reponne Arial ; cate 
tomb6, atho la. Dipis Isope que Chincrabie 
mouri, gnanpoint joue enco. Li gain ga qui ca 
fait ye possibe ; me, a pasjouo cate, di vrai 
vrai, et pis, ye ca vale apan trope. 

— Ote jou, la Prince; Prince pas la enco; 
me, caf6 la toujou ca pote so nom. Mo contre 
que oune negue, qui wle fait mo quate point, 
di oune coup, la lecate : roai, point, volte, 
autorite, roufi. Mo dit li, compe, a mouche 
Dobriec, oune so, mowaimaque point conga, 
Li te wl6 fait so sotte, la de coup, rno entr6 
la so batis ; mo soumsoumme li nette. 

— A pou ca, dit Atipa, to vire, atho la, bo 
di danse. Et pis, to ga oune negue qui toujou 
content femme. Cote li gain camza, a la, ye ca 
wai to. Me, veill6 aussi, femme gain dang6. 

— L6 mo t6 cote mo mouche, li te gain 
oune pitit negue, ye c'appel6 Pi6, qui t6 ca 
rete, divant nous case. Li pas te captainne, 

kou to conga non. Li te pi ca nouri crapaud, 
pou bailie sepent vale ; ye te ca fait li kinbe 
roche ; ye t6 trouve li trop zharicot dou. 

— Cete temps di Bastien. Oune jou, Pi6 
pas alle trouve li non? Li pas te kou mam- 
zelle Jeanne non ; que ga la, faut te boai ti- 
sanne, tremp6 que yanne, la danraejeanne. 
Bastien t6 ca bailie, oune pitit boule, oune so. 

— Tout le jou, k midi, Pie ca vini dit mo: 
gad6, mo^ke fait gros bee. L6 la, to pou 
ca doumande oti gros bee, ca vale grainne 
pinot. Apre ga, Paul oblige boai tisanne 
racine wara. 

Quand ye rive la sabe noai, 16r61e la t6 
chaud. Li te gain quate tambourin, que d6 
qua. Idarec, chef tambougnin la, te ca coupe ; 
cinq, te ca foule. 

L6 ou gade danse la que negresse, que joli 
ferame, qu6 y6 kiakia, ou pas en vie soti, enc6 ; 
a de femme, oune so, landans, qui te moceau 
mariejeanne. A pas landans, belle danse conga 
ou ca wai negresse kiouri ye la. 

— To wai, dit Atipa, li gain negue qui 
content vini choesi coume la danse conca; a 
pas mo pas. To wai, corape,' cote ou prend 
oune femme, pi souvent, a la ou ca p6di li. ' 

Oune pitit raonment apre, zaffaigate nette. 

Quand ou pas save dans6, ou jipe toujou trop 
longue. Oune femme, coumence dit, tambou 
la pas bon, li pou c'alte que chante y6 la. M6, 
16 y6 chante : 

Manman to wai, to wai, to wai paid conga. 

Hipp ! femme la dit, ca pou li, ye ca chante, 
ca chante la. Li I6v6 oune I6ve, landans danse 
la, toute tambou oblig6 rete. Bondajj cabresse, 
tambou Idarec la, tout car6te. 

So houomme te la ; oune negue qui mai- 
gue kou oune zaigrette, rhaute kou oune 
lechelle par^pou ; so jamme sembl6 baton que- 
qu6 ; grand guianlangue la, coumence so pa. 

Kou mo ca pal6 ou la, woyo-woyo la, 
vini si beaucoup, jouq gendanme riv6. 

Houomme la t6 glissd, la-sous lapeau calou. 
Li gain ote, landans la, qui te sou, kou yaya 
qui boai dileau mangnoc. 

Lo y6 wai conca. 

— Fre! dit Atipa, nous vini pou tire dilaite, 
nous pas vini pou comptepitit veau. Nous pas 
gain pou mel6, landans ga quatoze la. Nous 
vini pou wai dans6, nous pas vini pou briga. 

—En nousalle, tend6. Gendanme rivecaba; 
mo pas wl6 gain zaffai que blangue. Li gain 

ga qui wle prend mo caba, pou teinmoin; mo dit 
y6 oui. Oui pouca gatezanmi, ni monte mon- 
tangne ; m6, a pas mo §a la, ye wa wai la tri~ 
binal pas. 

Y6 soti; 16 y6 derho. 

— To wai, dit Atipa, si gendanme pas te vini, 
coup te ke tombe, kou bete, landans la. Quichose 
ou pas save, li vie passe ou, oune kio t6 ca 
dit mo: pas alle non. 

— Landans dans6 conga, toujou gain train. 
Li gain quec temps di ga, mo t6 alle wai, oune 
canmougue, la-sous crique. Ounebataillelev6 
conga landans. Mo t6 que oune pitit negue, y6 
c'appele Paul ; oune sacatra ; li te mare lakio 
d6i6 mo, kou oune lampion delpon. 

— Oune negue Tonnegranne t6 prete so 
zanmi so kilote, pou vini danse. Qa qui bailie 
kilote la, t6 assis ca gade dans6. Lo li wai 
canmarade la ca batte lentrouchat, ca fait 
so gere qu6 kilote la, li rhele li : doucement, 
comp6! otelafait sembl6lipas tende. Li con- 
tinoin toujou. Embete a la fin, li rhel6 li : 
r6te, mo dit to. 

— Negue Tonn6granne la bisque ; li cou- 
mence fait oune caiman, landans dans6 la. Faut 
to t6 wai li. Li coumenc6 dit : Capiaye ! moune 
pas t6 beinsoin sav6, si to prete mo to kil6te. 

Soti, mo ke fait to wai, si d6 sou ga blangue. 
Mo papa lave mo que tete beif, qu6 pied chou- 
val. Negue pas jain fait mo dos touche a t6. 
Akioro qui ga Akioro, mo pas jain wai li 
fait brise conga. * 

— Cote moune beaucoup, ditArial, a conga 
ye ga pal6; me, divant tambou, galement pas 
la. Sodat sou connaite y6 captainne, tend6. 
Macaque save qui bois ye camont6; ye pou 
ca mont6 wara. A qu6 pitit negue macanki ye 
la, y6 ca fait ca brise la. A ca y6 ca dit to, 
rend6 sevice bailie chagrin la. 

— To reson, rouprendne Atipa, bon ga 
mal. Mo dit to, a pas d6 palo li pale. Li 
t6 kou oune fou landans la. Dans6 toute 
rete. So pitit fre te la ; li rhonte kou oune 
haira poule prend, li soti. 

— Kou mo capale qu6 to la, me gendanme : 
Didisse, Larouge, Sambout entr6. 

— Tu fais le fou, dit Didisse, je vats te d&- 
fouler. 

— Lo mo wai ga zaffai la, pou ye pas kinbe 
nous, mo dit Paul : qui ca nous ca anttendne 
enco ? A pou nous fait, kou totie qu6 macaque. 
Kiouboume, mo ca kialam. Li soti bo rici, mo 
soti bo la-bas. Bon pied sauv6 son maite. La 
de coup, nous p6di nette, y6pas wai nous vent. 

— A jouq lendimain, nous anpprendne zaffai 
gendanme y6 la fait : Y6 meinnein negue Ton- 
n6granne la, la posse, et pisy6 mette li la cou- 
bari. 

— Jou pitit poule so ki6 content, a jou la 
paganni ca prend li. Houomme late vini, que 
ki6 content, pou anmis6 so g6; ra6 ga zaffai 
qui rive li. Proce-vebal tombe, kou la fimein, 
landans la. 

— Jou di tribinal, mo all6 wai. Oune coolie 
te teinmoin; quand jouge di pe doumand6 li, 
qui lage li gain; li reponne, 16 so manman 
fait li, li te pitit pitit. 

— Oune ote vie femme teinmoin dit, so pa, 
li gain vingtne cinq an. So pitite t6 soti d6- 
pose, anvant li, pitite la te gain trente an. To 
wai travail, compe ? 

— Li t6 gain 6te teinmoin. Foce moune 
te beaucoup landans dans6 la, mo pas te wai 
ye meinme. Oune dit, so m6ki6 ga maite 
mett6 seinne ; oune ote dit, so pa ga la plime. 

— Mandil te la ; li dit : Le brevenu a voulu 
donner un coup de pdton d Larouge. 

— Y6 doumand6 coume n6gue Tonn6- 
granne la, si ca so houomme ; li reponne, que 
oueil chaud, li pas gain compe. Toute souite 
commissai rhele Sambout : entre, pou verifi6ga. 

— L6 toute ga zaffai teinmoin ye la fini, 
commissai coumence pale atho : 

— Monsieur lejuge depaix, on faisait du train. 

— Vous voulez dire du bruit, dit jouge 
dipe la? 

— C'est synagogue, reponne commissai, et 
pis li continoin : 

— Monsieur le juge de paix 9 le brigadier 
Didisse, monsieur le juge de paix, V archer 
Sarnbout, monsieur le jugede paix, sont entrds, 
monsieur lejuge depaix, au milieu de lafoule y 
monsieur lejuge de paix. 

— A conga, li pale, mo dit to, jouq li fini. A 
pas pitit dent moune bailie, la tribinal ca- 
linb6 la. 

— A la fin di compte, negue Tonnegranne 
la soti qu6 six jou di Paris, sans compte le 
fr6, pou alle cass6 roche. 

Compangnin plein pangnin! dit Arial, et 
pis li prend ari : kia ! kia ! 

— To ca ari, dit Atipa, heinbin, compe ! 
mo wai quichose qui pi drole enc6 : 

— Oune jou ye kinb6, la Cabassou, 
oune p6pote maron, habille en monpe. Jou 
yejoug6 li, oune negue y6 c'appel6 Joulien t6 
teinmoin. La tribinal, 16 y6 doumandeli, qui 
ga pop6te la fait : 

— Mouch6, reponne Joulien, mo te crai a 
pitite bongue; mo bailie li mange; mo bailie 
li mo lite; mo couche a t6. President, modit 
ou, m6 maque. Kou li ca pale, li t6 ca batte so 
co, en meinme temps, pou montre coument 
li kio6 maque a t6 la. Compel a te la con- 
medie. 

— Mo wai ote zaffai la tribinal. Oune jou, 
oune mouch6 t6 ca, pl6d6, pou d6 sodat qui t6 
v616 poule, la nouite. 

— Voyons voir, dit mouch6 la, s'ils se sont 
introduits cachdment, dans la volailiere. 

— Pou qui ga ou pou ca pale nous bon 
franc6, rouprendnecoumandantla? 

— Qa france la bon, pou ici la, reponne 
mouche la ; tribinal Cayenne, a pas lacade- 
mie. 

— Oune ote foai, mo tende oune dit, blan- 
gue mine d'o y6 la, ca rdcolU ovrie. Li t6 inso- 
lent ; li pas gain mauve palo li pas raconte 
jou la. 

— Lesse ga pal6 la, rouprendne president 
la, que cole ; mo pas wle tende ou pale lan- 
gage cabaret ici la. 

— £a mouche la te cranne; 16 to cranne la 
peye la, gnanpoint kou to. So zanmi ye te ca 
dit, 16 li ca pale, a coute, oune so, so collegue 

ye la pouve coute. Qa pas te flatto pou ye. 

— Ou intelligent, ca vrai ; me , est-ce 
ga wle dit, ou sav6 toute quichose? ca wle dit, 
ou wa save beaucoup quichose, si ou anp- 
prendne. Ou save pale, ca vrai aussi; me, 
16 gnanpoint engnin landans ou tete, qui ca 
ou pouve dit di bon ? 

— Qabataille nous ca wai, atho la, dit Arial, 
a pas engnin, 6bo ga di pongnein dore que 
imperiale; to songe ? 

— Pas pale, compe, reponne Atipa, soutout 
jou ye ca entire papa, conca. A pou chante 
y6 3a, y6 te ca briga pi beaucoup. Me pi belle 
chante pongnein dore; a qu6 li, yet6 ca entr6 
en ville, a soai, mecredi decendne. 

Ponne, boufli ponne, 
Bouffi la pouiailU dord. 

— Enwa! dit Arial, mo te pi millo 
ga la ; li pi chouite : 

Caca cochon, to pas rhonU, 

Coument to fait, poiigu4 couri to, 

Vam prafo moulatine di Cayenne, 

Moutou vieille. 

— La reinne, directeuse pongnein dor6 ye 
la, a 16 Criquet, Macaque frise, Misainne. 
Landans larmee la te gain : Bannanne enkie, 
la reinne Dafrique, Made voel6, Gnanme in- 
guin; et la reinne satin, to bli6 li? et con- 
voai mine d'6 la ? 

— Bo di imperiale, li t6 gain : la reinne 
Bouffl, Vivanguie, Quarantan, Dileau pou 
lannisette, Pimentade carambole. Et banne 
pitit nSgresse lamirale ye la? M6, oune chante 
imperiale : 

Dipis minouit sonnein, so batt, la so lanmain, 
Voild la position, di macaque frisd. 

— Me oune 6te pitit chante qui te joli ; a t6 
pongnein dor6 qui te ca chante li : 

Mo la, mo sans moune, 
Mo la, mo sans pessonne, 
Mo pas beinsoin pronmeinnein mo co, 
Bailie U gens Cayenne, paU Id-sous mo. 

— A t6 bon temps 16 la ; guiambelle ye la te 
ca belle. L6 la, Laurent la peau 16ve t6 lan- 
lans toute cademie y6 la. Fr6! mise, gate 
vaillant, tende. Moune convoai ye la, li 

gain ga qui tombe jounein jodi. Atho la, 
gnanpoint plesi Cayenne; ye cannida la, a 
danse ga la? 

— A la pac roaila, oune so, temps en temps, 
blangue ca fait nous ari moceau. 

— Degnement la, ye joue, oune joli la con- 
medie. C6te oune piay6 qui te gain roumede, 
pou gueri toute maladie, medecin pas con- 
naite. 

— Mo bli6 tout ca palo li raconte. A oune 
quichose, oune so, mo ca songe. Li dit, 16 
medecin fatigue di ye moune malade, ye pas 
pouv6 gueri ye, ye ca dit moune ye la : Allez 
aux eaux ! 

— Compe, dit Atipa, ga zoseau ye la gain 
pou vole meinme, pou all6 jouq en France. 

*L6 y6 rive la grand larie, ye wai Chef ca 
pass6. 

— En nous appele li, dit Atipa, pou li fait 
nous ari moceau. Li toujou gain quichose qui 
drole pou raconte. 

Y6 appele li, y6 appele li t6e ! Chef pas 
vir6. 

— Si c6te femme qui te appel6 li, dit Arial, 
to te ke wai, si li t6 pou ca vire gad6. So 
sourdo la tout drole ; a pou houomme, oune 
so. Pou femme pa, Chef catendey6, tropbin. 

7 

— Mo femme ca anttendne mo, ath6 la, dit 
Atipa, moc'alle, courage! 

Arial r6ponne li bonsoai, et pis y6 s6par6, 
la larie voltai. 

So soulendimain sanmedi, Atipa soti, apr6 
doujenein, fait oune tou. Li contre qu6 Sorossi, 
b6 di caf6 Prince la, la d6 flot. 

— Me to, Sorossi, dit Atipa; dipis qui temps 
to Cayenne; cote to soti? 

— Dipis tois jou, r6ponne Sorossi ; mo soti 
la Saint-Elie, qu6 mouche Louc. Et to, to 
Cayenne longtemps? 

— Mo soti Oyapoc, fait oune prospetion, re- 
ponne Atipa ; me, mo vie Cayenne caba. 

— A pou qui moune zote te ca prosp6t6 , 
doumande Sorossi ; est-ce zote fait quichose ? 

— Enwa, fre! r6ponne Atipa, blangueprend 
dileau. Mo crai a te pou oune soci6te. To 
pou ca crai coument §a prospetion ye la, ca 
deteinne blangue. Qa Moulondeau qui t6 que 
nous. L6 nous pati, ca Loubon qui bailie 

avance ; quand nous rouvini, ga li qui peye. 

— Coquin, mo fi! ga milate la, ca peye bin. 
A pou ga, mo content travaille pou li. Quand 
ou descendne, ou pas beinsoin tir6 chapeau, 
ni gratte tete, d6 foai, la so case ; graw ! li ca 
lovri c6ff6 la. 

— Pou to meinme, li pas necessai mo dou- 
mand6 to, si to pesant; ga fagon z6te ca kioe 
F6, la Saint-EIie la ! 

— A conga meinme, r6ponne Sorossi. En 
nous prend quichose la Prince? 

— En nous done. 

Sorossi, a ounepitit n^guecrabari, ye c'ap- 
pele Phlippe; toute blangue mine d'6 connaite 
li. A so mauve meki6, li te ca fait, la place la, 
qui fait y6 bailie li nom, Sorossi. 

Li ca rouclanmeim toute temps, la plac6. 
A oune chef, di ga qui ca prend, tout patout, 
de, tois avance, ye la. 

La Prince, y6 dotfmande, d6 v6 mel6, et pis 
ye assis. 

De sodat te ca boai cafe kiololo, 6b6 ye; 
pas calongnin non, sodat caserne meinme. 

Grand soupterein t6 la-sous tabe; la poule 
te ca faite la-sous billa. L6 ou tend6 chef la 
poule la dit : laissez-zou£ Toustou, ote jouo y6 
la p6di vie. 

— To pas wl6 less6 to mauve m6ki6 la, dit 
Atipa, pou charade ? 

— Qui To ga, r6ponne Sorossi. 

— Pas fait lapin qui wangue qu6 mo, dit 
Atipa; mo pas nommein to Yb. Pisse a conga 
to ca r6ponne, heinbin ! oui ; a di T6 la 
meinme, mo wl6 pale to. 

— Est-ce mo cafait, ga zaffai la mo, dit So- 
rossi, que c61e? Ca qui dit, y6 wai mo pote To 
la sorossi, yementi. £a quica pio y6 la, y6 
gain ye moune, Cayenne, cote y6 ca vini 
vend6 l'o la; mo pa, mo pas gain. Si beif pas 
te connaite so co, li t6 wa val6 grainne mom- 
bain ? Si moune ye la, 16 pou ca trouve acheto, 
ye te wa v616 ? To pas wai mo alle, la ote 
peye, vend6 T6 ? 

— Fica tranquille, tende, rouprendne Atipa ; 
to pou k6 montr6 vie macaque fait la grimace. 
Lesse, lesse meinme, mo dit to. 

— Prend d6, tois avance, tout patout, pas 
assez pou zote ; z6te wle prend Yb moune ye 
la enco ; Yb la a pas di nous. Qa qui ca crai 
piaye ye la, dit y6 c6de qui te mar6 la 
joustice la, li cass6, tend6. Qa qui continoin, 
ye chouval ke trounein nanne. 

— Lo babe ou vo6sin ca boule, ros6 ou pa. 
Gade que oueil, 16 blangue k6 fatigu6, di toute 

ga zaflfai la, ye k6 vir6, bo di avance zote 
ca prend, sans monte la place la; a la-sous 
z6te, pitit anpprenti jouge, y6 ca voy6 lapeye 
la, k6 anpprendne y6 mekie. 

— Z6te pou ca contente di ga : La prosp6- 
tion, zote ca lachasse; 6te ca r6t6 couch6 la 
y6 hanmac, et pis zote ca vini dit, gnanpoint 
1'6. * 

— Mo che Sorossi, temps la trop dou, pou 
nous gass6 miseenc6, bailie nous co. Chin gad6 
la-sous cabrite, li caca la case, tracas r6t6 pou 
li. To ga mo compangnin, to lapeau noai, 
pas gad 6 la-sous moune y6 la. 

— Toute moune pas pouv6 riche, la de jou, 
kou ga qui trouv6 To. Qu6 ga zaflfai, qui ca 
pass6 la, si li pas te gain popote, la geole te 
ke plein, kou croucrou conga, qu6 negue, pou 
nettte larie. Jouq femme, zote fait ye mette, 
la ladouanne, pou fouille moune. 

— Anvant mo monte, la Saint-Elie, dit So- 
rossi, mo te soti, la oune pitit place, la Man- 
nan,cot6 Gente. Nous pas d'acc6,mo descendne. 

— Est-ce to wai y6 ca mett6 chate gad6 dib6? 
Li prend oune blangue taflat6, pou magasi- 
gnin; sodat la ca boai toute boesson qui la d6- 
grad. A cotebarie faibe, beif ca passe; 16 Gent6 
6crit li, ga la-sous nous, li ca passe so c61e. 

— Oune jou, mo dit li : mouche, ou ca lesse 
gui61e tambou, pou batte la so gogo ; a mou- 
che Gente qui ecrit ou, all 6 trouve li. Ou pou 
ca bailie nous divin, nous pas pouve pote di- 
vin la place. L6 nouspal6 mouch6 Gente, li ca 
bailie nous t6 enco. 

— Bacaillau pas te bon ; ye te ca bailie 
nous oune pitit zicaitec, pou rantion ; li pas 
te quica meinme, pou entre la nous trou dent. 

— Oune jou, nous d6 au tois all6 nivre hai- 
mara que counanmi ; nous manqu6 jounein. 
Lo nous rouvini, a soai, grand laguie d6clar6 
qu6 mouche Gente ; li rhele mo jouq : foingue di 
mo. Mo dit, la mo ki6, less6 az6 fait; la me 
gros, mo cannon bon, nous c'all6 wai ca. 

— Mo te bisque mo bisque caba, que zaffai 
degrad ye la; mo dit, mouche, ou pou ke 
mange mo; mo lev6, oune leve queli. Pou pas 
fil6 compte longue, pou mo pas batte mou- 
che la, mette mis6, la mo cou, mo prend mo 
chimin, mo descendne. 

— To pas te gain r6son, dit Atipa ; tout pa- 
tout, c6te to all6, couac pas jain bon, lamorie 
pas jain assez; chage toujou trop pesant, tra- 
vail toujou trop beaucoup. L6 coumand6 
Jamme ca chant6 : Voyons! Voyons! to ca 
jour6 li; to toujou trouve cabrite mont6 roche. 

— Quand pitit zoseau wl6 vole, branche 
toujou casse que li, 

— Mo pas save meinme, si to te pas 
bailie coup, aussi,la d6grad, landans divinla. 
To ca lesse travail mouche la, pou alle pron- 
meinnein, to wle li content? L6 ou la Ca- 
rouanni caba, faut ou rete. L6 ou vale angui 
caba, 16 ou prend avance blangue, faut ou 
ret6 travaille pou ye. 

— Bitancou dit : coument to flea, a con?a 
li taille to kil6te. Ye save to ga moune quakie 
tete, ye oblige veille to. 

— A qsl qui ca kio6 mo qu6 to la, rouprendne 
Sorossi, que c616; to toujou wle bailie blangue 
r6son. Est-ce to ga y6 associe?To meinme pou 
ca wai, coument travail To la dou, coument 
nous-ca capinant ; si Paoline te trouv6 li, la 
Larataye, anvant libe, chia! blangue te k6 
kio6 nous toute, la plac6, que prospetion. 

— Mo pas ni pou blangue, ni pou negue, 
dit Atipa; mo pou §aqui gain reson. Quandsi- 
cere ye obsev6 to quichose, est-ce to beinsoin 
c6l6 pou §a? 

— Pou batte Gente la pa, to paste fouti. 
Kou to ca waili la, pas prend oueil trabesse li. 
Louce, Cyros, Gente, Bontou, ca quate milate 
ye la, pas prend y6, fait pitit bois. Si to gain 

zaffai que y6, to pal6 pal6 briga, compel a to 
qui ke pote coup. 

— Mo wai la Marormi, oune negue sosso t6 
wl6 fait so sotteque Cyros; Cyros kinbe li, la 
so ventreche, Hein ! negue la pas doumande 
pass6 ca ; et enco li te pi vaillant qui to. 

— Mo wai tout ga zaffai to ca pale la ; me, 
mo pou ca 16 ve conga, kou moune tete pas bin, 
qu6 blangue, pou bon kio. 

— M6 Ambeyrec, ga pronmie blangue qui 
meinnein mo la place ; ga la Loura mo en- 
gag6 qu6 li. L6 li rhel6 : nom de Dieu, conga, 
hein ! danbois la ca tremble. L6 la mo dit : 
Oui, danbois ou tende; mauv6 temps la 
calbet. Magr6 ca, mo travaille qu6 li, Lorapi, 
jouq li pati. 

— Et Gohe; ga qui montre nous travaille, 
qu6 soulousse la? mo travaille que li, aussi, 
Lorapi. Quand li ca tabli oune place, li ca 
vini prend oune chage, li meinme, la d6- 
grad, pou wai poids pou mett6, qu6 temps 
pou entre la place; si to te travaille, qu6 ga 
blangue ye la, qui ga to te ke dit ? 

— L6 ou fait tant kio6 sepent, dit Sorossi, 
ou ca coup6 so t^te. Li te divaite rete, oune 
foai charie vive, que z6te. 

— Fica tranquille, tende, r6ponne Atipa; 

Est-ce a pal6 moune qui bin, to ca dit la ? 
pal6 done palo qui c'all6 que to bouche. 

— Di Lorapi, mo alle prospete la Counannan, 
que Saint flo. Y6 bin bailie nom larivie la. Qa 
danbois la, a counannan qu6 niacoupi, oune 
so. A b6 la, mo wai crage pi beaucoup. Qu6 
oune pititnegue, y6 c'appel6 Joustibon, nous 
kioe oune, oune jou ; mo ca assoure to, li te 
gros; so tas t6 semble nique caiman. 

— Pouprosp6tion, d'acco ; li gain fatigue, li 
gaindange; me aussi, gnanpoint regloument, 
kou la plac6 ; y6 pou ca miser6 ni couac, ni 
tafia. Mo mill6 prospetion, magr6 so fatigue; 
quand mo la place, mo ca doumande li pitot, 
pass6 mo r6te la chankie. 

— Mo pa, dit Sorossi, mo pas content pros- 
pete; ou ca wai grise tr6pe. Mo fait oune, 
Sainnemari, hein! a pas pitit zaffai nous 
wai. Nous monte montangne, jouqa conga 
meinme. Mo gliss6 la-sous oune, ou tende 
vliguidipe. Apr6 bongu6, ga la grace; sans 
ga, canmarade, mo te pou ca ici la, ca cause 
que to. 

— Nous wai Jannao que Maite bois : Jan- 
nao, so tete semble tete Tonnacri ; a pronmte 
foai, mo te ca wai li. Maite bois pa, a oune 
pied, oune so, li gain ; li ca saute, 16 li ca 

mach6. Mo te wai li caba que Tonnacri, 
Pouague; a larhaut larivife conga, oune so, to 
gain droai di wai ca bete y6 la. 

— Maskilili qu6 manman dileau; ca y6 la, ye 
en bas larivie. Li gain oune cot6, en bas Late 
blanc, qui gain manman dileau ; nous passe 
la, la nouite. Toute papaye rete, compe, 16 
nous rive la. Oune coup nous tende, landans 
cannon la : 

Ca qui mangd bacove, 
Peng a manman dileau. 

— Oune negue qui pas draite, te wle chant6 
ca chante la, nous fait li caouca. 

— Pitit mouche, qui te qu6 nous la, te gain 
bon temps meinme, pou fait ga prospetion la. 
Nous batte toute danbois larhaut la, nous pas 
trouv6 meinme, dix sou la battee. Cote qui gain 
Jannao, gnanpoint To. Ye te dit mo ga, mo 
jpas te wl6 crai. 

— Qa zaffai ye la, ga betise, dit Atipa. Mo 
batte danbois pass6 to, mo pas gain wai en- 
gnin. A ment6 to ca ment6. A pas mo to k6 
fait acrai, to wai Jannao, la danbois la. Z6te 
pas trouvel'o, pace li pas gain^ cot6 zotealle la. 

— To pou ca crai Jannao qu6 Tonnacri, 

rouprendne Sorossi, oune jou, oune jou, to 
wa wai si mo ca ment6. 

— La larivie Sainnemari la meinme, mo 
tende maskilili ca chante : 

Sine, sine, sikilili! 

— A pas maskilili, reponne Atipa. A oune 
pitit zoseau qui ca chante conga, quand la- 
plie ca vini. A kou zoseau arada, I'd li ca 
chante la montangne, ga beautemps ; quand 
li ca chante la maricage, <ja laplie. 

— Mo prospet6,la criqueplomb, que mouche 
Edga ; milate qui fo la danbois ; a bon bougeois. 

— Nous trouve vingt sou la battee; m6, 
aussi, nous gnanni bin la danbois. Cote nous 
mang6 biftec hocco, maraille que p6dri. Toute 
16de p6dri : pedri ayonne, p6dri toclo. A ye, 
oune so, qui landans <?a danbois la. Toute la 
jounein, to ca tende : 

Conmou bon, 
Patawa bon. 

— Laniorie coumand6, nous pas t6 ca gad6 
li qu6 oueil. Nous t6 fait trape bi ; nous t6 
ca mange vianne tout le jou. 

— Oune tanmannois manque bless6 mo, la 

ga prosp6tion la. Mo kioe oune potopic que de 
tatou ; tatou grand bois, comp6, ye misse f6. 

— L6 nous ca descendne, nous contre que 
oune cannon, la pitit saut. So negue y6 la 
coumence chant6, pou fait nous wai : 

Laigo of Laigo of 

Laigo, mo cousine, laigo 

Manman. 

— Ye trouve li pas assez, ye bailie enc6 
oune 6te : 

Sous mo dos, mo bosco, gros bois, 
Sous mo dosy mo ca bosco, gros bois. 

— Quand mo wai conga, mo dit canmarade 
ye la : nous pas pouv6 lesse negue charade 
nous conga; leve lanmain. Mo dit patron 
la, pas kinb6 nepee ; cote y6 ca tir6 ye bois, 
en nous mette nous pa. Kou mo ca pale que 
to la, morhele: 

Gadi mo femme, so guiole mar 6, 
m! H6! 
Guiole mari. 
Dipis la line nouvelle, so guiole mari, 

mi Bet 

Guiole mard. 

— Chia ! Pagaye coumenc6 tombe la can- 
non la, hein ! 6te cannon la rive Sainnemari, 
de zho aprenous. 

— Mo all6, de foai, la Maronni qu6 Hamoai, 
qu6 Cazelle; tout ga, abon blangue. Gnanpoint 
larivte qui mauve, passe gala. Aiissi,anegue 
bosse, oune so, ca pratique landans. Si to wl6 
ney6 landans, prend oune lequipage criole. 

— Qa zilet, oune so; de grand zilet, toca 
pagaye, toute oune jounein, anvant to pass6 
oune. To ca monte, oune ote cannon ca 
descendne, z6te pou ca wai z6te compan- 
gnin. 

— Qa la, monpe cotoflo ca eclo. Ye ca entr6 
la to oueil, la to z6re, toutpatout. Qala, aussi, 
mo wai n6gue bosse mang6 couata boucan- 
nein, que pl6si. 

— Mo all6, la crique tigue qu6 Volme', 
que M6t6ra; tout §a a bon bougeois. 

— Oune foai, patron la te wl6 mo r6tela 
cannon, kou caisse conga, kou coolie. Mo dit; 
defendne! Mo pou ca pedi mo jounein conca. 
Y6 bailie mo, oune plime, toute souite. £a 
voyage la, nous manque chavir6 de foai. 

— To wai crique tigue, quand doucin dress6 
landans, fica tranquille, comp6 ! a pas zaffai 
di jou6. Li temps pou blangue fait chimin, 



Digitized by VjOOQIC 



— Ill — 

pou nous pas pass6 landans mauve crique 
conga. 

— Qa la, compe, mo wai oune n&gue qui ca 
mache que tois coum6; li pou ca lesse y6 la 
case. Tout le tois ca charte vive qu6 li. Mo 
tend6 y6 dit, de pas tr6pe; me, mo pas t6 jain 
wai tois. 

— Mo travaille la Guemeci, qu6 Vitalou. 
Quand so travail c'all6, quand travail blangue 
ca mache, li pou ca di engnin. 

— L6 mo mont6, li te gain d6 coolie la can- 
non. Qa moune ye la pas sav6 pagaye; ca 
divant, la banc chin, y6 rete toute temps. 

— Quand nous rive, la saut casse grainne, 
doucin si fo, nous oblige descendne la dileau, 
pouss6 cannon. Pitity6, koulmann la, te la; 
a pronmie, qui descendne la dileau, 

— Coolie ye la flea abo, ca gade nous. Mo 
dit : a qui ga ga? a pasblangue, nous ca 
kioe. Z6te pas save pagaye; m6, z6tepouve 
mouill6 zote vente, kou nous. Ragu6 couma- 
rou y6 la, a pas pou nous, oune so, y6 la. 
Si mo pas t6 dit engnin, y6 te rete la can- 
non. 

— Mo t6 chef di oune chankte. Bonman- 
tin, ounefoai soulousse rang6, mo ca rhel6 
nfegue qui la batadeau la : Lalouette, voye 

dileau; travail ca mach6, sans rete, jouq a 
tois h6. 

— Mo te ca roufise toute negue rou- 
clanm6, toute n6gue gnangnan molle, kou to 
ye la ; toute negue faingnant, qui ca mache 
qu6 couanman, qui ca fimein, toute la jou- 
nein, la travail ye la. 

— Jou mo soti derh6, pou descendne Ca- 
yenne, mo kio6 ounepassou mouton, la crique 
couac; oune hocco, la fend6 gnanme, oune 
aganmi, la calbet saut. Mo manqu6 oune boit 
cahaut, la degrad. 

— Mo travaille, moceau aussi, la Enfin, 
que Louce, que Tignin; tout ga a bon blan- 
gue. Mo fait line, la la, que mouche Louc ; 
ga oune bon milate ; ou ca fait 5a ou wl6 que li. 
A la mo wai Louce, ca roumin negue Maiv 
tinique ye la. 

— Oune jou, de te rive. Louce bailie y6, ye 
pioche que ye criminelle ; ye dit, ye pas save 
mangnin ca. Louce dit, z6te wa anpprendne. 
Respec mo doe to, oune dit ; li ga c6don- 
gnin ; 6te la dit, li ca taill6. Y6 te crai, place, 
a cote qui gain soulte qu6 M16te pou fait. 
A pas pitit dent nous bailie. 

— La Pastroptot, 6b6, Enfin la, dit So- 
rossi, a oune mauv6 place. A coumand6, 

oune so, qui landans. Toute moune wl6 cou- 
mand6 to. Mo pas r6t6 longtemps, la la. Enc6, 
mouche adrague piqu6 mo, la degrad, 16 
mo ca descendne. 

— Qui ga to dit, rouprendne Atipa ; mouche 
adrague? a mouche chapeau to wle dit; 
compel mo pas jain wai mouche adrague 
larhaut larivie. A to, oune so, mo ca tend6 
pal6 di ga . 

— Mo fait oune prosp6tion ? la Comt6, qu6 
oune milate ye c'appele Joffe. Li pas gain cote 
nous prend pl6si, pass6 la. Landans ote pros- 
p6tion y6 la, souvent, mo ennouy6, a quate 
franc la battee. 

— To connaite milate la bin. C6t6 li fica, 
moune gain pou ari. Nous t6 all6 gasse oune 
maricage riche, y6 c'appele : maricage compe. 
Mo tend6 blangue y6 la t6 ca dit, maricage 
la, ga oune mythe. 

— A qui ga, a mythe la, doumande So- 
rossi? 

— Orho, fre! r6ponne Atipa; mo meinme 
pas sav6. Mo connaite oune pi tit zinsec, oune 
so, qui ca mange mi, ye c'appele conga. Qa mo 
save, nous gasse maricage la, pendant de 
mois; nous all6 jouq la roche fende, nous pas 
jain trouve li. 

8 

— Larivie d6bdd6, compe. L6 nous pass6, 
la grand bassin, moune te larhaut galitas; 
y6 rete la, quate jou, anvant dileau bess6. 

— Qa qui t6 pi chouite la, ga a soai. Tout 16 
soai, la calbet, Joffe ca conte conte, ca chante 
cantique Noel bailie nous. Li pas gain oune 
cantique, li pas connaite. 

— Li t6 gain, laprosp6tion la, oune negue ye 
c'appele Singe rouge. Oune jou, Joffe chante 
nous : 

. Chantons Noel, Noel, Noel, 
Crions vive le roi des rois, 
Chantons NoeL 

— Singe rouge continoin : 

Noel, Noel, 
Chantons No8l. 

— C6t6 to soti que ga bis la, rhel6 Joffe ? 
Dipis mo manman fait mo , mo pas jain 
tende li. 

— Nous toute prend ari. Chakin dit y6 pa, 
A la fin, nous rouconnaite a Joffe qui gain 
r6son. 

— Li enc6 aussi fo, la-sous conte, kou la- 

sous cantique Noel. A coolie, oune so, qui fo 
passe li, pou conte conte. L6 a soai riv6, to ca 
tende : eric ? crac /massac-massac? cam! kini- 
kini ? bois sec! Quand to tende : rouveilU V conte, 
ga pou nous pas peche machoran. 

— Li conte nous, toute conte. bongu6 
mette la-sous la t6. M6, d6 mo ca songe : 

Cric? Croc! 
Jaquot quS macaque. 

— To beau semble moune, pass6 mo, dit 
jaquot, to pas capabe pale kou mo. 

— To ca pale, reponne macaque, pace to pas 
gain lanmain; y6 pas pouv6 fait to travaille. 
Si mo te wle pal6, mo te wa pal6 mie qui to ; 
me, mo pas beinsoin casse lel6cou, pou mo c6. 

Kini-kini ? Bois sec I 

Qa la, ga beif, moune qui bonguS. 

— Coument pou mo fait que li, doumande 
beif, 16 li fait so pitite ? 

— Mette li k te, reponne bongUe. 

— Beif mette li a t6, vie. 

— Coument mo ke fait que li, doumande 
moune, 16 li fait so pa? bongue fait li, meinme 
reponse la. 

— Moune trouve so pitite trop joli, pou jite 
lia te, conca. So kio prend saingnein. Bon- 
gue dit : kinbe li alosse. 

— A pou £a, to wai, beif ca mache, dipis 
jou li faite; tandis, nous pa, faut combin mois, 
anvant nous kinbe diboute. 

— Mo te la, ye bailie mo oune coup l'pied, 
mo rive jouq ici. 

Massaq-massac? Cam! 

— A ga y6 la, oune so, mo ca song6 : 
Pitit coulant, enbas pont? Langue. 
Mo ici, mo la-bas? Lai. 

Gui61e en gui61e? Chin qui chouguid. 
Manman ca grosse la case et ca accouche 
la danbois ? Fist. 

— Li dit, toute massac y6 la. A oune, oune 
so, Singe rouge bailie, li pas te pouve casse ; 
£a dileau diboute? Joffe pas te save $a canne. 

— Et chante conte ye la, atho? L6 Joffe ca 
chante ye, ou wa dit, li te que vianne, que 
zoseauy6 lameinme. 

— Coute §a la; a banne jaquot qui wai Bou- 
qui, ye prend chant6, pou couillinnein li : 

En nouSy la-bas 9 peye la li bon, 
En nous , en bas, peye la trop bon; 

Beifmouri, nousjiU li; 

Biche mouri, nousjiU li. 

L6 Bouqui tend6 conca, li dit : Mo ici enco ! 

— Cote mo wai goussouri, di vrai vrai, 
a landaus gadanbois la. L6 nous ca descendne, 
oune souive nous, jouq la Trio. Nous te fait 
mar6e la. 

— Bo di six ho di soai conca, nous te cou- 
nience cigale caba, nous wai oune mouche 
pin ca vole, obo nous cannon. Jofferoucon- 
naite li. Dipis larhaut la Comte, la-bas, li te 
manqu6 boai Joffe. 

— Mo alle, laMataronni, aussi; mo pas wai 
beaucoup zaffai, la la. Y6 te ca fait mo fait can- 
nokie, toute temps, pou alle casse vive. 

— Mo wai, la la, oune blangue mette so 
calinbe, pou briga que koulmann. Si nous 
pas t6 la, koulmann la te bless6 li, di vilain. 
Li te wai jou, caba, la so c6telette. Me, aussi, 
a pas milate di peye. Li te crai koulmann, a 
negue ca confle, moune ye ca batte, kou 
pronmie vini con?a, Cayenne. 

— Qa la mo wai, aussi, oune pitit mouch6, 
magasignin, qui te pou ca bailie ni negue, 
ni milate lanmain. Oune jou, oune so, mo 
wai li bailie oune milate, pongnein di main ; 
mo crai jou la, li te boai cachiri, pace li te 
gain inguin la so case. 

— A bannanne pou bacove, dit Sorossi, to 
ca bailie mo la. 

— Qui <ja to <ja dit, r6ponne Atipa ? To 
meinme sav6 mo ca n6gue qui pou ca mento ; 
mo pou ca jain dit, mo wai oune quichose, si 
mo pas wai li. Si ga vie zaffai, zore encoin 
tete, mo wa dit, a tend6 mo tend6. 

— Mo wai oune ote, la Comt6, qui pi fie. Kou 
ga la, d6fendne li bailie negua que milate lan- 
main. Bin pi, 16 li te ca mange, oune pitit 
coolie, te toujou 6b6 li, que oune sfcviette, pou 
sou6 so bouche. 

— Mo travaille la Mesia, qu6 grand Lou- 
pi la. Li ca rh&e bon kio; a pas mauve 
moune. 

— Oune foai, longtemps, mo te pati, pou 
danbois Sainnemari, que oune milate ; moblie 
so nom. §a foai la, compe, mise manque gain 
nous. Pessonne pas t6 pass6 Toparoubo enco. 
Negue kou to y6 la, te pe contre que Jannao 
larhaut la. 

— La saut crique tigue, la codelie casse, 
cannon chavire; ote dronmi tet danbois, ote 
dronmi la-sous roche. Si lendimain, cannon 
pas te passe, compe! ga la chou maripa que 
patawa nous t6 ke oblige tombe. 

— Jou la, mo pedi oune chimise lainne que 
oune chapeau ar6quin, tout nove, mo t6 
achete, la Daredou que la Syphon. Gnanpoint 

magasin qui gain pi bon linge plac6, passe <ja 
ye la. 

— L6 nous passe, la Lateblanc, inguin ye la 
te ca bailie bal. Dipis de jou, ye te ca boai ca- 
chiri. L6 to gadeparapel Late blancla,hein! 
li rouge que inguin. Li gain oune qui te wle 
bailie mo, toute so calbet que so cannon, pou 
oune coup Y sec. Jou la, si blangue, pas te 
sere nous tafia, nous te mont6 que cannon 
sec. 

— To wai inguin ye la, que ye lai di boai 
caching y6 coquin tr6pe; ye pou ca jain bailie 
to oune renseinement. L6 to doumande y6 
quichose, ye pas jain sav6 engnin. 

— L6 blangue te c' appel6 ye, souvent sou- 
vent, Cayenne, oune jou, gouv6n6 doumande 
oune, si li pas connaite quichose, pou detrit 
fronmi mangnoc. Li fronte r6ponne : chatr6 
toute male ye la, 

— Y6 offri oune ote. salade, landans oune 
doujenein, la gouvelment. 

— Mo pas gachouval, reponne bannare la; 
a chouvalca mange zebe. Nachon qui pe chou- 
val, comp6! 

— Mo t6bliedit to, mo fait oune prosp6tion, 
la Bag6te aussi. Nous rhal6 cannon la mokie 
chimin, landans crique la. Cote qui gain paria- 

brava, comp6! De papa pariabrava, to wa 
crai a bois pou fait cannon ; a la Bagote, mo 
wai, aussi, pi belle pied gomme alastique. 

— A Sainnemari mo all6 pi souvent. Li 
gain oune blangae place ye la, 16 li te ca 
monte, 16 li t6 ca descendne, milate Sainne- 
mari y6 la, t6 ca tire coup l'fisi, pou saloueso 
cannon. M6 li deteinne, atho la. Li gain oune 
lapeau case, hein! to meinme wa gain la 
peinnepou li. 

— Mo prospete, la Courcibo, qu6 oune mou- 
che y6 c'appele, Merel-m6re. Mopasjain wai 
moune content drogue y6 co conca. La dan- 
bois, tout patout, nous te ca pote, oune pagra, 
plein que m6dipanment, oune so, pou li. 

— Et michant, ath6 ! Mo ca assoure to, 
li te pou ca jou6. Li t6 pronmette nous, 
ounetas dibon quichose, pou 16 nous wa des- 
cendne. Comp6! pal6 milate a bois pouri. 

— Heinbin ! to wai, mo all6 beaucoup cote. 
Mo travaille que blangue, qu6 milate, que 
negue ; mo contre que moune qui bon, que 
moune qui mauve ; mo pas jain gain, engnin 
que ye. D'abo to ca fait to travail, qui ga to 
wle y6 dit to ? 

L6 y6 fini caus6 di plac6 ye la. 

— Mo k6 la chasse dimain que Couille, dit 

Atipa, faut mo descendne, en ville, achet6 mo 
monnition. 

— Ahie, Vit6 te c'alle la degrad; mo 
bailie li soumaque ; mo dit li, mo ca pri6 to 
tenprie, achete catouche pou mo. Li blie mo 
commichon. Compte la-sous chouguie 6te 
moune, ou c$ dronmi sans soupe. 

Y6lev6, Sorossipeye, etpisy6 soti; ye se- 
pare, la lapote Prince la meinme. 

Lendimain bonmantin, &cinq kiho, Atipa t6 
la lapote Couille, la Bataillon. 

— Pal6 mo di ga, dit Couille, mo content 
wai moune di parole conga. 

— A conca mo fica,reponne Atipa. Cayenne, 
mo bin ca cause, tout patout; d6 foai canma- 
rade ca fait mo manqu6 rendez-vous ; m6, 16 
pou alle oune cote, 16 pou pati pou j)lac6, 
a mo pronmte, ca riv6 a lh6. 

Couille fait soti so de chin ; li prend so fisi, 
et pis j6 pati, pouMatouri. 

L6 Atipa wai chin y6 la, d6 mauve pitit 
roquet. 

— To chin ye la bon meinme, doumand6 
Atipa ? Mo trouv6 y6 bin pitit. 

— Ye dit to, a pas grosso qui fait houomme, 
reponne Couille; pou chin <?a meinme la. A 

pas grosso qui fait chin; to k£ tende ye. L6 ye 
paille oune agouti, hein! to wacrai gacleron 
sodat, qui d6ie li. 

— Pi tit bassette la, Babouguio^ a pi fo la; 
ote la, ga Bonfemmera. 

— Longtemps, mo te ca depense, mo sou- 
maque, pou achete gros chin; ye pas millo, 
pass6 ga ye la. 

— Sanmedi, a soai conca, mo ca fronmein 
ye, pou moutie pas v616 y6, meinnein la 
chasse. To save, chin di chasse, dipis y6 wai 
chass6 qu6 fisi, ye ca souive ye. Pitit milate 
ye la v616 Babouguio, de foaii caba, 

— Annein passe, mo te gain oune bon chin, 
ye v616 li conca, et pis, oune pitit milate 
kioe li, la danbois. 

— Me quichose mo Atipa pas wle wai la! 
Y6 pas save distingue couri vianne di couri 
chin, ye ca d6trit ou bete conca. Temps di 
Chovette, a conga oune blangue kioe so oune 
chin. Ch6vette bisqu6, hein! Si ye pas te 
kinbe li, li tetir6 blangue la. 

— Li reson, dit Couillfe. Et mo meinme, si 
mo te la danbois jou la, qu6 pitit milate la, 
lhopital te ke gain so pa, lageole te k6 gain 
so pa. 

— L6 di Ch6vette, rouprendne Atipa, ?a te 

grand la chasse meinme; li te gain bon chin. 
Tor6son, fre, a pas grosso qui ca fait chin. 
Qa chin blangue la kio6 la, li te tout pitit. Y6 
t6 ca meinnein li, la danbois, landans sac, pou 
li pas fatigue ; ye te ca mette li a te, rinq pou 
leve vianne. Dipis li leve, ote ye la prend : 
coueye! coueye! ye ca roumette li, landans so 
sac. 

— Mo c'alle fait lav6 mo chin y6 la, dit 
Couille, que ragu6 lenv6 ; §a bon pou tigue que 
sepent. 

— To meinme ca crai Qa zafifai la, dit 
Atipa ; <ja mento. Mo pas jain fait lave mo chin 
qu6 sinpe. 

— Qui ca to. dit, reponne Couille, si mo ca 
crai ? Mo pouveassoureto, a paszaffai di joue. 
Mo wai chin qui lav6, riv6 divant tigue, li 
pas capabe lovri so zongue, pou blesse chin la. 

— A kou zaffai piaye, li gain moune qui 
pou ca crai ; ye pou ca crai, aussi, choche ca 
tire cate ye la. Heinbin ! crai mo, crai oune 
sotte, ga vrai, compe. 

— Blangue gain so lesprit, n6gue gain so 
pa. La Martinique gain grainne fouge que 
kinbois. En France, aussi, gain piaye; ye dit 
mo ga. 

— Ye mento, dit Atipa, gnanpoint ; piaye 

$a betise. To pas pouve connaite France, passe 
riio; to pasjainalle. 

— Li gain oune mouche ici la, rouprendne 
Couille, somanman mache,cote negueca gade 
dileau ye la, poufait li gain place, jodla li ga 
gros blangue la tribinal. 

— Et la Mannan done? y6 ca piaye jouqbeif. 

— Li gain feille vianne, feille posson. Li gain 
femme, si ye bailie to boai oune calagiro, 
oune bougnon poucici, hein! ye ca mare to, 
la ye ceintou camza. Lakio beif dit : temps 
all6, temps vini. Si to less6 ye, to gain pou 
rouvini. 

— Mo parie to pou ca crai, piqu6 pou se- 
pent, aussi? Heinbin ! tout ga, a vrai. 

— Mo fait oune prospetion, la Lorapi, que 
mouche Siguio, oune bon blangue ; grage pique 
li, ga pas fait li engnin ; lendimain, li tegailla, 
kou pian. Mo ca assoure to, ca blangue la, so 
papa lav6 li bin. Et to ca dit, en France, 
pas gain piaye ? 

— Mo meinme, si mo pas fait ye pique mo, 
pace mo pas te gain courage ; me, mo boai 
roumede sepent, a pou ca, engnin pas jain 
rive mo la danbois. 

— Mo pa, dit Atipa, mo pou ca crai engnin 
di tout §a ; a conte negue. 

Atipa te gain ounejoli fisi fauch6. 

— A cote to achete fisi la , doumande 
Couilte ? 

— Qa la Chaumi6, reponne Atipa; fisi qui 
bon, mo dit to; li c'alle loin. A dipis ga blan- 
gue la, Cayenne, nous gain bon fisi conca. 
Vie bois Vilote ye la, chiminein di oune pas 
manque creve mo oueil ? Qa pas mo qui ke 
touche y6, atho la, pas. 

La coffe Boute, y6 wai Henri, Era que De- 
siriB, qui soti la chasse. 

— Qui ca zote Kio6, doumand6 Atipa ? 

— Engnin, reponne Desir6, nous t6 alle, la 
montangne tigue, pou tire pignanwan; me, 
gnanpoint enco. 

— Qui ga to wle Qa milate y6 la kio6, dit 
Couille, ye ca lachasse, obo chimin; etpis, pi- 
gnanwan, meinmeinme, est-ce pitit milate 
y6 la fouti wai jou, anvant li? 

— Oune jou, fisi kioe oune calougnin, la 
la. Li tende, montangne tigue, li craiatigue, 
oune so, qui landans. Oune tatou I6v6, obo li; 
li pe, li prend couri, li tombe, so fisi kio6 li. 

L6 ye riv6, obo Donnesse, y6 contre que 
Magotin. 

— A que Couille, to k6 la chasse, dit Mago- 
tin, to pou ke kio6 engnin. 

— Qui ga to dit, rouprendne Couilte? oune 
mot di mouch6 pas t6 ke croch6 to bouche. Mo 
pas te jain to canmarade, mo te canmarade 
qu6 to maite. 

— Pas coute n6gue fou la, tende; est-ce li 
sav6 meinme, a qui ga, ga la chasse. Li ca 
prend mo pou negue Mannan, y6 ca mare 
ye la. 

— Dimain, mo wa doumande to, qui nove, 
dit Magotin. Qa vianne zote ke kio6 , ye wa 
bouilli y6, la mo z6re. 

Y6 pas okioupe di ga enc6; y6 continoin ye 
chimin. Pi loin moceau, Atipa r6t6, pou mon- 
tre Couille cot6 li t6 ca vini, que Lar6son, tire 
poule d'eau. 

Kou ye r6t6 conga, ye wai oune crapaud 
ca kialam, ca trabess6 chimin ; Crapaud la 
te soti la oune fosse, plein que grounouille. 
Li t6 gros kou oune apan conga; so dos te cou- 
vri qu6 bouton, semble moune qui gain cocobe 
grand feille. Atipa prend so fisi, tow! li 
tire li. 

— A qui zaffai to ca fait la, dit Couille, 
que c616?tir6 vilain crapaud conga, anvant ou 
wai vianne, 16 ou ke la chasse, ca pas bon di- 
tout; ga ca pote ou malho, toute la jounein. 

— Enwa, r6ponne Atipa, qui ga to wle ga 

fait? ate pou montre to, lelan di mofauche 
la. A d6gat mo c'appel6 li. 

— Crapaud la, dit Couille, sembte li soti 
briga que grounouille y6 la. A pou ga, long- 
temps, y6 te ca chante ga chante la : 

Crapaud c'altt, batte laguid, 
Li alls trouvd so gangan, 

La so boucan ; 
Li dit li : bonjou die me, 
Mo dall6, la ote pays, 

Cassd zennemis. 

— Lessemo tranquille, qu6 ga chante la, dit 
Atipa. To pas wai a chante, pou foutant di 
negue. A li te ca dit, crapaud pou ca jain pote 
lakio la. 

— Et pis, qui fouti che me; qui pays? est-ce 
a conga nous ca pal6? A ga mo te ca dit, Boso- 
bio, ote jou la; ye ca mele franc6 que criole 
la, jouq nous pou ca comprendne li enco. 

Anvant Marengo moceau, ye contr6 que 
Sans-quakie, oune vie n6gue, qui ca mache 
plie deie, ou wa dit, aleza qui mare; toute 
moune, bo la, connaite li;gnanpointquichose 
qui drole kou li, quand li prend so caca 
poule. 

9 

— Est-cejaquot violet, doumand6 Couill6, 
ca vini mang6 pois soucr6 toujou? 

— Gnanpoint beaucoup enc6, r6ponne vie 
bonhomme la; tout le jou, fisi deie y6; toute 
meinme, si ou oueil bailie ou, ou wa tire. 

— Mo crai, dit Couilte, kioujorne qu6gan- 
wite ca couri jaquot y6 la; d6 jou, ici la, a zo- 
seau guiabe, oune so, to ca wai. 

Quand ye rive, divant pripri Marlin la. 

— Mo vini la chasse, souvent, ici la, dit 
Atipa. Mo bin que de au tois milate qui 
chasso : Einmilien, Leon, Yourbain; toute 
temps, nous te ca vini tire zalouette, grand 
blanc que b6gasse, la la. Oune jou, nous wai 
de awerou; zoseau qui farouche; fr6! sawa- 
cou pas engnin, 6b6 li, pou farouche. 

— A pas tremblant qui manqu6, aussi, 
landans pripri la; oune jou, Einmilien man- 
qu6 rete landans oune. 

— Mo te k6 lachasse, qu6 milate y6 la, tout- 
patout. Nous t6 ke kioe grive que zoseau, 
pou rempaille, la montangne Canavant la ; 
nous t6 ke tir6 ranmie la Blancha. Quand 
ranmte ye lamang6, grainne balourou, y6 te 
ca anm6 kou fiel. L6 la, mo te ca mange ran- 
mie, kou blangue conga. Jou di biche, a te 
b6 di Mannanflan; jou di agouti, a te la 

poterie Borga; la la pa, ga te nous pac. 

— Chef coup Tfisi la meinme, a t6 Yourbain. 
Oune jou, nous vinila savanne ar6, ote bo la, 
lachasse zetolan; Chinbo t6 derh6; to wai, a 
vi6 zaffai caba. Nous oune pas kioe; Your- 
bain rentr6, Cayenne, so sac plein que zetolan. 
F6ce li fatigu6 so co que la chasse, dipis ca 
temps la, li mouri lesse femme que pitite, la 
mise. 

— L6 nous ca rouvini, nous contr6, la-sous 
pont la, oune houomrne, so bitachon la crique 
fouille. Li doumande nous, si nous pas con- 
naite li. Nous r6ponne non. Li trouve pou qui 
ga, nous pou ca dit li bonjou ; li ca beau-pe 
Ekienne. A pas pitit ari nous ari. Pace nous 
di Cayenne, nous t6 divaite save, li ga beau- 
pe Ekienne, to wai zaffai qui drole. 

— Landaus la chasse conga, dit Couille, d6 
jou, ou ca ari meinme. 

— Li te gain oune blangue, y6 c'appele Ba- 
dai ; mo pas jain wai moune te face conga. 
Et mento, atho ? 16 li ca raconte to, zaffai la 
chasse, tend6 li, li te pronmie tir6 ; cote, a 
te mo compangnin. L6 bongue id6 li, li kioe 
oune agouti, li gain pou pale, di agouti la, 
pendant tois mois. 

— Oune jou, mo vini tire cochon que li, 6bo 

Donnesse la. Cochon case, maron, compel Si 
nous pas te veille nous c6, jou la, nous pas t6 
rentre Cayenne. To pas jain wai bete qui mi- 
chant conga. 

— To ca pale di Badai qui t6 ca ment6, dit 
Atipa ; to pas wai engnin. C6t6 to mett6 
Narin6, milate Counanmanman la? mo la 
chasse, oune foai, que li, Organa la-bas, la 
Troussg dent, a pas de gros vente li bailie mo. 

— Pronmte moune qui trabesse pripri la, a 
ga nom la ye bailie li. Narine, qui ca moune 
di peye, dit mo ga aussi. Mo tende blangue 
c'appel6 li, trou Sedan; ye chang6 li di 
nom. Dipis laguie proussien la, yet6 divaite 
less6 ca nom la meinme. 

— Narine dit mo, pou li tir6 canna, li ca fait 
oune pitit roup6soai, la mi tan pripri, et pis, 
li ca fica landans. L6 la, b6gasse que secelle 
ca vini pose, jouq la-sous so cannon fisi. 

— To crai a toute la ? Et quand so chin leve 
biche conga, la savanne, au bin obo lanse. L6 
li barre y6, biche y6 la ca prend rhel6 : be ! 
be! kou cabrite conga, tout patout. 

— Compe, dit Couille, qu6 ari, ga la f6 pass6 
Crac meinme. 

— Mo ca pale to, r6ponne Atipa! 

Apr6 pont crique fouille la moceau, y6 wai 

oune pied bois, qui couvri qu6 sapajou. 
Atipa coumence roumasse grainne bois la, ca 
mang6. 

— To oa mang6 grainne bois, to pas con- 
naite conca, dit Couille. Est-ce to sav6, si ga 
pas poison ? 

— Enwa, compel r6ponne Atipa; d'ab6to 
wai macaque ca mange li, li bon. Sapajou, 
a pas pitit lode macaque? 

Kou Atipa fronmein so bouche conca, oune 
paque saute plipe! enco moceau, li te passe 
landans jamme Couille. Anvant li gain dan- 
bois, 6te b6 chimin, Couille prend so flsi, tow ! 
chia ! Ou wa dit li te bailie paque la, oune 
pieddipli. 

— Compe, dit Atipa, qu6 foutant, si ca conca 
to ca tire, nous qu6 rentre Cayenne chaud6. 

Lo ye riv6, b6 di Lanmiranne, y6 wai oune 
mangne calbet landans savanne la. 

— Si nous te ca bailie, oune coup, ici la, 
doumand6 Couille? en nous wai, anvant, si li 
gain moune, landans calbet la. 

Ye trouve, la calbet la, oune vie negue y6 
c'appele Coumba. Li que linge tout dichire 
la-sous li, sembteoune negue maron. 

— Pou qui ga, doumand6 Atipa, ou vini 
r6t6 ici la, ou, onne so, conga ? 

— Mo pas mo, oune so, non, r6ponne vi6 
papa la, que lapeinne; mo que mo de pitite : 
Catherine all6 qri dileau et pis wai, si li gain 
posson landans so goli. Ousav6, cot6 gnan- 
point chin, chate ca la chasse; ouwailila, 
li ca casse mange, kou houomme. So fr6 alle 
fait oune commichon, jouq la Lalv6e. 

— Grem6ci bongu6, y6 ga bon pitite. Mo t6 
ca fica, la Trou angui, la-bas, qu6 mo beau-fi, 
nous pas pouve d'acc6; tout le jou, c6te train. 
Ou sav6, a pas toute danbois qui rhai agouti; 
mo prend §a de pitite y6 la, nous vini ret6 
b6 rici. Au moins, nous zore frai ici la. 

— Ou c'alle wai pitit n6gresse la, coument li 
joli, coument li gailla. Toute mo lapeinne, a 
di wai, li loin di so s6, Frangoese. 

— Ou pas gain moceau tabac bailie mo ? li 
gain, de jou, mo pas limein mo pipe. 

Atipa bailie li moceau tabac. Catherine vini 
qu6 oune patagaye, la so goligo. Calbet la t6 
plein qu6 pou di pou; y6 soti vite, pou alle 
kiouqu6 chin. L6 j6 derho. 

— Pas coute papa la, tende, dit Couille; 
a li qui mauve. So beau-fi la, mo connaite li; 
<?a oune bon negue; ca mo synonnyme; ca 
n^gue maite Adrien. A code qui fait beif 
zanmi que chicot. Faut pas to craili bin, la la, 

ditout. Si li t6 bin, li te pou ca guiose jouq 
tabac. 

— A kou 16 li ca pal6 to, coument so pitite 
joli, coument y6 bon; chouette pas dit, so 
pitite, a pi joli pitit zoseau ? To wai negresse la, 
coument li vilain, coument so pied plein qu6 
chique. £a oune kiou bale cendne. 

— Mo tend6 beau-fi la, t6 ca pale di y6 
zaffai, mois pass6. Mo pouv6 assour6 to, atho 
la, li qu6papa la, y6 ca piment qu6 macaque. 

— Caouca tende, dit Atipa. L6 ou pas lan- 
dans oune case, ou pas sav6, cote so boukie ca 
tombe. Si beau-fi la te bon, kou to ca dit la, 
houomme la t6 pou ca less6, so bitachon, pou 
vini ici la. Et pis, pas fait mo ari, qu6 ga facon 
to ca pal6 la. Mo pas jain tend6 moune pale 
conga. Toute moune ca dit : synonyme, to pa, 
ga nomme sec to ca dit. 

Ye entr6, landans oune pitit gnanman gou- 
yave, qui plein que marie tambou. Dipis 
Couilte coumenc6 choul6 chin ye la, Babou- 
guio pend : coueye! coueye! 

— Tend6 li, dit Couille ; qui ga mo t6 dit to ? 

Ye tout le de couri, all6 fica landans chi- 
min vianne, ca anttendne. Oune coup, Couille 
guiocoti; lifait Atipa sine di vini. Kou Atipa 
wl6 mache conga, Couille fait li sine di r6t6. 

Chin la jappe tee ! y6 pas jain wai vianne li 
leve. Ye batte danbois la, toute la jounein, 
ye pas lev6, meinme oune acouchi. 

Babouguio Couille te ca vante la, a te oune 
mauve chin; dipis ye mette li, la danbois, li 
ca jappe, kou chin fou, sans senti vianne. 
A ca chin ye la, qui ga meinnein tigue la case. 
Mouche sareson pique ote chin la, li pas wle 
la chasse. L6 Atipa wai conca. 

— En nous la case, dit Atipa, que cole. Qui 
ca nous ca fait ici la; chin y6 la pas bon. Ma- 
gotin te reson ; li t6 dit, nous pou ke kioe en- 
gnin. Li te sav6 to chin ye la pas bon. 

— To c'appele mo; 16 mo wle vini, toca dit 
mo ret6, draite kou guiolofe la : si to vanc4> 
mo tird; si to alU, mo tird ; si to rdU 3 mo tird. 
Mo crai to fou? 

— Mo pas fait to sine pou ret6, reponne 
Couill6; mo fait to sine, poumach6 doucement; 
to pou ca comprendne, a pas mo faute. 

Lo ye ca soti, y6 trabesse gnanman marie 
tambou la, enco. Atipa wai oune pitit s6pent 
yanne, li kio6 li que oune baton. 

La chimin, oune petit n6gue cafait so sotte, 
li tomb6 la-sous Atipa; Atipa, qu6 so cole, bailie 
li oune calotte; so oueil wai dix chandelle. 

— A la-sous sepent que toute moune, (Jit 

Couille, pou jou6, to ca passe to colfe ath6. 

— Tant pis pou ye, reponne Atipa. Pitit 
sepent, qui wle vive, pou ca fica landans 
chimin. Si pitit n6gue la sou, mo pas boai 
qu6 li. 

Atipa te soaif, li coup6 oune yanne rouge, 
li boai so dileau; li soucouye, aussi, oune pied 
cougu6r6cou, li roumasse moceau grainne. 

— A pou to fait qui ca meinme, que §a 
grainne la, doumande Couille? 

— Compe, r6ponne Atipa, 16 ou gainfemme, 
a oune grainne ou ca beinsoin sou vent, a soai, 
16 ou c'alle couch6. 

Y6 prend chimin Cayenne, kou ye te pati, 
sans oune vianne la ye sac. Y6 separe la 
pont chainne. Atipa rentr6, couvri qu6 tique, 
que pou d'agouti ; li oblig6 frotte so co qu6 
citron. 



Digitized by LjOOQIC 



Digitized by VjOOQIC 



IX 



So mecr6di, a te jou di prix, la college. 
Atipa soti, pou all6 wai prix; li contr6 que 
Guelman. 

Guelman, a oune pitit n6gue, qui content fait 
travail femme, oune so : Flasqu6, coude, lave 
linge. A que negresse ou ca waili, pi souvent; 
a pas oune macoum6 pou qa, non ! Qui moune 
qui pas connaite li, Cayenne? 

— Me to, n6gue chfefrMa, dit Atipa, coteto 
c'all6 conga ? 

— Mo c'alle wai prix, r6ponne Guelman. 
Et tomeinme? 

— A la mo c'alle aussi, dit Atipa. Nous k6 
alle ensembme, alosse. 

Ye entr6 la college. Ye prend oune bon 
place, et pis y6 r6te gade prix, jouq li fini. 
L6 ye soti. 

— A ici la leglise te fica, longtemps, dit 
Atipa. Lenterement t6 ca soti la la, et pis y6 
t6 c'alle, qu6 cannon, entere moune la, jouq 
la pointe. 

— Jounein jodi ca college. Atho la, prix 
joli ; ou ca tend6 moceau quichose di bon ; 
m6, longtemps, quand mo t6 la chefre, discou 
ye la t6 teribe; y6toute teca flni conga : L6 to 
soti 16cole, n6gue prendto pelle. Toulezan, 
c6t6 la meinme chose. Crapaud pas 16 divaite 
pot6 lakio. 

— Mo wai oune di nous, gain galon ici la ; 
jou li mett6 so lounifome, chia ! a te grand 
zaffai ; jouq pr6fet soti, la-sous so galerie, pou 
gadeli. 

— Au moins, atho la, y6 ca lesse ou cho6si 
ou mekie. Ye pas beinsoin casse ki6, li gain 
assez, qui ca soti kou mo; a pelle la, oune so, 
yepouv6 prend. Si bitachon bandonnein, jou- 
nein jodi, a pas instrit nous trop instrit; a To 
la, qui ca foutant di nous oueil. 

— To wai, toute nachon qui pou ca mache 
galement que 6te y6 la, qui ca r6t6 deie, ye 
ca mache la-sous y6. 

— Si nous rete conca ; si nous pas roumin 
nous c6, y6 wa dit, a pouve meinme, nous pas 
pouve sav6 engnin; y6 wa mette nous di cot6. 

Place controu-maite, meinme, nous pou ca 
pouve gain, la chankie; y6 wa fait toute vini 
di France. 

— Li gain oune quichose qui manqu6, lan- 
dans college la ; a cot6 pou anpprendne man- 
gnin zouti; pou fait bon ovrie. En France 
gain ga; pou qui ga y6 pou cafait, ounele- 
cole conga, Cayenne ? Gnanpoint quichose qui 
ca fait to anpprendne travail vite, pass6 ga. 

— Gremeci bongu6, conseil ca okioup6 di 
lecole la, bon bon, atho la. Si nous te rete, la 
lanmain chefre y6 la toujou, nous t6 pou ca 
fait oune pas, divant nous; nous toute te ke 
vini, kou Nado ciboule conca ; ga qui te ca 
doumande, si la line France qu6 ga di Cayenne 
la, a meinme la. 

— Chefre y6 la pas mauve moune. Rhai 
chin, me, pas jain dit, y6 ca mange boute ci- 
galc. Y6pa, ye pou ca roumasse soumaqu6. 

— Me, landans y6 lecole gain zaffai bongu6 
trope. Pi grand quichose ye ca montre to, a 
pou 16 to mouri; mo crai, au contrai, pi beau- 
coup zaffai nous beinsoin save, a pou 16 nous 
ca vive. Qa qui anpprendne moceau quichose 
que ye, ga landans basse bireau y6 la, oune 
so, ye pouv6 gain place. 

— Ch6fre ye la ca montre bin, rouprendne 

Guelman. Qa y6 tete dou, ye pas anpprendne 
engnin, tant pis pou y6. Et pis, to wl6 ye 
I6v6 pitit moune, kou bete conga, sans rouli- 
geon ? Pou §a zaffai la pa, mo pas d'acc6 que 
to. 

— To beau dolo mo, rouprendne Atipa, 
oui, mo tete dou ; mo pas anpprendne engnin ; 
me, §a mo ca dit to la, a vrai. 

— Nous pas wle wai, beaucoup zaffai le- 
glise conca, la lecole. Est-ce la chankie, bou- 
geois ca fait catechisse? Lecole que rouli- 
geon §a de ; 16cole pas beinsoin gain palo 
bongue. Blangue qui la college, atho la, y6 ca 
fait la morale; y6 ca montre bonne con- 
douite ; a ga nous beinsoin. 

— Toute moune qui fait rouligeon y6 la, 
Conficious, Qa di chinois ; Mannou, Qa di coo- 
lie; Mazonmet, Qa di arabe, ye toute, a zaffai, 
pou ou condit bin, qu6 ou prochain, oune so, 
ye pal6. Ye pas pal6 di travail, ni di zaffai lit 
que 6crit. 

— Mo pas save meinme, pou qui ca jouq 
monpe ye la, aussi, ca fait 16cole. L6 ou vini, 
pou tire dilaite, ou pas vini, pou compte pitit 
veau. Ye vini, Cayenne, pou dit lanmesse, 
ye pas vini, pou fait lecole. Conseil te di- 
vaite empeche Qa. 



Digitized by VjOOQIC 



— 143 — 

— To wle moune jounein jodi crai, Zoseret6 
sol6 ; to wle ye crai Zonnasse rete, tois jou, en 
vie, landans vente oune ar6quin ; enc6 ye pou 
ca dit, pa qui b6, li soti ? Et pis, qui ga <?a 
zaffai mento ye la, wa fait pou nous 
jodla? 

— To crai a cat6chisse que lanmesse, qui 
k6 fait to vini bon chepenki6, bon mecanni- 
chin ? que <?a lecole la, nous c6 ca vini grand ; 
m6, nous lesprit ca rete pitit. 

— N6gresse y6 la, ga meinme la. Oti 
oune qui capabe kinb6 plime? Mass6 
pas pouve montr6 y6 ni fait pimentade, ni 
soin houomme que pitite; mass6 pas con- 
naite ga. 

— To ga pitit negue diahte ; qui ga to sav6 
di tout ga? Mo wai catechisse n6gue di long- 
temps ca dit : Qui est-ce qui vous a crii et 
vous conserve? 

— Pitit moune ye la t6 ca r6ponne : la 
D6dainne. Mamzelle Dedainne a te oune mi- 
latresse, qui te ca vend6 cons^ve coco qu6 
biscouit, la case mamzelle Tignin la. 

— L6 chefre ye la wai, pitit moune ca 
prend cat6chisse la pou jou6, ye change li. 
Ath6 la, y6 ca dit, landans : Qui est-ce qui vous 
a crii et mis au monde? 

— Ath6, et cantique qui te landans cate- 
chisse negue la ? me oune : 

Papa Adam, li grand pass6 toute moune, 
Papa Adarn, li fait pdchd, longtemps, 

Courage la compagnie, 
Jdsus-Christ ga nous bon maMre, 

Mirez li ca paraitre, 

Nous va pas co yanni. 

— Est-ce moune jounein jodi, ca chantega 
betise y6 la? Auill6 ye te fait ga mauve canti- 
que y6 la, ye t6 divaite pitot empech6 moune 
vende n6gue ici la. 

— Gad6 n6gue Mannan ye la ; ye gain 16- 
cole masso, dipis concombinan ; qui ga ye sav6, 
pass6 negue di ote quaki6, qui pas gain le- 
cole? engnin ditout; y6 ca chante lanmesse 
que latin, y6 pou ca comprendne latin la. 

t- Gade, au oontrai, tout ga criole qui 
all6, en France, qui rouvini f6, ici la, est-ce 
a monpe qui lev6 y6 ? 

— L6 to la tecole, ca pou lfecole, oune so. 
Dimanche, atho, si to wl6 all6, la I6glise, to 
libe di all6. 

— Quakie ye la pouv6 prend lesempe la- 
sous Mannan; ga qui ca doumande moune 

leglise y6 la, y6 n6gue pou ca jain sav6 en- 
gnin. 

— A kou ga moune qui ca voye y6 pitite, 
jouq en France, la 16cole monp6 que masso; 
ye crai lai di France, oune so, k6 instrit ye. 
Pou ga pitit moune ye la ca anpprendne, vaut 
mie y6 less6 ye Cayenne, pisse nous gain ga 
lecoleyela. 

— Lesse, lesse meinme, ga palo la, dit Guel- 
man; mo dit to, nous pou ca d'acco lasous. 

— Comp6, rouprendne Atipa, to ca moune 
monpe, si to pas prend ye pati, a qui moune 
qui wa prend li? Mo content moune, kou 
to conga ; moune qui cadefendne y6 drapeau. 

— A conga, to wai, mo contre qu6 Nein- 
anmoin, simainne passe; mo pasmett6dileau, 
la mo bouche, pou pale li zaffai vote ye la. 

— Si to te libe, to te ke vini doujenein qu6 
mo. Mo femme ca fait, oune bougnon milate, 
bonmantin la. 

— Mo pouv6 vini doujenein, reponne Guel- 
man; mo gain p6michon, pou jouq a de zho. 

— Heinbin! comp6, en nous, dit Atipa, 
qu6 pl6si ; nous ke doujenein, et pis, nous ke 
cause. 

— Nous pas di meinme opignon ; m6, nous 
pas zennemi pou ca. To wai, a ca quichose la, 

10 

moune pas pouve comprendne ici la, qui fait 
zaffai pou c'alle. Dipis ye gain palo que to, ye 
pou ca vote, meinme la que to. A pas sotte ga ? 
Divant fifine Gabrielle, ye contre qu6 Qua- 
kie phalanste. Pitit moune ca charade li; li 
cajoure, kou oune possed6. 

— Pitit moune ye la, dit Atipa, qu6 ari, ca 
toujou trouv6 moune, pou charade. Toute 
temps, a conga. 

— Pronmie mo connaite, ga Capote plomb. 
Oune jou, li pot6 plainte, jouq la gouvel- 
ment; ye doumande li, coument moune ca 
charade li? Li pas jain wle dit coument; 
blangue la mett6 li d6rho. 

— L6 li soti, laide di camp la meinme, sere 
so co, deie la finete, li rhel6 : capote plomb. 
Compel si pas te sodat, qui digade la, mi- 
late la te rentre, chavire gouvelment la. 

— Li te gain oune vie mouch6, qui t6 pou ca 
soti, sans so habit. Pitit moune te ca rh6le, 
6b6 li : aye! mouehe, ou lancette blesse mo. 

— Et Pite done? m6, ga la, pas te michant; 
provic li te salou6 gouvelment, tout le six 
ho di soai, 6b6 masso la, li te content. A pauv^ 
mamzelle Tignin qui te gain tracas que li. 
Qafemme la, wa gain paradis; li nouri moune 
faingnant tr6pe. 

— Qu6 zaffai migration la, oune jou, mo 
tende oune blangue ca pal 6 pal6, voy6 casse 
mad6. Mo ditli : mouche! ou bli6 Pite? 

— Pi michant la, a te Coucougnacou. Oune 
jou, li entre la college; a pas pitit brise li fait ; 
li te wl6 batte, jouq chefr6 ye la. 

— Joli tableau, oune moune aillo, oune 
milate Martinique, a t6 pi insolent la. 

— Rochebelle pa, li te face ; li te fou mo- 
ceau aussi, mo crai. So pi belle chant6 a t6 
ca la : 

Qui mo pied, mo ca gravi mo nom, 
Ridime! doc! 

L5.y6 rive divant Yannosse, me oune ote. 
Ca la, so langue te sale, kou ca di Joli ta- 
bleau. Kou pitit moune ye la ca rh6le : to 
bourne caba, a conca li ca joure. 

— Mo crai, dit Atipa, ca moune y6 la wai 
la poussougne, jodla. 

— Longtemps, pitit moune t6 gain ote 
jouet, pi beaucoup : Ye te ca fougit, di le- 
cole, pou alle la danbois, tout patout, mette 
trappe blouette que pitit louis, cass6 wara 
douce, wara Deloenne y6 la. 

— Qa wara ye la, quand ou tire ye de cale, 



y 



Digitized by VjOOQIC 



— 148 — 

oune so, gnanpoint engnin la-sous grainne 
la, enc6. Aussi, 16 ye te ca dit to, s6son wara, 
moune savanne ca gras la, compel lecole te 
ca vide. 

— La coffe Boute la, de jou conga, li plein 
qu6 pitit moune. To ca rinq tende : perman- 
tin, lombri derh6 ; ye ca joue loute landans 
dileau la. 

— Mo trouv6 blangue mal fe, di bouche 
coffe la; moune Cayenne pas gain, oune cote 
enc6, pou prend bain dileau douce. 

— Pitit moune y6 la, te ca mette crabe que 
lenke, la beinnikie, jou di lanmesse rainouit. 
A t6 zaffai qui drole tout ga. 

— Ye t6 c'alle larhaut fo, gliss6 la-sous la- 
peaupalmisse; y6tecajou6 bassingue, bare, 
z6pingue, boule, toupie, qu6 grand toupie 
mouche H6de ye la. 

— Et souffle la larie? Dipis sodat caanp- 
prendne oune la misique, la caserne, toute pitit 
n6gue ca souffle li en ville. Chef la misique 
la t6 wle mouri, mouri pas wle prend li, di 
wai li pas capabe joue, pronmie, oune mo- 
ceau la-sous la place. 

— Atho la, pitit moune ca joue; m6, pitit 
moceau. A charade moune, fimein, ye con- 
tent. Si ou flon ye nein, dilaite qu6 soti, 

y6 ca fimein. Y6 cigale longue, pass6y6 c6. 

— Ye pas pe Gigombia, ni loup garou enco. 
Sa banne qui t6 ca soti, a soai, pou calioe 
chin ye la, ou pou ca wai li enc6. 

— A kou kioe guiabe, ca jouet potigu6 pot6 
Cayenne la, tout ga ca tombe. C6t6 si joli, long- 
temps, 16 ye ca rhele : 

Kiod guiabe la, kiod, 

Li hio<b bongu&, 
Guiabe la, mouri done. 

Li hio6 bongud. 

— Li t6 gain, oune tas 6te bon zaffai, nous 
pou ca wai enc6. 

— Me, $a pitit chante, crobeau que rouna 
la, toute moune te ca chant6 li, Atho la, pitit 
moune pas meinme connaite li. 

Ounejou, compd crobeau, 

Plants la-sous bardeau, 

Li lovri, so d<b zelle, pou li chauffi so dos; 

Li U soti vdlo, 

Bo di Id-sous la place, 

Oune bi fronmage pdte grasse, 

Pou li kinbd so kid. 

CouU bon bon, tra la la, (bis) 

Coute bon bon, mo dolo la, 

Tra la la. 

— A fete roai, oune so, qui toujou belle. 
Mat cocanne que casse-cou, toujou meinme la. 
Si calongnin pas mang6 canna, joula, compe, 
y6 pas fait fete. 

— Oune temps, pou fete roai, li te ca gain 
bari divin, la grand savanne. Maite dileau ye 
la, pas te ca decolle di y6. 

Quand y6 riv6 la case, pou doujenein, Atipa 
so femme montre li, oune la feille; cete 
Rdveil. 

— A bailie y6 bailie mo li, dit femme la, 
que ari. Y6 dit mo, li gain landans, joli dis- 
cou, ye fait ote jou, la c6miki6. 

— Less6 mo qu6 to discou, reponne Atipa, 
qu6 c61e. Estce a la feille ga? Ye ca less6 zaflfai 
qui serte, moune beinsoin save, pou mette 
betise, oune so, landans. 

— Moune qui te ca roufise discou, pou tout 
$a qui pasblangue, a pou ye, jodla, milate ye 
la ca fait discou. A zaffai qui s6rie ga ? 

— Mo save bin, ye t6 pas pouv6 mette, 
la-sous la feille, jouq discou y6 fait, pou Fiac, 
lacemikie ; m6, li gain 5a y6 te divaite mette. 

— Jodi kou dimain, si to mouri, si mo 
mouri, to crai y6 k6 fait discou pou nous? 
Ouiwa ! anttendne ! pas pal6 mo, di §a la 
feille la. 

Madanme Atipa te fait, so bougnon milate 
la, qu6 oune poule, li t6 roti la veille. Dipis li 
kioui, y6 mette a tabe. 

Pendant ye ca doujenein, Atipa rouvini, la- 
sous palo qui drole, ye te soti pale ye la. 

— Nous t6 ea caus6, titalh6 la, dit Atipa, 
di jou6 pitit moune ye la; et zaffai qui face 
di grand moune, atho? Jounein jodi, blangue, 
milate, negue, monp6, toute ca fait la politi- 
que; ye pas gain ternps jou6; m6, enco mo- 
ceau la ? 

— Li te gain oune captainne, qui te mal 
que so coumandant; coumandant la mette li, 
au zaret. Jou li soti, y6 voye li coumande 
sodat, la lanmesse. Kou li riv6 la leglise, li 
wai souisse la, que so zepaulette gros grain, 
oune b6. 

— Helas ! rhele captainne la, me oune ote 
coumandant enco; mo gain malh6 que ye. Mo 
soti landans oune, pou mo tomb6 la-sous oune 
ote. 

— Oune jou, li t6 gain bal, la gouvelment; 
chef jadini6, di ladmistration la, te di bal. Bi- 
tancou niett6 so habit, li all6 aussi. Ye mette 
li derho. 

— A pas pitit caiman li fait, anvant li soti. 
Li te pas pouve comprendne, coument oune ja- 

dinie t6 pi gain droai, di r6te landans bal la, 
passe oune taillo. 

— Oune jou, la zilet royal, oune sodat 
sauve de tigue noai, qui te ca neye. So caporal 
mette li la-sous rappo, pou gain medaille. L6 
sodat la rive, divant so coumandant : 

— Coument, dit coumandant la, si cet6 
oune, oune so, enc6 ; me, to fronte sauve de. 
Mo pou ca propose to. 

— Oune mouch6 te ca roupare pont, crique 
fouille la; ga te oune blangue au bin oune 
catron, mo pas save; m6, li te jorne, kou safra 
conca. Oune jou, pou so travail, il all6 trouve 
oune gros commissai y6 la. 

— Mo crai ou gain mal kio, doumand6 com- 
missai la? 

— Et ou meinme, r6ponne blangue la, ou 
pas plein que chawawa? 

— Commissai la cole, li fait so planton 
mette blangue la, la lapote. 

— Oune jouge ye la, te pedi so place ici la. 
De di to coterie ye la, alle console li. 

— Qui ga ou wle fait, dit chef la, a bongue 
so volonte, faut ou resigne que bon kio. 

— Sactt nom de dieu, reponne blangue la, 
que cole, est -ce que le bon dieu donne de quoi d 
manger done ? 

— C'est fyal! reponne 6te la, que so gros 
voai, mon coll&gue a raison. 

— Oune negue te marie que oune negresse. 
Toute pitite femme la te ca bailie li, te $a mi- 
latresse. Oune jou, li alle conte, oune vie 
moune legiise, so chagrin. 

— Pi tit fl ye la, a to qui fait ye, reponne 
vie moune la; bongue ca bailie so pitite, ga 
coul6 li wle; to pas beinsoin gain la peinne, 
pou ga. 

— Oune foai, la tr&§6, mouche Latranchal 
doumand6 oune vi6 popi6tai, qui te gain oune 
mandat, qui m6kie li ca fait. 

— Pou foutant di tr6solie la, qui te ca em- 
bet6 li, mouche Doum6l6 reponne : mo ca 
manguiant. 

— Mo wa gain, pou de jou, si mo raconte 
to, toute face blangue t6 ca fait, 6tefoai. 

Pendant ye ca desse, oune chouval bongue 
vini pos6, la-sous ye tabe. 

— To wai, dit Guelman, pou joue, to pas 
content monpe, li vini cri6 vengeance pou to. 
Gade, coument li ca lev6 so patte, larhaut ciel. 

— Enwa, compel reponne Atipa, mo pou ca 
crainne ca. A pitit moune, oune so, y6 ca 
fait pe, qu6 ca b6te la, et pis que lenfe. Lenfe 
la, a landans li nous fica, la-sous la t6. 

Kou Atipa flni dit ca parole la, oune moune 
frappe la lap6te; cete Mayombe. 

— H6! n£gue leglise y6 la, dit Atipa; zote 
la line nouvelle. A z6te, oune so, mo ca wai 
jodla. 

— A bongu6, r6ponne Mayombe, qui ca fait 
nous contr6 que to conca. A pou nous con- 
veti to. 

— Chia! rouprendne Atipa; conveti mo f 
penga, pitot, a mo qui k6 conveti zote; que 
tombe z6te colonnie, ca tombe caba la. 

Pou ga pa, Atipa pou 5a ment6; 5a vrai. 
Qa negue qui t6 ca mette, ye grand habit, pou 
pote la croai, la procession ye la, pou c'all6 
enco. Ye comprendne y6 fait sotte, assez. 

Mayombe meinme, 16 li vini di Mannan, 
tout 16 jou, li te la leglise. F6ce negue 
mine d'o ye la charade li, li lesse commi- 
gnin, nette. 

— Pou qui ga, doumand6 Atipa, to pas vini 
pi bonnh6? to te wa doujenein que nous. Nous 
mang6 oune bougnon milate qui si chouite. 

— Mo pas t6 sav6, reponne Mayombe; ca 
wa pou oune ote foai. Mo vini prend to, pou 
nous alle fait oune tou, apr6 midi la. 

— Toute meinme, dit Atipa, to k6 prend 
quichose qu6 nous; apr6, nous wa soti. 

— Mo fache, Guelman pas pouve vini qu6 
nous; faut li rentre, a de zh6, la so travail. 

Ye prend oune pitit ve colonnial ensembme. 
De zh6 te ca proche, Guelman dit ye bonjou, 
et pis li pati. 

Mayombe, ga oune negue Mannan ; ga foulah. 
A meinme fagon moune, kou Guelman ye la. 
Chaque foai, Atipa contr6 qu6 li, ye ca fait 
lagute, que zaffai I6glise y6 la; me, ye content 
ye compangnin, toute meinme. 

Atipa offH li oune cigale; ye tout le de li- 
mein y6 cigale, et pis ye soti, pi tit moceau 
apr6 Guelman. 

Kou ye soti, conga, ye wai Baillayti, qu6so 
pangnin, ca vend6 mantouni. Deieli, ouneote 
negresse te ca vini, qu6 oune baguia che- 
vrette. 

L6 femme ye la riv6, la-sous pitit pont 
larie voltai la, cote ye ca jit6 az6 la, ne- 
gresse la, sans pas di so faute, pousse Bail- 
laya, landans saloprie di oune azo. 

Oune train leve : To chaurau meinreinme; 

li dit, diti, coumence tombe. Mayombe wl6 
ret6 coute. 

— Pas coute negresse y6 la non, dit Atipa; 
en nous pronmeinnein , nous pronmeinnein. 
Qa coumenc6 Baillaya coumence la, li gain 
pou jouq dimain; 16 li contr6 bouche que to, 
li pou ca flni. 

— Si Bosobio t6 la, li t6 pou kecomprendne, 
oune mot, di argot negresse degrad y6 la. A 
conca ye ca pale, pou pas dit : to chaud meinme. 

— Foce ye ca jite az6, la la; que grand ma- 
ree, coco sodat ca vini, jouq la pont la. 

Divant leglise, ye wai Octave ca fait so 
zesse, la-sous oune Qhouval. Kou li dit : Coco, 
fait ye wai, conca, chouval la pati, Octave 
roumasse so vianne. 

L6 y6 pass6, la grand savanne, y6 wai 
Tibile, tout col6, ca soli lhopital. 

— Qui §a qui fait to, doumand6 Atipa? 

— Mo contra!6, r6ponne Tibile. A la masso 
mo soti, pou mo pitit negresse la. 

— Ye penc6 soti, la coqui, y6 wl6 mari6. Si 
cete qu6 oune jonne n6gue enco, passe; m6, 
que oune vi6 matoufala ; li semble guiabe la 
boaite; so doaite, ou wa dit a dica. Tout le 
soai, li la mo larie la, dei6 pitit negresse la. 
Mo alle trouve masso, pou Marie-Rose. 

— Tigue vie, so zongue pas vi6, dit Atipa. 
Veille matoufala la, compe. Toute joue ca 
joue; me, cass6 pitit bois, la zore macaque, ca 
pas joue. Faut pas to jain biie, a la soucou y6 
ca kio6 pian. 

— Mass6 la dit mo, continoin Tibile, faut 
marte li; mo pa, mo pas wle. Mo fait li, pou 
la reponse : chaque foai, li wa pal6 ou di ga, 
masso, rose li, rose so tete. 

— A conca temps di louvoai, dit Atipa, ga 
qui pas pouve marie y6 co, masso le wl6 ye 
trouv6 houomme, pou mari6 pitit fl louvoai. 

La larie Malouette, divant Chateaunef, ye 
wai de grand pitit milatresse, ca cause; oune 
te ca racont6 oune train, li t6 gain la veille, 
qu6 so compe. 

— Coument to ca comprendne ga, dit mila- 
tresse la? Li fronte lesse riio, pou alle mari6. 
Li dit, diti, mo pas gain edication. Est-re mo 
pas vaut li? Li ga milate, mo ga milatresse. 
Enco, so chive crepi, dou, passe mo pa. 

— To tend6, dit Atipa? a conga milatresse 
ye la gain preintenchon. D'abo y6 lapeau 
rouge caba, gnanpoint engnin enco. A lapeau 
que chive qui ga toute, pou ca moune ye la. 
A ca, oune so, ye ca anpprendne la masso. 

— A pas masso, ca montr6 ye ca, rouprendne 

Mayombe; a ye preintenchon qui c'all6 conga. 
Mo qui gain, chive cape la, est-ce mo peye 
doujenein, pou ye roucouwai mo milate? Et 
pis, qui ga ga t6 wa avanc6 mo; est-ce milate 
qu6 negue pas meinme la? 

— Jouq negresse ca fait ga bete la, aussi, 
continoin Atipa; li gain ga qui millo prend 
blangue, passe ye marie qu6 nous. Qa pas 
trisse non? Et zote pas wle conseil change 
lecole ye la? 

— Meinme, passe blangue mett6 madanme 
y6 la, la college, que pitit gnongnon moune, 
ye te divaite, fait oune lecole que ye, pou pitit 
negresse. 

— Pitit negresse divaite la lanmain moune 
qui content y6, qui pou ca trouv6 ye lapeau 
trop noai, ni ye chive trop dou, pou coeffe. L6 
la, y6 wa gasse qualite di y6 houomme, ote 
cote, qui landans lapeau qu6 chive. 

— Pou lecole, conseil ye labon; y6 gain, 
pou fait lecole madanme, mo ca pal6 to la. 
Gade 16sanmen ye fait la, toute rnoune pas 
wai, mamzelle ye la pi f6, passe mass6? 

L6 milatresse la pale, tee! 

— Mo che, reponne so zanmi la, to pou ca 
pot6 chapeau, to pas gain soumaque, to pou ca 
marie; ga la haute istocratie milate y6 la wl£, 

atho la. Jounein jodi, a qu6 soumaqu6, ou ca 
trouv6 houomme; a que soumaque,ou ca gain 
femme. Gade wai, si Jocko pas trouve. 

Apre ca parole la, de pitit milatresse ye la 
pati, et pis y6 prend chante ga chante la : 

Jocko mariib, 

Ca pas poujoud, 

Qui soumaqud, Jocko trouvd femme; 

Capaspou jou6. Id-sous mo nanme, 

Jocko marii, 

Li wa divocd. 

Atipa que Mayombe continoin y6 chimin; 
y6 monte, pitit larie Franklin la. Quand ye 
rive, divant Bremon, ye contre que Jacques, 
qui soti fait oune quat6ze que so femme. 

— To cole meinme, Atipa dit li? 

— Coument to pas wle mo c61e, reponne 
Jacques; y6 toute temps, la leglise, ca raconte 
monpe, ga qui ca passe la ou case. L6 ou 
rentr6 di travail, mange pas kioui, linge pas 
coumand6; to wl6 mo content? To wai,bonjou 
tend6; mo c'all6, mo trop c61e. 

— To wai, dit Atipa, a ga zaffai rouligeon, 
mo te ca pale Guelman, bonmantin la. Pass6 
misou pas honnete. Li gain femme qui ca 

r6t6, toute la jounein ? la leglise ; to wle nous 
acepte ?a? Si mo fernme t6 ca fait, ga malho la, 
mo te wa mang6 so fressou, qu6 oune grainne 
dissel. 

~ Femme ye la, r6ponne Mayombe, pas 
beinsoin pass6, toute y6 temps, la I6glise. 
Oune foai, lanmesse fini, qui ?a qui ca em- 
pech6, y6 all6 fait y6 travail? 

— M6, mo che, rouprendne Atipa, monp6 
ye la, pou ca contente di lanmesse, oune so; 
y6 c'appele femme y6 la, toute la jounein la 
I6glise. L6 <ja pas, pou prech6, ca pou la prie; 
16 ?a pas, pou confesse, ca pou nevainne. Jodla, 
a jou di femme; dimain, a jou di houomme; 
capou ca fini. 

— A tout ca zaffai ye la, qui ca mett6 lidee 
piaye, la tete negue. Ye ca dit y6, prie ca fait 
toute quichose; coument to pas wle y6 crai, 
rague pouve fait aussi ? 

— Vi6 femme ye la, vie peche I6sse y6 la, 
ye crai, si ye pas alle commignin, moune pou 
ca consid6re y6. Y6 pas save, beaucoup c'alle 
lanmesse, pou pouv6 trompe moune pi bin. 

— Atho la, enc6, passe ; me, longtemps mo- 
ceau la, to t6 ca wai negresse, qui tout jonne, 
que jipe blanc, que grand scapilai, landans 
rang la procession. 

Ye entre, la pitit larie lenfe la. Lalouette fe 
blanc te gain train, que oune massogan. Chou- 
bam te wl6 prend pati sodat la, Lalouette ha- 
bille y6 tout le de, et di vrai vrai. Mo manman 
late! faut ou te tende li. Sodat la so oueil te 
si chaud, jouq li pas save, qui chimin pou li 
prend, pou li all6. 

Apr6 ?a, ye prend larie di p6. Ye wai oune 
coolie, cole, ca voy6 so bras, ca pale qu6 oune 
milate. 

Li gain la botte si souvent, atho la; tout le 
jou,blanguecabrigaqu6 milate, la larie. Si ye 
te os6, jouq la conseil, meinme, y6 16 wa briga. 

— Qa la botte, dit Mayomb6 en nous wai, 

— Oui mouchd, coolie la te ca dit, nous pr&U^ 
ga la blangue la, nous soumaqud; mi, navi ca 
pati, nous pas pouvi gain li. Nous dd, gain sou- 
maque, c6U li. Tout U jou, Id nous vini, li ca 
dit, gnanpoint. 

— Ca la meinme, mouchd, so grand magasin 
la } ga di nous; ga qud nous soumaqud, li lovri li m 

— To wai travail, dit Atipa? A ga zaffai la, 
mo t6 ca conte, mo compe Dorilas, 6te jou la. 
Moune ye la entiche deie coolie; ye ca mette 
y6 c6, la pou l'bois, la mise, conca. 

— Gad6 qu6 oueil, coolie ye la ke pot6, toute 
soumaque, di ici la, la y6 peye. A pas pou pitit 

soumaque, ga la ca fait brise conga. Et enco, 
si li alle trouve blangue, magasin la ke fron- 
mein toute souite. 

— Janmains! dit Mayomb6, etonnein, pas 
dit conca non ? et mo qui t6 crai ga briga. 

— A grem6ci vent di no, qui fait nous wai 
gogo poule. Si nous pas t6 vini, b6 rici, mo 
pas t6 oa sav6, toute ga zaffai la. 

Y6 file, bo di d6grad, pou wai si g61ette mine 
d'd rive; li pas t6 gain. 

La boute quie la, ye wai oune pecho, qui te 
soti prend de vieille, la so palanque; de jonne 
vieille qui te gras, kou dila. 

Oune golette beif que oune navi, te ca de- 
chage. Negue jounein t6 en masse, la d6- 
grad. 

Oune diye, gain train, que oune matelot; si 
gendanme pas te vini vite, ca decide n6gue la 
te decide la, a lhopital ye te ke meinnein ma- 
telot la. 

Gendanme la erase so proce-vebal vie. A pas 
que y6 meinme! Li doumande commis, qui ca 
ecrit caisse ye la : a qui navi ga? 

— C'est mon navire, r6ponne commis la. 

— To tend6, dit Atipa? commis y6 ca voye, 
la d6grad, ecrit caisse, ca dit, navi a di ye. Ye 
mill6 passe nous, compe. 

— Oune jou, temps di Isope, oune captainne 
te manqu6 rougouwai saloprie conga, la de- 
grad la. 

— Mo pas sav6, qui ca li doumande oune 
neguejounein; n6gue lapastende. Capitainne 
la couri la-sous li, pou bailie li oune coup 
l'pied. N6gue la caill6. 

— Isope, qui te pi loin la-bas, rive toute soui- 
te; li meinnein neguela, di van t captainne la. 

— Captainne, dit Isope, ou wai oune 
houomme ca fait so travail; li pas di ou en- 
gnin; ou ca couri, la-sous li, pou bailie li 
coup l'pied. Est-ce li ca chin? 

— Heinbin! me li, mo meinnein bailie ou; 
si ou ga houomme, touche li nous wai. 

— L6 captainne la gad6 Isope, li vini blanc, 
kou to chimise; li descendne, tout doucement, 
la so chaloupe, fait y6 meinnein li a bo. 

— A pas pitit la conm6die, n6gue jounein 
y6 la fait, jou la, que <?a zaflfai la. 

Apr6 zaffai matelot la, ye pati, pou rou- 
monte en ville. Ye pas t6 gain pitit pied man- 
gue, divant ladouanne la, meinme, quand, 
oune coup, ye tend6 : m6 beif . 

L6 y6 vir6 gade, y6 wai beif la ca vini 
draite, la-sous Atipa. Li rinq gain temps mette 
so c6, deie pied mangue la, pou penga beif 

la. Pendant ga temps la, Mayombe bour6, la 
ladouanne. 

— Comp6, dit Atipa, 16 beif la passe, lo wai 
coument mo manqu6 belle? sans pitit pied 
mangue la, mo zaffai t6 clai. 

— Et mo pas te ke ca pronmie non ? Vie ma- 
danme Guiori, te ca fica, 6b6 lhopital la, a 
pas beif qui kio6 li conga, la larie? 

— A beif potigue ca la; ye pas michant 
beaucoup. Si c6le beif Lorinoque, li te pou ca 
pass6 conca; li t6 ke r6te, 6b6 pied mangue 
la, anttendne mo. 

— Quand vape Lorinoco la, te ca vini 
Cayenne, a 16 la ye te ca chant6, ga chante 
la : 

Peinne, tourment, chagrin beaucoup, 
Lorinoco qui g&U zaffai la. 

L6 ye roumonte, b6 di savanne, li te pitit 
vrivrisoucou, caba. 

La grand larie, ye wai oune mouch6, 
qui te assis ca cause, divant lapote oune raam- 
zelle. 

— L6 z6te wa p6di zote milate la, dit mou- 
che la, que vant6, zote wa pedi beaucoup 
meinme. Y<5 pas pouve fait engnin, Cayenne, 

sans li. A pou ga, faut li entre, la toute la 
chamme, la toute conseil ye la. 

— Dissel ca vante so c6, dit Mayombe, que 
ari. 

— Li bin fe, reponne Atipa; si li pas vante 
so co, qui moune, qui wa pale di li? 

Li t6 soucou ; m6, y6 rouconnaite mouche la, 
toute meinme; 16 ou connaite moune la jou, 
est-ce ou beinsoin flambeau, a soai, pou cl6re li? 

Bo di tanmarin, ye wai banne pitit moune 
ca joue; ye ret6 gad 6 moceau. 

Pitit moune y6 la jou6 : pigeon, vol; mai- 
pouri, vol; tococo, mache. 

Y6 jou6, la foutrou; divinein de frit : 

Li gain oune frit, bongu6 mette la-sous 
la te, 16 li mi, li mi; quand li verte, li verte. 

Yejou6 aussi : 

Kou nous bailld coton, 

Kou nous bailli maclibo. 

Houow! bd! 

Ye joue ga la, enc6 : 

Dindd, dindd, dindi, 

Labakioul pou reintd, 

Dindd. 

Me, ga pitit moune ye la, le pi content, a 
ga jou6 la : 

J'ai des pommes a vendre, 

Riche, riche, blanche. 
La couleur n'est pas ici, 
Termini mamzelle Anna. 

Pendant y6 ca gade, pitit moune ye la. 

— To wai, ici la, dit Atipa, li te gain de 
grand pied tanmarin. A t6 beaute di Cayenne, 
kou palmisse, la grand savanne y6 la. L6 sole 
chaud, gnanpoint cote qui te pi chouite, passe 
enbas ye. 

— Blangue coup6 ye, sous pretesse ye te ca 
empech6, raoune grand larie, wai larhaut fo. 

— Pisse a conga, gnanpoint reson, pou pas 
cass6, aussi, case qui ca empeche, moune ote 
larie ye la, wai larhaut fo. 

— A conga ye coupe, enc6, belle pied zan- 
manne lintendance ye la. 

— Qu6 conseil cl6b6t6 ye la, titalho, to ke 
tend6, palmisse y6 la, ca geinnein, aussi, faut 
coupe ye. Siga riv6, mo wa rougrette palmisse 
derorola; mo pascrai, li gain de conga, la- 
sous late. 

— Pied bois ye la te vie, passe toute moune 

Cayenne; ye t6 draite, kou nous fanmi conga. 
Mo pas content wai coupe pied bois conga. 

— La grand savanne, y6 tire tanmarin; 
pitit moune t6 ca malade trope, que ye; 
cete vrai. Y6 mett6 palmisse, qui pi joli, li bon. 
M6, mekie pitit moune t6 ca fait, que grainne 
zanmanne, pas mauv6; y6 pou ca bailie dys- 
sentrie. 

— Ye gain maladie coup6 tr6pe, Ja peye la. 

— A pas conga, 16 p6pote vini, ye coupe, la 
Montangne d'agent, toute cafe Boudau ye la? 

— A pas conga, la zilet royal, ye coupe toute 
bois. Apr6, 16 sole dit, me mo, ye pas roucou- 
menc6 plants 6te? 

L6 y6 fini gade jou6 ye la, tee ! y6 alle la la- 
rie Rich6lie; la, ye wai Laparole ca joure 
qu6 oune femme. Ou pou ca doumand6, oti 
wangue la-sous platine. 

L6 ye flni coute discou Laparole la, y6 des- 
cendne larie college, b6 di case Tibile. Ye wai 
oune 6te banne pitit moune ga joue; ye r6t6 
gade enco. Pitit moune ye la te ca chante : 

Marie rose ho ! waye li dou, (bis) 
Marie rose coupd zacassia, 
Kia Kia, 
Li dou, li dou. 

— Mo parie, dit Mayomb6, a pou zaffai 
pitit negresse Tibile la, y6 ca chante ga chante 
la, divant so lap6te. 

— Orho, fre! r6ponne Atipa; mo save ga 
oune vie chante; me, pitit negue, atho la, si 
content charade moune, pitete a pou ga vrai. 

6b6 pitit moune y6 la, oune n6gue qu6 oune 
milate t6 ca caus6 fo, kou moune qui cote; ye 
proche coute. 

— Pou qui moune, li ca prend mo done, dit 
milate la? blangue divaite pote c6don, la pro- 
cession, en meinme temps qu6 nous; y6 pas 
plisse qui nous; y6 pou ca pi ridikioule qui 
nous. 

— A conga, reponne negue la, ye pas te wl6 
pitit fl ye la, alle la procession, qu6 ceintou 
rouge. Qa ceintou la r6piblique, y6 pas wl6 li. 
Bintot, nous pou k6 gain droai, habill6 nous 
pitite, kou nouswle. 

— To wai, dit Atipa, a zaffai qui rive pou 
la procession di 6te jou la; mo te tend6 moune 
pal6 di $a caba. N6gue la r6son; so pitite pas 
la masso, li gain droai di habill6 li, kou K 
wl6. 

— A pas que to aussi, rouprendne Mayomb6 ; 
d'ab6 a monpe caba, y6 divaite gain t6; pou 
costime pitit fl, la procession, ga 16de mass6, 

pou souive; a ye pou dirigelga. Etpis, to save, 
pou <ja zaffai y6 la, nous pou ca jain d'acco. 

— Bin pi, si mo t6 gain oune ga<?on, mo te 
wa voy6 li, en France, fait monpe. 

— Qui ?a to dit, rhele Atipa? monp6 negue 
meinne! towai, fica tranquille. Oti?a to jain 
wai qui rouvini monp6? y6 toute ca mouri, 
la 6te peye. Qa m6ki6 la, pas faite pou negue, 
tend6. 

— Gad6 mass6 negresse, qui te vini ici la, 
ye pas fait oune mois, Cayenne. F6ce pitit 
moune charade y6, y6 oblige rouvoy6 y6 all6. 

— To crai ye ca prend negue, mett6 landans 
<ja moune ye la, pou pas fait engnin? y6ca 
fait to travail, et a conca meinme. D'abo to ga 
n&gue caba, faut pas to crai ye wa prend to, 
fait grand quichose landans. Jou oune monpe 
negue, wa vini pr6fet ici la, penc6 proche. 

— Li gain ga qui te all6 fait mass6 caba ; 
y6 16 crai congr^gachon te ke nouri y6 conca, 
sans fait engnin. Ye voye y6, mange ye lamo- 
rie, Cayenne, tout tranquillement. Gade si y6 
collegue ye la, ca okioup6 di y6? 

La larie nationnale, y6 contr6 que nego- 
ciant bouteille, qui t6 ca fait oune caiman, que 
de grand pilit negue. Pitit negue ye la t6 ca 
pale, di oune quichose qui sembl6 zhareng. Li 

tende; li dit a li yt wl6 charade. Pitit negue 
y6 la voy6 li pronmeinnein. 

Apr6 zaffai di negotiant bouteille la, ye 
alle la massigonde. Y6 wai Radanme ca con- 
soult6 oune coterie Mayombe ye la, la-sous so 
position. 

— Bongu6 wa ide to, reponne bonhomme la ; 
mo ke prie pou to. Mo boai passe to, mo fi. 

— C'est vrai, dit oune di so voesin, qui te ca 
pass6. C'est clair comme Veau de roche. 

Radanme t6 ca coute, abo, que lai di oune 
moune ca prend b6nedition. 

Apre ca, y6 rouvini, encoin Beville. 

Trajan te ca joue zogue, landans oune fioto, 
la B6ville la ; z6gue Trajan ye la, ga pronmie. 

Ye r6te coute moceau; li te ta caba, 
Mayomb6 dit li bonsoai, et pis y6 separe. 

Vendr6di, Atipa rougouwai visite, di Jean- 
Gailla; lit6 in ho. 

— Mo anpprendne to Cayenne, dit Jean- 
Gailla, mo vini wai to. To ga oune nfegue qui 
connaite toute zaffai di peye la, cont6 mo ye 
moceau done? Mo content cause que to. 

— Volonkie,compe ! r6ponne Atipa. En nous 
pronmeinnein, la-sous crique, bo di potat 
chainne; pendant nous ca pronmeinnein la, 
nous wa caus6. 

Y6 soti; ye prend chimin la-sous crique. 

Jean-Gailla ga oune negue Karoabo; a peye 
Wacapou, ca arada. So nom di vrai, ca Jean. 
Li si lesse, dipis li pitit, so pitit compangnin 
te c'appete li : Jean-Gailla. Li gad6 nom di 
jou6 la. 

— To wai, dit Atipa, zaffai peye la, li beau- 



Digitized by VjOOQIC 



— 174 — 

coup meinme. Pou raconte to toute, jouq 
dimain, atho conga, mo penco flni. 

— Moceau lamorie millo, pass6 cassave sec, 
reponne Jean-Gailla ; raconte mo moceau 
toujou. 

— Li gain oune tas blangue, coumenc6 
Atipa, qui pas connaite ni nous, ni Cayenne ; 
ye wle pale di nous, ye wl6 sav6, zaffai di 
peye la, pass6 ga ye lombri entere landans. 
Aussi, pi beaucoup, a mento, a zaffai qui pas 
vrai, oune so, ye ca 6crit. 

— Gouveno t6 voy6 oune, annein passe, la 
t6ritoai conteste ; ga la, faut tir6 li, li pal6 bin 
di nous peye, en France. L6 li dit, li te 
malade, a Kourou qui gueri li, pessonne pas 
wl6 crai ; oune Kourou, cote blangue mouri si 
beaucoup, 6tefoai. 

— Qa qui alle, la danbois, qu6 Apatou la, 
a pas soumaqu6 li d6pens6 poubon ki6 ? Ca li 
dit, mouche Louprie pal6 di ga caba. Auill6 
li roumonte qu6 moune, fait tablissement, 
li alle fait ye kioe li, la ote peye. Est-ce oune 
moune pouve connaite toute la te? E§t-ce 
a voyage qui seri6 ga? 

— Tout ca zaflFai li ecrit di place, a mouche 
Laboudette qui raconte li toute, la Maronni. 
Ye bailie li lacroai, ye bailie li soumaqu6. 

Pauve Apatou pa, ga negue, a oune fisi, oune 
so, y6 bailie li. To crai Apatou t6 pouv6 con- 
tent di ga ? 

— Oune rang, c'appei6 cassave, racine. Pou 
6te, a blangue, oune so, qui gain case que 
fanmi. Pou nous pa, nous ca rete la danbois, 
la grand savanne, en bas palmisse. 

— Mo connaite oune, qui fait toute oune lhis- 
toai di peye la. Lipastejainsoti, disobireau, 
Cayenne; ca la te wl6 lacroai aussi. Li gain 
si tant, qui wle rouban rouge la, sans fait 
engnin. Y6 bailie li lacroai, toute meinme; 
a blangue caba. 

— Li te ca flatt6 ladmistration, oune so. Li 
dit : Blangue ca faitmilate qu6 negue lhonn6, 
quand li ca prend ye la bireau, 16 li ca bailie 
ye place. 

— Est-ce a oune Ihonno ga ? A nous droai 
di gain place, draite kou blangue ; a lesprit 
di tete qui ca coumande. Ou wle rouban? 
gasse li, di oune bon fagon; ou pas divaite 
rnonte, la-sous dos 6te, pou gain li. Ye 
reponne li conca : 

— Mouche, negue que milate pas prend, ca 
ou dit la, pou oune insoulte non; ye save li 
gain beaucoup, bin qui ye pas gens di could, 
Padmistration pas jain honnore ye. 

— Li te pe so femme, kou guiabe pe dileau 
beinni. Oune jou, oune di so employe, fait ca 
pitit chante la, pou li : 

MOUCH6 B^CRON 

La-sous lai, Pitit hocomme habill£ en gris. 



Li U gain, d Cayenne, 

Oune vid pitit mouch£ y 

Tout ridi, 

So femme, ga so captainne, 

Li pas pouv£ trounein, ni vird, 

Maehd, nipali, 

Toussd, ni crachd, 

Si madanme pas savd. 

Mouchi B6cron, {bis) 

Doumandi pimichon . 

— Oune 6te fait oune live, la-sous zaffai 
Chinbo ye la ; a oune calou li brasse. Li c'appete 
chiri-chiri, chiri-chdri. A zimage li oblige 
mette, landans live la, pou moune t6 pouve lit 
li. L6 Criquet wai so potr6 landans, li meinme 
pfe. 

— Ca mouche la te ca gasse toute palo li 
pouve contr6, pou foutant di n6gue; li appele 

y6, toute fagon : face mamite, Ute crdpie, tosse 
d'ibenne: 

— L6 li ca fait matelot blangue qu6 mate- 
lot n6gue briga, la so bo, a matelot blangue 
ye la, qui toujou pi fd. 

— C6t6 li wai nfegue, li te ca charade 
ye. Oune jou, li te gain madanme mila- 
tresse, la gouvelment; li dit so zanmiyela : 
temps la somme ; z6te pou ca wai, coument la 
salle la somme? est-ce a moune qui gain les- 
prit ca pal6 conga? 

— La-sous late la, gain beaucoup moune 
conga; y6 wl6 pal6 rinq di zaffai ye pas sav6. 
Ou wl6 fait lhistoai di oune peye, qui ou pas 
connaite; 16 ou wai ou pas pouve dit engnin 
di peye la, hipp! ou ca monte la-sous negue. 
A pas less6 gui61e tambou, pou batte la so 
gogo ga? Et pou dit qui ca bongue? pou dit 
negue y6 lapeau noai. Est-ce li gain moune 
qui ca ignore ga? 

— A kou, en France, qui ga qui ga ye ca 
fait, si ye pas mette oune n^gue landans, 
zaffai la pas chouite; faut toujou oune n6gue 
sevi bouffon landans. A zaffai qui s6rie ga? 

— Si nous t6 ca charade massogan y6 la 
conga, y6 16 wa content? ye te wa dit, nous pas 
bon. Ye crai, nous pas save foutant di moune, 

12 

aussi? chia! Si nous te wl6 ckarad6 y6, ye te 
pou ca gain bouche pou pale. 

— Toute meki6 blangue fait, negue fait li, 
aussi. N6gue ecrit, fait la conmedie, jouq ye 
leve statoue pou yd, en France. Sodat qui ga 
sodat, blangue ca gade, kou pronmie m6kie, 
negue fait li; negue vini g6n6ral, la peye 
blangue, la peye hegue, tout patout; heinbin ! 
qui ga moune ye la wle enc6? 

— Li gain oune 6te, qui vini ici la; li rete 
quinze jou. Qa oune place, oune so, li wai ? 
la Maronni. Si to tende li ca pal6, en 
France, coument couleve ca vale pitit negue, 
tout envie; si to fait ye lit to, live li ecrit, 
compel to wa pe soti, meinmelalarie Cayenne. 

— Mo save ye kio6 oune tigue, obo lageole; 
me, tigue la pas te jain d6vore pessonne. Qui 
moune tigue jain mange landans peye la? 
Sepentqui §a s6pent, ou ca rete d6, tois an, 
sans tende pale, di oune moune sepent pique. 

— Li gain medecin qui fait jouq rapp6t, 
bailie minisse, pou dit nous peye a pripri, 
oune so ; pou y6, ga la maricage nous ca flea, ca 
la pripri nous ca vive, kou crapaud conga. To 
pou ca wl6 vrai ; heinbin ! ga qui fait rapp6t 
la, ye pas jain vini Cayenne. 

— Adipiszaffai redivisse la lev6, ou ca tende 

tripotage,enco, l&-souspeyela. Palo beaucoup, 
machoai gonfle ; live la mel6. 

— To save, comp6, 16 gros bois tomb6, chakin 
ca coupe ye branche. Mo pouv6 assoure to, 
faut oune negue qui f6, pou chavire tout ga 
pal6 ye la, pou peye la pouve I6ve. Nous wa 
songe so nom, jouq nous mouri, kou ga di 
Laussat, Lallouette, Paul Dounez. 

— Me, ga qui te ca vende n6gue ici la, 
otefoai; ga qui te ca voy6 kinbepauve malhor6 
ye la, jouq la danbois, cot6 ye te c'alle gasse 
ye roupos; ga qui chage di fait peye la vanc6, 
ye ca lesse li kioule deie; ga ye la, nous pas 
wle tende ye nom. 

— Qa moune y6 la divaite alle, meinme, 
lesse nous. Camza tric616 y6 la pati, pou 6te 
peye, caba, 6te ye la gain pou souive y6. 

— To tend6 pale di Napoleron qui t6 g6- 
neral, otefoai, en France la? 

— Oui, reponne Jean-Gailla; nous t6 ca fait 
so fete, quinze aout, anvant proussien kinb6 
li, la laguie S6dan la. Mo wai so potr6, en 
general. 

— A pas ca la, rouprendne Atipa; ca la, a 
pitit Napoleron la; li pas t6 jain g6n6ral. Li t6 
ca pot6 habit general, conga, pou flatte sodat. 
Qa mo ca pale to la, a te grand la. Li te ma- 

rie que oune moune Martinique. Li cass6 
pronmte lib&e, 6tefoai la, pou negue t6 
ret6 travaille, batis canne so beau-p6. 

— Aussi, jou ye mette statoue, pou so 
femme, la Martinique, oune negue frotte caca 
U-sous. A ga, oune so, li te pouve fait. Y6 con- 
damnein n6gue la, tois mois. 

— Heinbin! nous meinme, si ye gain malho 
fait quichose ici la, pou moune qui fait peye 
la di mal, quand meinnie ga la boue, nous wa 
frotte la-sous. 

— A qui ga, doumand6 Jean-Gailla, a redi- 
visse to t6 ca pale, titalh6 la ? 

— Orho, comp6 ! r6ponne Atipa, mo meinme 
pas connaite ye. Z6r6 encoin t6te. Mo tende 
ye dit, a oune fagon tigue te, qui mauve, 
passe p6p6te; me, ye pas condamnein non; 
ye libe. 

— Qui ga to ca dit, rhele Jean-Gailla? y6 
pi mauve, passe p6p6te, et pis ye libe. 

— A conga zaffaiblangue c'all6, rouprendne 
Atipa; to pou ca wai grand v616 ye la, ye 
toute libe, derho, kou redivisse conga. La 
lageole, a pitit v616 y6 la, oune so, qui fron- 
mein. 

— Magre ga, mo pou ca crai ye wa mett6 
r6divisse pronmeinnein, la larie, Cayenne, 

conga. A qui tafia, blangue ye la wa boai, pou 
fait ga zaffai la? 

La-sous crique, ye contre que de negresse 
zappat, qui te soti peche que ye planche. Ye 
croucrou te plein que chanque que zappat. 

— To ca n6gue en bas, rouprendne Atipa, 
to pas connaite quaki6 au vent, ni ca qui 
proche Cayenne ye la, a di ye mo ke cause 
que to. 

— Si to wle, mo ke coumence pale to di 
Oyapoc; a oune quakie mo content, et pis, mo 
all6 souvent bo la. Qa la, qui gain bon moune. 
Lomba, Brissel, mouche Geinne. Brissel, ca 
pronmie nfegue Oyapoc. 

— Lomba, quand toute moune ca bandon- 
nein bitachon, pou vini Cayenne, a 16 la, li ca 
prend chimin Oyapoc; pale mo di ga. 

— Blangue y6 la, zote song6 bongue done, 
pou tire, paroaisse Oyapoc, di vi6 penitencie 
la? 

— Li te gain oune monp6, oune temps, la la, 
a gal6rie 16glise la, qui t6 ga so pac cabrite. 
Oune jou, mouche Hinnique roumin li oune 
roumin, pou ga; so oueil t6 chaud. M6, a t6 
oune bon monpe; li mouri. 

— Mo all6 Oyapoc, oune foai, que ras l'ma- 
ree, mo manque neye la Coumarouman. L6 

la, cacasse Leridan qu6 g61ette Tigno la., te la 
enc6. 

— Si to wai batis n6gue Ouannari ye la, 
coument ye grand, coument y6 belle? Qa 
pronmie batis mangnoc di nous peye. Wan- 
gue to content la, a so peye. A la pou to wai 
negue ca grag6 mangnoc, negresse ca pile 
farine. 

— Si to pas vaillant, negresse Ouannari wa 
fait to rhont6. Oune jou, oune dit mo : 

— Mouche Atipa, si mo plante ou, ou wa 
soli? 

— Mo r6ponne, qu6 vante, coument ma- 
danme, mo wa soti, anvant batoto, la batis 
nove. 

— Pot6 mo pangnin mangnoc la, la case, 
pou mo. 

— Compe ! mo prend pangnin la ; si mo 16 
pas solide conca, mo t6 gonfl6. A pas pitit 
chage mangnoc, negresse y6 la ca pot6. Si to 
wai coument ye motoutou que ye mannar6 
joli! 

— Tout le zan, moune Oyapoc c'all6 la 
Ouassa, comm6c6 que potigu6. Mo alle, que 
y6, oune foai. Cote qui gain piraye, comp6 ! 
posson qui groumand ; et caiman, ath6? Jou 
la, a que pagaye, nous te ca fait chimin, Ian- 

dans caiman y6 la, pou nous passe. Si to 
tomb6 la dileau, pas la peinne. 

— Quand faim ca passe conga, negue ye la 
c'alle pech6 piraye; a li pronmie, ye ca kinb6; 
16 la, y6 ca dit : nous c'alle la lamorie. La 
beautemps, ga la cannon, la mitan pripri, to 
ca dronmi, pou maque pas mange to. 

— La teritoai conteste la, a d6 zaffai qui ca 
passe ! chin pas la, tigue prend peye. Gnanpoin t 
blangue, gnanpoint gendanme; chakin ca fait 
ye pa. 

— A pou ca to wai , popote, qui wle maron ye 
maron, ca vini Cayenne dit, ye wai T6 la la. 
Quand ye mouque milate ye la, prend y6 sou- 
maque, ye rive la-bas la, to pou ca wai ye 
oueil eng6. 

— Et potigu6 qui te ca fait Bosco , Cayenne la ; 
a pas ga zaffai la li fait? li doumande pou alio 
gasse F6. la-bas la; y6 wai li c'alle lanmesse. 
ye crai ga bon moune, ye bailie li squmaque. 
Oune foai li gain soumaqu6 la, fio fiate. 

— Beif qui rive pronmte, ye boai pi bon di- 
leau ; ote pou ca roucoumenc6 ga zaffai la, 
ni mo pas crai, moune ye la wa lesse ye trape 
ye, enc6 conga. 

— Pouague, a ote facon moune; ye pas bin, 
qu6 ye compangnin, kou Oyapoc. Moune 

Croueye pas zanmi, que moune grand rivte. 

— La la toujou gain zaffai, pou vote. Oune 
jou, gendanme oblige soti, draite kou jou ye 
te mette sodat, la larie Cayenne, pou lasinic 
mouche Ronnat qui te pedi la. Est-ceyejain 
trouve v61o la? Jouq atho, toute moune crai, 
a mouch6 la meinme qui te volo so lasinic. 

— Dipis zaffai boug la Janmaique la leve, 
pas la peinne. Croueye qu6 grand rivte carte, 
pi beaucoup enco. 

— Ote fait ye sotte, achet6 case, la lavase 
Guizamboug la; ye lesseye golette, pou entre 
landans dispite la. Choumingue roue passe 
zote ! 

— La beautemps, <?a en bas oune pitit pied 
zanmanne, la degrad la, moune vote ye la ca 
dronmi, gnanpoint case, gnanpoint dileau, 
la la. 

— Longtemps, li te gain grand bitachon, la 
ga quaki6 la; ath6 la, ou pou ca wai oune 
enc6. Potigue, cabresse inguin, a ye bita- 
chon, pi beaucoup, qui plein larivte la. 

— Grand bitachon ye la, t6 la th basse ; y6 
toute entre la lavase. Mo sav6 plantage ca vini 
toute temps, et pis vite landans ; me, aussi, 
faut negue beaucoup, pou fouille pelle. 

— Mouche Guizan, qui te ca fait ga bitachon 

y6 la, pas t6 save faut diminoue bras landans 
toute travail; pi ou ca fait beaucoup travail, 
que pitit moceau moune, li pas pi mill6? 

— Gnanpoint moune, ath6 la; ca vrai; m6, 
oune jou, li wa gain. Si bitachon y6 la tela 
te rhaute, nous te wa routrouve ye; ni ye 
case, ni ye frit pas te ca entre la lavase ; et 
pis, ye te wapi sain. 

— Aussi, 16 mo ca tend6, jounein jodi, 
moune qui pas connaite engnin di peye la, ca 
pal6 di routabli te basse Pouague, a ari, oune 
so, mo ca ari. 

— Si to wle fait chagement crapa, alle la 
Croueye; ga so peye. 

— Oune jou, mo wai oune noce, que cannon 
ca fait la mousse. Cannon la raari6 la, te gain 
oune grand pont macari. Landans li, y6 te ca 
chante $a chante la : 

Pitit canndte nagi pou mo wai to, 

Nagd, nag£ canndte nagi. 

Pitit canndte, to pas sav£ nagd, 

Nagdy nagd, canndte nagd. 

Joli canndte dans6, pou y£ wai to. 

Nagd, nag6, canndte nagd. 
Pitit canndte couri pou nous rivd, 
Nagd, nag6 canndte nagi. 

— Moune Pouague content pech6. Mo all6 
la peche que ye, la B6ague; nous flambeau 
milet, nous reinte posson; a la mo wai pi 
belle bacawa chanque. B6 la, ye c'alle peche 
qu6 grand catouri; oune jou, araie guiabe, 
manque chavire nous cannon. 

— Oune foai, nous t6 ca pouss6 cannon la- 
sous ia vase ; tout di oune coup, oune canma- 
1 ade rh6l6 : Aye ! Nous doumande a qui ca ? 
nous te crai a bete qui pique li. A te so code 
calinbe qui fait li pe ; li wai so trace la-sous la 
vase la, li t6 crai a sepent. A pas pitit ari, 
nous ari li. 

— Kau, a pitit quaki6; li pas gain grand 
zaffai landans. So larivie tout pitit, plein que 
cran-cran, qu6 zore nanne. Y6 ca faittravaux, 
d6 foai, tout le zan, pou empech6 zore nanne 
bouche larivie la. 

— Negue Kau caroki6. Blangue c'appele 
ye, kauvien; ga coquin, pitot, ye t6 divaite 
appele ye; si to coute ye, a to temps to ca 
pedi. 

— A d6, oune so, landans, mo ca tir6, Totie 
qu6 Leoville. Qa la te serie, pou toute negue 
Kau; li te gain m6daille aussi. 

— Pou medaille pa, 16 negue merite li, y6 
ca bailie li. Ladmistration pas chin, poume- 

daille ; li wa bailie to dix meinme, si to wl6 ; 
m6, pou lacroai la, defendne! 

— A kou prix Montyon la, to crai a ca qui 
m6rit6 qui ca gain li? A pas vrai §a. A pou §a 
qui ca soin gouveno, que gros tete, oune so. 
Qa qui ca tr6te pauve moune, y6 trouv6 ga 
sevice la, pas assez grand, pou gain prix la. 

— A pou ca to wai, la conmedie ca dit, 16 
y6 ca voye Qass6 to, landans oune case, rinq 
pou soin donmestique, qu6 coche; oune 
jou, y6 wa voy6 cjasse to, pou soin chouval que 
chin. L6 a ca basse moune y6 la, oune so, to 
ca tret6, compel. Montyon la, a pas pou to. 

— Gad6 madanme Regisse, mandanme 
Anman, qu6 oune tas 6te vie femme, ye soin 
pauve moune toute ye lavie; gade wai, si ye 
jain bailie oune di y6 quichose. A conga zaffai 
ca mach6, la peye la. 

— A Kau, mo wai oune commandant soti, 
jouq derho di tribinal, pou batte oune negue 
qui te ca babie, pace ye condamnein li. 

— Oune foai, longtemps, la ca quakie la, 
oune coumandant te gain oune mariage, pou 
fait. La veille di mariage la, ye voy6 gasse li, 
press6, pou quichose qui te pass6, la so bitachon. 

— Li te gain oune commis, gouvelment pas 
ni connaite, ni nommein. Li dit commis la : mo 

oblige pati; zaffai mariage la toute faite, pou 
dimain, nous pas pouve rouvoye li. Oil wa 
marie moune ye la pou mo. 

— Qui dit, qui fait. Lendimain, commis la 
mett6 ceintou tric616, li cras6 so mariage, 
tranquillement. L6 coumandant rouvini, a li 
qui signein toute papie ye la. Qui blangue qui 
jain save ga zaffai la, Cayenne? 

— Moune ye la meinme t6 tout content, di 
wai y6 pas rouvouye y6 mariage. Qui cou- 
mandant au bin commis marie ye, y6 te bin 
tranquille. Y6 marie ye qu6 ceintou, li bon. 

— Ye reson ; a ceintou la qui ga toute. Ma- 
riage la pas faite en cachette; commis la pas 
volo ceintou la. Est-ce moune qui te la noce 
la, t6 oblige save si ga commis au bin si ca 
coumandant ? 

— Cote femme capagaye, di vrai vrai, ga 
Oyac; bon quakie, compel A pas pace a mo 
lat6, mo ca dit to ga non ? li gain bon, li gain 
mauv6 : Bannanne guianga, gemblon, par6- 
pou gras, a y6 peye. 

— Mo pas jain wai, cote ye ca fait grand 
mayouri, pou couvri case, pass6 Oyac; a qu6 
feille waye, oune so, nous ca couvri case. 

— Ounejou, la crique Gabrielle, apre oune 
grand mayouri conga, nous dresse oune can- 

mougue, la couroai la ; compe ! la de coup, li vini 
chaud, ou wa dit ga t6 danse nous te pr6par6. 
Maringouin te ca tombe, kou la fimein ; a t6 qu6 
cachecache wara, nous te ca fait la boucanne. 

— Oune negue boai so boai, li entre, lan- 
dans danse la, qu6 oune bitan, draite kou ga di 
Tric616 conga; li coumence chante : 

Gadd coument mo sou, 

Avon gningnin, 
Oui mo boai, mo boai, 

Avon gningnin. 

— Nous toute wai li pas draite, nous less6 li 
chante. Tout di oune coup, li fait oune poco. 
Pou ga pa, toute moune vini frai ; pessonne 
pas wl6 danse enc6. 

— N6gue la c61e ; li coumenc6 ca pale, ca 
fait train. Pessonne pas r6ponne li. 

— L6 mo wai conga, mo dit li : canmarade, 
a ou meinme ca batte ou tambou, a ou 
meinme ca danse; ou ca pale, ou fait ou salo- 
prie, pessonne pas reponne ou, pessonne pas 
dit ou engnin; less6 nous anmis6 tranquille. 

— Mo penco fronmein mo bouche meinme, 
n6gue la soti derho, plipe ! Li coumenc6 trousse 
so bras. 

— A to qui pi cranne, li dit mo, a to ca r£- 
ponne, soti; m6 dileau, me savon. Toute to 
compangnin y6 la, pouve vini. Rate mouri, la 
tas mi, a so lhonn6. Si z6te batte mo, mo pas 
wl6 mange cassave enco. 

— Mo dit to, li te decide, pou fait quichose, 
anvant quichose fait li. 

— Mo soti toute souite; mo dit, gnanpoint 
gendanme ici la, la d6 coup, zaffai la k6 fini. 
Kou mo couvri en gade con?a, pou tire li oune 
coup T tete, canmarade y6 la toute vini separe 
nous. 

r— Mo pas te cole; m6, si mo s6pent grage 
la, te monte la mo tete, n6gue la te p6di la mo 
lanmain ; mo pas te ca less6 li con<?a. 

— Canmarade ye la dit mo, pas cout6 li ; 
li derang6. A dileau canne la, qui ca pal6, a 
pas li. 

— L6 li wai li pal6, tee! pessonne pas 
okioup6 di li enco, li prend so chimin, li all6. 

— Nous roucoumenc6 dans6, qu6 $a chante 
la: 



Pitit posson said , 
Gudlingud said. 

Pitit posson roti, 
Gudlingud said. 

— Toute souite apre, oune ote train lev6, 
landans dans6 la. Qa coup la, cet6 d6 femme 
qui coumenc6 fait oune blogodowe, qui cou- 
mence briga pou ye houomme. Y6 granfignin 
visage y6 compagnin, ou wa dit a moune qui 
briga qu6 chate. 

— Pou dolo 6te la, oune dit : Qa qui oa 
tremp6 la, a li qui la mo M6 ; a pas ga qui ca 
bailie mo canmougue la. 

— Mo pas comb6che qu6 to, r6ponne ote la; 
mo pas to matro. A qu6 ga palo la, bataille la 
coumence. 

— Mo dit, h6! bongue soti guiabe plac6; 
less6 mo prend chimin mo case. Pitit moune 
pas coute manman, y6 mouri sole midi. Mo 
femme pas te wl6 mo vini landans mayouri 
la caba; mo pati less6 n^gresse ye la, ca 
jour6 ye compangnin. 

— Oune foai, mo fait chimin Kau pa te; mo 
roumasse totie, jouq mo lasse. Pi mo ca mache, 
a conga mo te ca jite ga qui pi pitit, pou prend 
gros n6tai ye la. L6 mo rive, la calbet chique, 
mo t6 gain mo compte. 

— Blangue qui tabli colonnie la, y6 t6 
draite kou inguin; auille y6 rete ensembme, 
oune cote, y6 te c'alle fica, oune oune, tout 
patout, tout patout, loin di y6 compangnin. 

Pendant li gain ga qui t6 c'all6 Oyapoc, 6te te 
ca file la Mannan. 

— L6 la, si ye te ca pey6 terain, blangue y6 
la, te pou ca papille, tout patout conca. A pou 
ga, dipisgatempsla, meinme, moucheMalouette 
te wle fait y6 pey6 terain y6 la. Li te reson. 

— ConseU comprendne 5a; li ca fait peye, 
ath6 la; me, mo trouve li ta; pi grand mal la 
faite caba. 

— Moune ye la te c'alle loin, sans songe 
fait chimin, pou contre quakie ye la, ote que 
ote. Quand li gain oune pitit trace, tout con- 
connin, n£gue fait, pou alle wai y6 compan- 
gnin, blangue c'appele li, chimin coquin. 

— Me chimin calbet chique la, est-ce ye te 
divaite lesse li bouchg conga? au contrai, ye 
te divaite lovri, a Kau, vie chimin qui la bita- 
chon Sabe la, pou alle Pouague. 

— Fait oune boute ladigue, di Janmaique 
la Croueye, est-ce a grand zaffai ga? Si ye te 
okioupe, pitit moceau, di route, atho la, nous 
te wa alle di Ratamina, pa te, jouq Ouannari, 
jouq Oyapoc. 

— A kou en bas, a inguin ye te ca bailie 
lette la Mannan, pou pote Riacoubo. Coument 
inguin ye la te ca fait vini, est-ce criole pas 
te ke pouve vini aussi? 

— Gade dipis penilencie fait telegraphe la, 
est-ce moune pou ca vini, pa te, di Maronni? 

— D'abo blangue otefoai ye la, pas te wle 
fait chimin, ye toute t6 divaite r6te Lacote, la 
Matouri. Quand <ja quakieyela, te waplein 
que moune, a 16 la, nous te wa songe alle pi 
loin. 

— La Loura la, li te gain oune monpe qui 
te toujou mal qu6 chef y6 la. Oune jou, gou- 
veno te vini la la; toute gros tete di quaki6 la, 
soti pronrneinnein que li. Monpe la leve oune 
quatoze que coumandant, deie gouveno la 
meinme. 

— Si zote pas caouca, toute souite, rh61e 
mouche Loubo, mo ke mette zote tout le d6, a 
lar6son. 

— Oune ote jou, a que Y mai li gain train. 
Ca foai la, a tribinal qui fini ye difference. 

— Lo, en France, y6 pale pronmie foai, pou 
pas peye monpe, li gain oune mouche ye 
c'appele Joule Simon/ mo crai, qui pas te 
d'acco, que so collegue ye la, pou ga. Li pas 
wle, quand y6 fini dit ye lanmesse, monpe 
alle fait ote mekie, pou gain ye lavie. 

. — Qui ga mouche la t6 wa dit, si li t6 vini 
Oyac? mo wai, la la, monpe mette tranmail, 
kou pecho conga ; et mo pas trouve monpe la 

13 

mal f6, pace si li gain moune qui conconme, li 
pas gain meki6 qui sotte. 

— Matouri pa; dent canman d6co! negue 
la la teribe. Jou di vote, si to pas d'acc6 que 
y6, negue penga to lapeau, ga que baton, y6 
ca rougouwai to. 

— Quand to wai y 6 fait to oune cadeau , hein ! 
16 la to pouv6 dit, crique plein, pativte rou- 
fise. Ye pronmie travail, ga cherbon; y6 e'ap- 
pel6 ga, ye denree. 

— N6gue Crique fouille pa, ye ca prend 
alanman fait machandise. Y6 ca fete y6 
cannon, que zebe, pou pote Cayenne. 

— Toute m6ki6 ca nouri so maite, dit Jean- 
Gailla. 

— To wa beau dit, ga to wl6, rouprendne 
Atipa; coup6 zebe, la-sous ladigue, pote 
Cayenne, ga pas m6kie ga. 

— Oune jou, dimanche, cete pronmie com- 
mignon, la paroaisse; mo pass6 la, a moune 
Cayenne, oune so, li t6 gain. Tout patout, cote 
to rh6le : ago, ici! 16 to entr6, la couroai 
y6 la, a moune Cayenne to ca wai. 

— Qui ca li gain pou wai conga, la pronmie 
commignon. Toute pronmie commignon pas 
meinme la? Y6 ca vini geinnein negue ye la, ' 
la ye case. 

— Li te gain oune employe, la Matouri la, 
a dimanche, oune so, li te ca gain travail; 
sanmedi, li t6 c'alle, landans oune pitit chara- 
banc, sembte caisse vemouth conga ; dimanche, 
a soai, li ca rouvini Cayenne. 

— Oune jou, la chimin, li doumand<5 oune 
femme, si li pas wai neinnein Joassin. 

— Madanme Joassin, la paroaisse, reponne 
negresse la. 

— To c'appele li madanme, rouprendne 
employe la; coument to wa appel6 madanme 
blangue, atho? madanme, a ga qui ca pot6 
chapeau, Cayenne. 

— Negresse la roumasse li bin. To pouve 
wai moune insolent, passe ga? a massogan 
aussi, oune so, qui ca pale conca. 

— Pitit Matouri, a peye boussouanne, que 
fronmi tacoco. Ye montre mo la, oune bita- 
chon, 6te bo Tangui la-bas, ote bo Larivot, 
cote oune blangue mange, toute sofotine, que 
boaite collin. L6 la, boaite collin te riv6, tout 
nove, Cayenne. A la, mo wai, obo case blangue 
la, mangue kiouisse madanme, que mangue 
vingtne cinq. 

— Li pas gain cote j6 te ca fait patie, 
pass6 la bitachon Saint pr6 la. Patie Matabo 
que chimin Badouel, pas engnin obo ye. 

— Oune jou, mo vini la que oune soci6te 
y6 te c'appele Depalan . Y6 toute t6 gain oune 
gros cravate madras > ye te c'appel6 : cravate 
balata. Jou la, bete te ca tombe; y6 prend 
moustouquai angle. L6 to tende conga, a pou 
danse toute la nouite, sans dronmi. 

— Qa foai la, nous danse canmougue plein 
nous vente. A la mo wai madanme blangue, 
mare ye camza, danse gonman; mo ca 
assoure to, ye ca pique canmougu^ la bin 
meinme. 

— N6gueLacote, ye proche Cayenne, bon kio ; 
kou negue Pouague, ye pas save pale. Oune 
jou, mo tend 6 oune c'appel6 j6site, jdjoute. 

— Li t6 ca raconte, li wai oune milate, 
fouill6 toute so bitachon, jouq so case, pace y6 
dit li, jesite less6 tr6sd, landans; kou si j6site 
a negue qui ca lesse soumaqu6, lo y6 ca pati. 
Negue qui t6 fouille trou, pou soumaque la, 
te mouri caba, sans oueil. 

— Milate la padonnabe; me, blangue 
meinme pas fait ga sotte la; y6 pas gass6 
treso conca, la Montangne d 'agent? Ye pas 
ecrit, jouq minisse, pou ca ? Si ga moune ye la 
te connaite, fabe labouro qu6 so pitite ye la, 
si ye te sav6 lhistoai Eldorado la, y6 te wa 
fait ga betise la ? 

— Cote nom d6grad canne la soti, dou- 
mand6 Jean-Gailla? gnanpoint oune pied 
canne, la la. 

— Compe, reponne Atipa, 16 ye pote canne 
pronmie foai, la Cannal, a la ca d6grad la, 
plant canne ye late fica. 

— To wai la Rorota la, ca cote qui joli. L6 
ou 6b6 crique la, li semble ou la grand bois, 
la place la-bas. M6, veill6 araingnein crabe 
aussi. 

— La Do vie, gain oune cannap6 ye taill6 
landans oune roche; li bin joli. Li gain moune 
qui ca dit, a mouche D6vi6, meinme, qui fait 
ca travail la; ote ca dit, ca oune anchin d6pot6 
qui fait li. Mo pa, mo crai, a dep6te la, qui 
fait so cannape. 

— La Guiamant, a cote la, quand li te gain 
gendanme, mo wai zaffai qui drole. 

— Oune jou, quate chass6 te vini la chasse. 
Gendanme ye la, rougouwai y6 bin. Ye 
mange, ye boai ensembme; y6 pas t6 gain po 
d'anme. L6 ye ca pati, gendanme bailie y6 
toute, controuvenchon. To wai gendanme, 
veille ye; a moune qui pou ca joue que ye 
s6vice. 

— Qa la, mo wai aussi, oune gendanme ca 
rafr6chi soco, qu6 wad6-wade la anme annise. 

— Qa temps la, officii zilet y6 la, t6 ca 
vini souvent, fait patie la Guiamant. 

— Oune jou, oune officie, qui general, atho 
la, fait zaret, larhaut f6, pou ga ; so sodat 
t6 ney6, 16 y6 ca vini la Guiamant. 

— Cannal, a pas pou pale di li enco; li t6 
flni meinme, anvant canne. Li lesse nous, 
anvant nous less6 li. Me, 16 ye te c'appele 
li, Cannal, meinme, a te pronmie quaki6 di 
peye la. 

— A meinne zaffai que Pouague ; toute bi- 
tachon ye la entr6 au fond la lavase. Enco, 
Pouague, gain roussouce ; ye pouve rouleve 
li, li gain terhaute; m6, Cannal, mo pas crai 
pas. D'ab6 to wai lanm6 wle rouprendne so 
peye, gnanpoint engnin pou fait enc6. 

— Si ye te fait tablissement la t6 rhaute, qu6 
ga soumaqu6 y6 entere la, Cannal, Cayenne 
te wa 6te quichose. 

— L6, la case n6gue, to doumand6 atipa; 
si y6 r^ponne to gnanpoint; comp6! crabe la 
bari, coulantla pote et pis y6 dit; coute bon 
bon, to que tende atipa ca saute, landans 
goligo, enbas lite. 

— Mo connaite zaffai atipa la, pass6 toute 
quichose. Toute temps mo te c'alle gasse, la 
Lanmarie. 

— La Marianne, a zorange, oune so, li 
gain ath6 la. 

— Tonnegranne a une quaki6 qui gain te 
basse que te rhaute. Kou Pouague, a bita- 
chon te rhaute ye la, oune so, qui rete di- 
boute; ye malade, me y6 diboute toute 
meinme. Qa qui ca mouri, y6 pou ca ent6r6 
ye, pace oune jou, oune jou, ye pouve rou- 
leve ye. 

— Qa moune qui wle fait dilhouile qu6 
wara peye negue, que conmou, ye alle la Cas- 
cade. Mo pas jain wai conmou y6 baba paisse, 
passe <ja y6 la, f6ce ye gras. 

— Matelot c'appele La pointe : Pointe mous- 
tique ; qui ga ye t6 wa dit, si ye te c'alle, qu6 
ye navi, Tonn6granne? me, si ca quaki6 la 
gain bete, li gain bon moune aussi. 

— La Maperibo la, cote qui gain vianne, 
cot6 qui gain crapa; mo manman la te! 

— Si to wl6 mang6 bon zorange, all6 la Cas- 
cade, alle la Tonn6granne. Qa la bitachon 
mouche Piomba, mo mang6 pi bon mandarine 
que zilive. 

— Qa monpe Dourand qui tabli boug la. 
Anvant li, quakte la pas te gain paroaisse. 

— Mousseneri, ga peye calicha que zouite; 
enco bon zouite roche ye la. 

— Jonne n6gue ye la, beaucoup save lit; y6 
te gain, oune pitit lecole, draite kou ca di 
Cayenne. 

— Pitit n6gue Moussen6ri, ye content cha- 
rade. L6 chefr6, ca anpprendne y6 pri6, li 
gain ga qui ca dit : 

Chaelam, chaclam, prie macaque. 

— Quand ye ca montre cantique, ote ca 
chant6 : 

BSnissons saucissons, 
Vianne saU, qud p&td bannanne. 

— Oune jou, la catechisse, inonpedoumand6 
oune, comb6 bongue li gain. So manman te 
ca vend6 cricifl. 

— Li gain plein oune croucrou, enbas lite 
mo manman, r6ponne pitit negue la. 

— Li doumande oune ote, qui ga li ca fait 
pronmie, 16 li leve bonmantin. Monp6 te crai 
li te k6 reponne, li ca fait nom di pe.. 

— Mo ca pisse, reponne ga la. 

— Monpe alle trouv6 so parainne ; ye sale 
fillole la, so gogo, que lapite. 

— Mo c'alle sou vent, la Mousseneri, cote 

mo compe Dorilas. Oune jou, mo trouv6 li ca 
fait oune lagute, que so pitite ye la, pace y6 
ca pronnonce mal, la lecole. L6 chefr^dit : 

Vierge Mari-eu, 

Place moiy 

Unjour dans lapatri-eu, 

Pres de toi. 

— Pitit moune ye la, ca cfrante : 

Vierge Mari-4 y 

Place moi, 

Un jour dans la patri-J, 

Prds de toi. 

— L6 ye ca lit; si li gain : barrier e, pitit 
moune j6 la ca dit : barie. 

— Mo dit Dorilas, to pas beinsoin cole pou 
ca; quand pitit negue ye la, wa pi grand, ye 
wa pronnonce bin; qui ga to wl6 fait? a peye 
la qui conga. 

— Gad6 provengal, qui en France meinme, 
li ca pronnonce pi mal qui nous. Li ca mette 
lette pi beaucoup; nous pa, nous ca tire; ga 
pas drole. Lo li wai plus, landansoune livo. 
li ca dit plusse. 

— Pitit moune y6 la gain mise caba, pou 
pronnonce mot qui gain oune R, oune so; li 
wle ye pronnonce : barridre, qui gain tois. 

— Pi ta, li wa wai si pitit negue ye ia, pou 
ke pale bon franc6. Est ce li gain criole qui ca 
pronnonce france, mi6 qui ca di Cayenne? 

— A Mouss6neri, mo wai ye vire mannare, 
pou trouve oune pitit mouno, qui t6 void; me 
so chant6 : 

Ddlingue ho! ddlingue, 

Ddlingue fafa la la, 

Fa fa la la ido, 

Ido ca la founga, 

Oti la marid, id id, 

Cotbche! 

— Pitit Cayenne a te pi belle bitaohon di 
Mousseneri. Li te gain toute zaffai landans : 
mannoufactou, moulin dileau; d6grad la-sous 
de larivie. A pou ca y6 te bailie li ga nom la. 

— Mo crai ye d6pense passe oune million 
landans. Qa oune milate ote peye, qui t6 riche, 
qui tabli li. 

Pendant y6 ca caus6 la, y6 16 alle jouq la 
bitachon mouch6 Rosette, qui deie cemikie la, 
et pis ye te rouvini la-sous ye pas. L6 Atipa 

fini pate di Pitit Cayenne la, y6 t6 la pont 
chainne. Li te vrivri soucou. 

— Li six ho, dit Atipa, mo femme ca ant- 
tendne mo, pou soupe. En nous descendne, b6 
di la case. 

Ye rentre pa larie bataillon. L6 ye rive 
divant case Atipa. 

— Mo ca rete, jouq la Louis canmougu6, 
dit Jean-Gailla; mo c'all6. Mo michant com- 
pangnin la, ca anttendne mo, aussi, atho la. 

— Gremeci, compel mo anpprendne, jodla, 
quichose mo pas te jain dronmi rev6. 

Y6 dit y6 compangnin bonsoai, et pis y& 
separ6. 

Dimanche a soai, la veille di depa di Atipa, 
pou plac6, kou li flni soupe conca, li te ca 
limein so pipe, pou soti prend lai moceau; 
Totie entre cot6 li. 

— Mo bin content di wai to, dit Atipa. 
Dipis mo Cayenne la, mo pas jain contre que 
to; mo t6 crai, meinme, mo t6 k6 pati, sans 
wai to. 

— Mo pas te Cayenne, reponne Totie. To 
sav6, landans nous m6ki6 la, nous pou ca ret6, 
en ville, longtemps. Mo te la place Nationnal, 
a Kourou. Kou mo rive conga, ote jou, mo 
alle, enco, fait oune campangne, la Comt6, qu6 
Bouka; nous alle meinnein vive la place Bief. 

— Y6 dit mo li gain T6 beaucoup, la Na- 
tionnal la, dit Atipa? 

— Pas pal6, fr6! reponne Totie-, Q&i&e ^& 

la, y6 gain feille To, di vrai vrai. A pou ca ye 
dit to, dileau toujou c'alle la larivie la. 

— A ye pa bonnho qui conga, rouprendne 
Atipa. A soti mo t6 k6 soti, pou prend lai mo- 
ceau; mo lasse, f6ce mo mach6, toute la jou- 
nein, pou achete mo bagage. Mo ca pati 
dimain, pou Mannan, qu6 mouche Bri- 
gnasque. 

— Qa pou ca derange mo, dit Totie; en 
nous pronmeinnein. Et mo riv6 a temps, sans 
ga, mo pas te ca wai to, ga voyage la. 

Totie limein so pipe aussi, et pis ye soti. 

Totie a oune n6gue Kau; li ga rongou. Li 
coute, foul6. So nom ga Zephirin; foce li ca 
mache doucement, qu6 so pitit jamme ye la, y6 
bailie li nom, Totie, la place. 

Pou ca, mo pas jain wai moune ca mache 
doucement, 1 passe li. La place, 16 li ca charie 
vive, a li qui toujou ca rive d6gn6 ; me, a ga y6 
pouv6 dit ou, oune negue qui ca travaille. Li 
pou ca p6di so temps. 

Gade, a peinne li rive di Kourou, li pati toute 
souite, pou oune 6te campangne. L6 blangue 
bailie li avance, y6 pouv6 compte la-sous li. 
A pas negue kou Sorossi ye la ditout. Totie 
divaite gain soumaqu6, pace li pou ca fre- 
quente cabaret. 

Atipa te fatigue, li pas te wle mache beau- 
coup; ye all6 assis, la grand savanne, la-sous 
banc car6 la. 

— Mo wai, apre midi la, dit Atipa, oune 
zaffai qui vilain, la larie Beri, la lenterement 
di oune pitit n^gresse. Monpe te vini bonnho, 
li pas te enco gain moune, pou pote. Y6 pri6 
li di anttendne; ye bailie li oune chaise. 
Sou vent, zaffai conca ca riv6, cote moune 
riche, li pou ca gain train. 

— M6, la la, §a te cote negue. Monpe pas 
wl6 anttendne ; train 16 v6. Si pas te bon can- 
marade qui te la, mauv6 pal6 t6 rive; fre di 
pitit negresse la, que so c616, t6 wl6 briga qu6 
monpe la. 

— Li pas t6 gain r6son. D'abo ou all6 yass6 
monpe, jouq la ye case; a pas y6, qui vini 
trouve ou, ou divaite pass6 pa y6 volonte. 
Tant pis pou ou; a conca mo ca wai. 

— To pas trouve vent la frai, a soai la? 
vent loubogne la, ca souffle, meinme, jodla. 
Gade coument li ca tode feiile palmisse y6 la. 
Jou di dife, la grand larie la, si ca vent la te 
vent6, toute Cayenne t6 flamb6. 

— A pou qui ca, douman&6 Totie, to c'ap- 
pel6 li : vent loubogne? 

— To pas connaite ca no*, di ve^t A\ uo \a., 

reponne Atipa? A longtemps, 16 di pidemie, 
oune n6gue t6 ca pale, coument blangue ca 
mouri beaucoup. Ounc mouch6, y6 te c'appele 
Loub6gne, tend6 li. 

— Anttendne vent di n6, dit mouch6 la, 
zote wa wai si zote pa pid6mie, pou ke rive. 

— Li dit ga, pace 16 ga vent la ca souffle, 
criole ca mouri, kou bete conga, qu6 fixion 
potrine. Dipis ?a temps la, ye c'appel6 vent di 
n6 : vent loub6gne. 

— Chaque foai mo vini, la grand savanne 
la, mo ca songe cique y6 la. Degne la, pas te 
f6. Qa mo te pi millo la, a te cique Louanne 
qui t6 la la. Qa moune ye la te fo, pou chou- 
val, pou c6de, pou toute quichose. 

— A te ye la misique mo t6 pi content. Li 
gain oune misicien, landans, qui t6 ca jou6 
oune lai, pitit moune t6 ca chant6 la larie : 

Mouchd Bdlonne, 

Qui so trombonne, 

Quand li cajoud, 

Marie-Rose ca dansd. 

— Pronmie cique mo wai, a te Benabo; li 
te la 6te quakie grand savanne la, bo di 
Chauvin la. ♦ 

— Lontemps, li te gain oune ote ye te c'ap- 
pele, Anrintonne ; li t6 la ealongnin la. Mo 
pas wai §a la; me, mo save, oune jou, banc 
cass6 landans, manqu6 kioe oune tas moune. 

— L6 la, tribinal jouge di p6 t6 obo calon- 
gnin la; la Roumindasse la. 

— A ga cique la qui montre moune Cayenne, 
danse la-sous code. Lo la, toute chin, toute 
chate t6 wle danse la voltige. A pou §a y6 te 
ca cbante : 

Edoua TotOy 
Ca fait so macaqrie, 

Qrie, qrie, 

Ca fait so macaqrie, 

La-sous so code. 

— A kou Bosco y6 la; pi f6 mo wai, ate 
Lin ski; li vini de foai Cayenne. Potigu6 qui 
te vini apre la, pas t6 engnin 6b6 Linski. 

— Tout ga ye wa beau dit, longtemps t6 
gain anmisement, passe atho la. Sans all6 pi 
loin, gade retraite flambeau, mouche Debeau- 
fon te ca fait, que so sodat y6 la ; gnanpoint 
ote blangue qui fait ca, apr6 li. 

■ — Mo wai blangue qu6 milate fait oune 
grand society ici la, pou joue cate, pou fait la 

u 

noce. Ye t6 pou ca rete de jou, meinme cote. De 
foai ye en ville, d6 foai ye la savanne, de foai 
y6 jouq la savanne matete. 

— A pas pitit doujenein ye te ca joue la 
Dipron! 6te pedi ye place, 6te mouri, 6te alle 
en France. A ga qui cass6 banne la; sans <ja, li 
t6la jouq ath6. 

— Et fete ath6, 16 gros tete te ca vini 
Cayenne? est-ce oa ca wai tout ga enco? 
Jodla, 16 depite vini, li ca s6r6 so c6, pou pal6 
qu6 moune. Ye ca pati, gouven6 ca baque, ou 
pou ca wai oune chate deie ye. Mo save temps 
vini pi mill6, atb6 la ; m6, quoaic ca, est-ce 
tout ?awl6 annonc6 bon quichose pou peyela? 
mo pou ca crai. 

— Li gain d6 prince franc6, qui vini la nous 
peye. Pou oune, ye bailie grand doujenein, 
la case bari la. Quand li baque, a soai, 
moune si beaucoup, la degrad, jouq 6te tombo 
la dileau. 

— Ote la fait ye meinnein li wai pont Ma- 
thourin, divant Ori la. Li te voy6 di France 
oune million, pou rang6 li. L6 ye rive la-sous 
pont la, y6 r6te. Li doumand6 si li gain loin, 
pou al!6, enco; ye reponne li : prince, nous 
rive, a la-sous li ou fica. 

— Quand li gad6 pont la qui draite kou li 

flea, atho la, li wle mouri, mouri pas wle 
prend li. Mo pas save, 16 la, qui ga blangue 
t6 ca fait que soumaqu6 roai. 

— Et mo ca assour6 to, li te gain zaffai 
meinme, temps la, Cayenne. A pou ga to wai, 
negue dolo dit : Cayanne fo! 

— Oune milate Martinique passe ici la; li 
te gouveno, la so peye. Li descendne, en habit. 
L6 la, Cayenne, milate qu6 negue pas te gain 
droai pot6 habit ; a blangue, oune so, qui t6 
gain ga droai la. 

— Quand milate Martinique la pati, blan- 
gue pas wle mette habit engo, Ye bailie oune 
grand doujenein ; ye habille toute milate te 
ca sevi y6 la, en habit; et pis y6 meinme 
vini a tabe, qu6 ye paletot. 

— Si Neinanmoin t6 save tout ga, li pas t6 
ca si chaud, jodla, pou ga qui t6 landans ca 
doujenein la. 

— Atho, et Sarda, qui t6 c'appele negue la 
gouvelment la? Pou moune ici la, peye la te 
chavire. Blangue ye la dit, qui moune que to? 
y6 ecrit, ote b6 dileau la, vie. Jesite te fo, 16 
la, a Paris ; oune all6, jouq en France, pou 
fait y6 change mouche la ; tois mois apre, li 
pas t6 Cayenne, enco. 

— To wai, bongue pou ca bli6 engniu. Qa 

j6site qui te fait ca voyage la, ye couri li 
meinme di France. Li te vie, y6 mette li lan- 
dans vo6tou voye alle. 

— Pi ta, quand Minisse wai ye tromp6 li, 
li te wle rouvoy6 Sarda; a mouche la meinme, 
qui roufis6 di rouvini. 

— Vendredi, mo te alle pronmeinnein nio- 
ceau, que Jean-Gailla; mo racont6 li, zaffai 
mo wai, la to quakie; mo dit li, coument to 
compatriote Kau y6 la coquin. 

— Mo mill6, dit Totie, to cause mo di zaf- 
fai quakte ye la, pass6 zaffai blangue Cayenne. 
Pal6 n6gue pi chouite. To save mo pas con- 
naite quakie sous Tvent ye la, beaucoup ; pale 
mo di ye. 

— Mo ke pale to di y6, rouprendne Atipa ; 
m6, li gain blangue, milate, negue landans; 
y6 zaffai 6te landans 6te, mo wa oblige pale 
to di ye toute. Mo ca coumence pa Macouria; 
li pi proche : 

— N6gue Macouria, y6 pas franc. Mo wai, 
pou vote, oune mouche bailie grand douje- 
nein, La pointe, la Rambau; jou la, cete 
landans grand coui, bougouni que coumate, 
kou £a Joffe ca fait y6 la, y6 te ca boai 
divin. 

— Toute moune vini boai, vini mang6 ; y6 

pronmette mouch6 la. Jou di vote, li pas gain 
tois voai. 

— Qui ga to crai? d6 jou apre doujenein la, 
li t6 gain oune cloub, 6b6 bitachon Danmian 
la; ga landans, tout ca qui te pronmette, vir6 
langue. 

— Canmarade, dit oune n6gue y6 c'appete 
Dauphin, faut nous vot6 toujou meinme 
la, pou lapite pas rouvini ici la; et pis, si 
nous vote oune ote fagon, vote la pou ca 
bon. 

— Oune negue ye c'appele Lolo te la; 16 li 
tende ga betise la, li doumande la parole. 

— Compangnin, dit Lolo, coument z6te 
PQUve crai ca betise la? lapite la, a pou 
nous peye, oune so, li wa rouvini, alosse? 
Toute negue 6te colonnie ca change ye de- 
pite, 16 li pas bon; a nous, oune so, qui pou 
ca fait kou y6; nous ca vote kou b6gne que 
sourdo. 

— Si zote pas wle vot6, pou mouche z6te 
boai so divin la, vot6 pou oune 6te; vote la 
wa bon. Pou change, faut nous change; li 
gain mauve zaffai ga passe tr6pe, dipis nous 
ca vote meinme la toujou : 

— T>6 au tois coolie, qui te la ca kinbe la 
drive, pendant nous la place la, y6 fait y6 

alle. Toute malhore y6 dit ye t6 malhore la, 
oti negue Macouria qui roumass6 soumaqu6 
kou coolie ye la? Ni la banque, ni negociant 
ye la pas te gain piece cent sou assez, pou 
bailie y6, 16 y6 pati. 

— Ye t6 pronmette nous di fait mont6 prix 
roucou; nous pas wai engnin. 

. — Criole qui la sevice, ga qui c'alle, en 
France, a ote moune ca pot6ge ye. 

— Li t6 gain oune gouveno qui t6 bon, qui 
t6 ca propose negue que milate, pou lacroai, 
ye fait li alle. Qa y6 voye, pou remplac6 li, pas 
r6t6 de jou ; mo pasjain wai gouveno alle vite 
kou £a la. Grem6ci bongu6 meinme, pace li 
pas t6 wle tend6 pal6 di nous. 4 

— Conseil la gouvelment la, t6 gain six 
habitant, ye lesse ye tir6 de. 

— P6pote qui te pi tit moceau, k6 rouvini pi 
beaucoup; y6 ca less6 y6 prend peye la. 

— Y6 dit meinme, blangue tribinal y6 la, 
toute k6 alle. Comm6ce, zaffai c'alle si mal, 
toute mou no ca bandonnein Cayenne. Jouq 
nous conseill6 all6, en France, aussi. 

— Nous qui pas pouve alle, la ote peye, 
a chimin danbois qui ke ret6, pou nous prend. 
Inguin ca fini, pitete y6 wle nous alle rem- 
place y6? 

— Quand Lolo fini pale, oune woyo-woyo 
I6ve landans cloub la. Si li pas te soti, ye te 
batte li. Magr6 tout ca li dit, ye toute bailie 
ye voai, pou vot6 meinme la enco. To save, li 
pas gain moune qui pi sourdo, passe §a qui 
pas wl6 tende. 

— Li te gain, obo lanse Macouria la, oune 
grand bitachon ye te c'appele, la Baptisse. L6 
so moulin ventte ca mache, ou te ca wai li, 
jouq Cayenne. 

— Me chant6 mo tende Macouria : 

Zbte savd Sdranno marid, 

Oui! oui! nous savd, 

Nous content, Sdranno marid, 

Oui! oui! nous savi. 

— Lo di la picote, mo wai*, la Ronmie oune 
pannan pa respec, qui t6 roai la menagerie 
la ; ga t6 maite di toute pac ye la. Ye oblige 
kio6 li, pou beif qu6 mouton, mouche la, te 
gain roupos. 

— A la, annore, qu6 kinkin, ca 6clo. Mo 
wai y6 nique beaucoup, la pripri la. 

— Mo wai nique toute zoseau; a crobeau 
que zalouette, oune so, mo pas jain wai ye 
nique. 

— Flanman, comp6! gnanpoint cot6 ye 
beaucoup, passe la ga pativie la. 

— To tende pale di oune madanme Ria- 
coubo qui r6t6 oune mois, la pativie, quand 
toute moune te crai li neye? A la la, li te 
fica. Qa crabe que calicha, tout cri, li t6 ca 
mang6. 

— Oune jou, oune blangue, captainne 
dileau, te ca pass6, divant bitachon mouch6 
Bende; li entre. Li pas trouve pessonne; 
biffet te taque. L6 li wai gnanpoint engnin, 
engnin, pou boai, li voy6 so coup l'sec, lan- 
dans oune flacon tafia camphre, qui t6 la-sous 
biffet la. 

— Qa la te fo meinme, dit Totie ! 

— Mo ca pal6 to, rouprendne Atipa. 

— Si to riv6, a Kourou, atho, a ote 
zaffai. Moune b6»la pas faux, kou ga di Ma- 
couria; et pis, si ye pronmette to quichose, 
to pouve compte la-sous ye; a moune di 
parole. * 

— Qa oune di pi joli quaki6, di colonnie 
la. Li gain toute frit, a kourou. A la mo wai, 
mombain zanmaide que pom me cannelle pi 
beaucoup. La so cemikie gain de pied gnan- 
gnanmadou qui trop belle. 

— Posson, compel la larivte la. Mo wai 

oune milate, y6 te c'appete Anmedee, prend 
trente machoran jorne, landans oune bon- 
mantin. 

— Et posson savanne, atho? patagaye que 
blablarocheLangevin, ye ca pronmie; gnan- 
poini ga qui belle conca, ote cot6. 

— Oune jou, la prix, mo tend6 ga pitit 
chante la; a Nazica ca plainne so mise : 

Lb mo U pitit gnongnon, 

Mo nein U sembtt zongnon, 

Atho la, mo vini grand, 

Li kou gnanme, la vi6 gnanman. 

— Oune jou, oune negue prend so boesson, 
vini jouq la leglise la, rhel6 monpe qui te ca 
prech6. Mo pas beinsoin dit to, gendanme 
roumasse li vie. Li gain ojiance; li te quitte, 
pou ga zaffai la, qu6 jou di geole, oune so. 

— Si cet6 longtemps, 16 employ 6 te oblig6 
confesse, tout 16 mois, anvant y6 touche ye 
soumaqu6 la, li te fait annein meinme, la 
lagedle. 

— A qui pal6 confesse, tout lc mois, to ca 
pal6 la, doumande Totie? 

— Mo dit to longtemps, rouprendne Atipa, 
quand meinme to te gendanme cabrite, faut to 

te confesse, la fin di mois, anvant'ye pey6 to. 
Billet confechon monpe ca bailie, 16 to ca 
marie la, faut to te pot6 oune conea, la treso, 
anvant to gain to soumaque. 

— Negue la pas te gain r6son. Quand 
meinme ou pas content wai ye preche, ou 
pas gain droai all6, empeche monpe fait so 
zaffai la leglise. Cherbongnin pas maite la so 
case? 

— Li gain oune tas blangue qui te vini, 
otefoai, di France, a Kourou la, pou tabli bi- 
tachon. Oune rang te monte larhaut larivie, 
oune rang te rete en bas. Ye toute mouri, et 
pessonne pas jain sav6, qui ga qui kioe ye. 

— Mo tend6 vie moune enbas, pale di ca 
zaffai la. A chique qui kio6 y6 pi beaucoup. 
Ye pas t6 connaite ga. Sainnemari te gain 
blangue conca au*i; ga ye la t6 ga depote; 
mo wai oune vie negresse, la Paracou, qui t6 
di ye temps. L6 y6 te gain chique, a femme la ? 
qui te ca nettie y6 pied. 

— Natte Kourou, ga pronmie natte aussi ; 
ga di Cannal, pou ca bode ye. 

— L6 gandou ca pass6, la lanse Kourou, ga 
coco, pile que couac, ye ca mange. 

— La Coronni, a la mo wai pi beaucoup I6za. 
Moune ye la ca boucannein, toute y6 dise. 

— La Karoabo, 16 maque dit : me nous, 
fr6! ga enbas moustouquai to wa fica, pou 
mange. 

— Dipis Kourou, jouq Sainnemari la-bas, 
to ca contre beif que chouval libe, la savanne. 
De maite taureau Sinigal, que y6 bosse la-sous 
ye dos. 

— Magr6 ga, savanne la pouv6 prend zan- 
nimaux, enc6, quate foai conga. M6nagerie 
y6 la, pou ca vance beaucoup. Oune vach6, 
oune so, gain beif tr6pe, pou li gade. Oune 
tas pou ca paque, a soai ; grand bonmantin, 
to ca wai y6 derho, la savanne. Tigue ca 
mange oune rang, ote rang la ca mouri pitit, 
la danbois. 

— Pou cochon pa, mo wai tigue prend y6 ; 
jouq 6b6 ease. 

— Si to pass6 la la, que joument, veil! 6 to co. 
Oune jou, si oune houomme pas t6 vini, la mo 
soucou, chouval te kioi mo. 

— Savanne Karoabo la, gain pannacoco en 
masse. 

— La Mannenouri, a meinme zaffai beif 
que chouval ye la, to ca wai. La la, mo t6 
connaite, otefoai, oune mouche, qui te ca pale 
qu6 de voai. Lo li te ca chante, li t6 trop 
face. 

Me oune pitit chante, li chante mo 
APAN QU6 BEIF 

L&-sous lai : Compe Crobeau. 



Oune apan U soti, 

La so michant pripri, 

Li wai oune beifquigros, la meinmejalou prend li . 

Zbte gad& mo diti, 

Kou beif mo hi vini, 

Li gonfli) li gonfld, 

Jouq so lapeau pite. 

Zanmi pas fait kou apan la; (bis) 

Coute dolo papa Coumba. 

Tra la w la. 

— Sainnemari gaki posson , aussi, beaucoup, 
la larivie la; me, li gaua loute quearaiedileau 
douce ; 16 ye jite topa conga, coumarou ca fait 
chin. 

— Mo all6 pech6, la Brigandin ; nous kinbu 
posson en masse : Posson limon, bressou, cou- 
ment-coument, pem^crou. Posson lecaille, lou- 
bine, acoupa. Posson sabe, doumoaizelle, are- 
quin milet. 

— Captainne espadron ye la, a bo la ye 
fica. L6 ye te mett6 cabe telegraphe la, ye te 
ca coupe li, que ye peingne. 

— Mo wai gros arequin aussi, Sainnemari: 
m6, ye pas vorace, kou ga di Zilet salout ye la. 
Oune jou, ga ye la pas prend oune sodat, qui 
te ca lav6 so linge, obo lanm6 non? 

— Cote qui gain joli milatresse, a Sainne- 
mari. 

— Oune foai, mo alle wai canmougu6, la 
Changement; a la §a danse la, oune so, mo 
pas wai train que bataille. Y6 chante ga 
chante la : 

Gigambi kiouU l&-bas 9 
Bailie lai, larouge ho! 

— Y6 chante ga la aussi : 

M6 to pa, m4 mo pa, 
Chakin y& pa. 

— Moune Sainnemari content fait lesprit ; 
mo wai oune, doumande oune pitit milate 
plac6 ye la, si li ca mang6 tigue. Pitit milate 
la, fait li pou la reponse : mouch6, a pas 
Cayenne, y6 ca boai bougnon to tie. 

— Oune jou, li te gain fete beif, la-bas 
la. Mo te descendne di place. Gouveno, que 
blangue beaucoup, te la. Madanme Loubo 
wai oune joli pitit beif; li doumand6, oune 
habitant ye la, si pitit ginisse la, ca di li. 

— Madanme, reponne milate la, ou c'appele 
li ginisse, ou pas wai so cone ? 

— A la mo wai oune habitant, ca ecrit 
Cayenne : 

Monsieur , je suis bien portant. Je vous envoie 
une gdnisse pour votre femme pleine. Je vous 
envoie, aussi, un cochon ayant la queue couple. 
Je desire que la prisente vous trouve de m&me. 

— Oune foai, oune negue ye c'appele Franv6 
t6 neye. Y6 voy6 casse li la-sous lanse, tout 
patout. Oune pitit moune vini dit, li wai li. 

— So femme pati qu6 moune, pou alle prend 
li. Quand ye rive proche, cote pitit moune la te 
indique, femme la jite oune coup l'oueil, la- 
sous bagage qui te a te la, et pis li prend 
rh616 : 

— A li meinme, mo pauve houomme, aye 
frongue seingno! ou bailie mo f6ce que cou- 
rage, pou mo bo li. 

— Lo moune y6 la riv6, la-sous bagage la, 
ye wai a oune gros cacasse ar6quin. A pas te 
pitit paid qui face. 

— Mo t6 ca pal 6 to, titalho la, di dep6te 
qui t6 Sainnemari, otefoai; heinbin! landans 
pitit savanne, qui deie boug la, ou ca wai, 
enco, tois tombeau, di ga blangue ye la. 

— Oune foai, y6 te ca joug6, oune negue, 
pou controuvenchon beif : 

— Je vous condamne a vingt-cinq francs 
d' amende, dit jouge di pe la. 

— Hein, in, in ! reponne negue la. 

— Quand mouch6 Crepin ajoute : et aux 
frais. 

— Compangnin, in, in! r6ponne n6gue la, 
enco. 

— A pas d6 ari, moune ari, jou la, la tri- 
binal la. 

— Mo alle wai danse, Corossonni ; la Trou 
posson la-bas. Me chant6 mo tende chante : 

Rendd, Gnongnon, rendd, 
Bouquet mo U bailie to, 

La canmougnd la, 
Rendi, Gnongnon, rendi. 

— Compe, oune negue vini landans danse 
la, que oune kilote so pied en dent di loup. 
A pas pitit zaffai ye fait que li. L6 li wai ye ca 
charade li tr6pe, li all6 tir6 kilote la. 



V 

— A la mo wai ye danse, b6ni-jose, di vrai 
vrai. 

— Negue Riacoubo, y6 pas sotte; me, ye 
vante. Dimanche conga, la paroaisse, ye toute 
qu6 ye soulie. Pi beaucoup, landans sabe la, 
ga la-sous machoai soulie la, y6 ca m^che. 
A ga to tend6 ye dit : beif mouri less6 mise 
pou so lapeau la ! 

— Lanse Riacoubo, a la pou wai wab6, ca- 
rata, pitit pannacoco la, prime; ga la, aussi, 
ye ca kinbe totie cawanne qui gros. 

— Riacoubo plein que toute facon frit; mo 
wai, la la, de pied touca. Ye pou ca plant6 
li, assez, la peye la; b6 di Cayenne, ga la Don- 
nesse, que Lapointe, oune so, mo wai touca. 

— La ga quaki6 la, oune mouch6 fait, long- 
temps, oune testanment, qui tout drole. Li te 
mal qu6 toute moune. 

— Li dit landans, so pi grand rougret, a di 
wai li pas kioe so voesin, anvant li mouri; et 
pis li ca h6ritie lakiouratelle, di so vie souli6. 

— To gomprendne coument vo6sin la t6 con- 
tent, di wai li mouri. A pas zaffai qui teribe ga? 

— A Riacoubo, mo wai notai ca fait lin- 
ventai. Oune blangue t6 mouri. 

— Fre! a la pou to wai, cote y6 ca mange 
bon mange, cote ye ca boai bon boesson. Vie 

danmejeanne divin, pitit veau ; toute ca pass6. 
To mouri caba, qui ga ye ca souffri. 

— Mo wai golette vini, jouq Riacoubo, d6- 
baque controubanne. La la pas gain douannie. 
A zaffai di longtemps ca la; me, b6 di Cayenne, 
a oune commece qui la toujou. 

— A pas gros tete, moune conseil, qui ca 
vote limpot y6 la, qui ca fait controubanne 
non ; a ote. 

— La Mannan, ca peye monpe que masso; 
a masso qui tabli li. Si to pas bin que ye, 
defendne, to ret6 la la ; a y6 ca coumand6. 

— Anchin douriz Mannan la, to pou ca wai 
li qu6 oueil enc6; ga douriz coolie, n6gue 

1 Mannan ca mange, atho la. 

— Moune Carouanni, dipis y6 soti la zilet 
Malingue, zilet moune bailie nom di y6bobo 
ye la, ye vini la la, ye bin. Ye ca descendne, 
la Mannan, vende poule que dis6. C16b6t6 ye 
la, grand feille ye la, ye toute ca vini fait, 
ye pitit commece, que moune Mannan. 

— Mouche Hinnique te voye y6, la Mon- 
tangne d'agent. Gnanpoint dileau, la la gnan- 
point commece enco; ye toute te ca mouri, di 
chagrin. Blangue oblige roumeinnein ye, Ca- 
rouanni. 

— A la Mannan, mo wai soucourou, pi 

beaucoup ; me, pou to la chasse ye, faut pas 
to pe taon maillet. 

— La Maronni, a oune bitachon, oune so, 
li gain, la zilet Potal la. 

— Ounejou, mote cadescendnedi Spaouine, 
pou alle gass6 passage la penitencte; nous rete 
la zilet la, pou wai bitachon la. 

— Oune mouch6 vini dit nous, moune pou 
ca entr6 ici la. A d6grad la, oune so, nous 
wai. Nous baque, nous descendne la Saint- 
Laurent. 

— To wai zaffai conga ? mo sav6, temps di 
catibe, si to t6 failli pitit negue, li gain blan- 
gue qui t6 pou ca less6 to vini, la ye bitachon ; 
me, atho la, toute moune libe. La penitenci6, 
meinme, blangue pou ca empeche entr6. 

— Mo dit to, li gain taon maillet, la Man- 
nan, heinbin! Oyapoc, cote mo soti la, gain 
ga saloprie la, aussi. L6 nous descendne, di 
danbois, a oune qui pique mo, qui fait to wai 
mo riv6 jouq ici la, ca caus6 qu6 to. 

— Fre, li ta; mo ke quitt6 to, pou alle 
range mo pagra. Mo ditto, mo ca pati dimain, 
que mouche Brignasqu6, pou place Elys6e. 

Ye I6v6 di banc la. 

— Mo content, dit Totie, di zaffai to ra- 
conte mo y6 la. Pitete, mo pou k6 wai to 

enc6, dimain; mo ca r6t6, jouq la Louis gros 
lakio, bonne voyage. 

Atipa rouraecte li, et pisy6 separ6, la grand 
savanne la meinme. 

Lendimain, Atipa pati, pou Mannan. 

— Mo fache li pati si vite, pace si li te 
ret6, Cayenne, pi longtemps, nous te k6 anp- 
prendne, pi beaucoup zaffai. Mo bin que so 
zanmi y6 la; a ye qui raconte mo, tout ca mo 
dit zote, landans live la. 

Limprimerie France yd la, pas savd doit 
oriole. Yd voyd live la, dd foai, Cayenne, bailie 
mo; mo rangd li; enwa, yd Irompd toujou, 
oune tas cdtd. 

Capou ca fait engnin; mo savd zbte waconi- 
prendne li toute meinme. 



2342 — Paris, imp. Robert et C° IP. faubourg Saint-Denis. 

